
INTRODUCERE 


Despre lectură 


Printre procesele de învățare şcolară a codurilor culturale, lectura textului ocupă 
Jocul central în formarea elevilor pentru integrarea lor în societate. În termeni generali, 
Jectura literară este interpretarea sensului unor simboluri tipărite sau scrise. Ca efect al unei 
acţiuni raționale, lectura este o interacțiune dintre perceptia (grafică sau auditivă), care 
este reprezentată de limbaj, competenţa lingvistică a lectorului şi cunoaşterea contextului 
şi a stilului existenţial. În procesul interacțiunii, cititorul întîmpină nişte nevoi sufleteşti şi 
scopuri de viață, devine reflexiv faţă de sine şi se (auto)evaluează în raport cu sine şi cu 
ceilalți (Albert J. Harris, Edward R. Sipay, 1980; Paul Cornea, 1988). 

În instanța şcolară, lectura devine un proces complex, în care se întrepătrund 
competențe şi deprinderi ale recunoașterii şi ale înțelegerii simbolurilor literare şi 
literale. Competenţele şi deprinderile aparțin nivelurilor de percepție, de decodare, de 
experiență, de fond lingvistic, de capacitatea de stocare (de memorie), de capacitatea 
de a stabili conexiuni, în aşa fel încît cititorul să se poată autoproiecta prin anticipație 
sau prin retrospecție pe baza lecturii făcute (Paul Cornea, 1988; A. Ch. Bentolila, B. 
Vigne-Falcoz, 1991). 


Demersuri de lectură 


Exploatînd schema de lectură a lui M. H. Abrams, cu cele trei componente ale 
obiectului investigaţiei (universul referenţial, artistul şi audiența), Elisabeth Freund 
(1987) consideră că demersurile specifice pentru lectură sînt: 

- demersul obiectiv, focalizat asupra operei; 

- demersul expresiv, cu accentul pe personalitatea artistului; 

- demersul mimetic, focalizat, în special, asupra universului operei; 

- demersul pragmatic orientat spre audiență. 

În spaţiul didactic de acţiune, poate domina unul sau altul dintre demersurile 
amintite, în funcție de mai mulți factori, printre care: interesele şi tipul de motivaţie a 
elevului (vezi infra, Capitolele 1, 5), nivelul intelectual şi emoţional al acestuia (vezi 
infra, Capitolul 2), obiectivele programului didactic (vezi infra, Capitolul 5). În 
şcoală, demersul obiectiv şi pragmatic este integrat, cu predilecție, în ciclul primar şi 
gimnazial, pe cînd, în liceu, accentul cade pe demersul expresiv şi mimetic. 


Competența de lectură 


Jonathan Culler (1981) defineşte competenţa literară ca fiind o noţiune generativă, 
pentru că realizează, în paralel, lectura şi înglobarea achizițiilor, a regulilor implicite şi a 
expectaţiilor asupra naturii organizării textului literar. Dar mitul coerenței dintre cititor şi 
text ne constrînge să dăm sens şi breşelor sau indeterminărilor care apar între oferta de 
sensuri literare şi nivelul de receptare din procesul de lectură. Luate la un loc, aceste 

instanțe ale lecturii sînt dominate de regula unității tematice sau de regula legată de 
semnificare, care poziţionează textul literar în planul conştiinţei cititoruiui. Pentru 
atingerea scopului său de lectură, cititorul foloseşte trăsăturile orientative ale lim- 
bajului (Ion Coteanu, 1973, 1990) pentru a explora strategii de construcție a unei 
situaţii de înțelegere şi de exprimare, în raport cu natura poeticului. Dar cititorul 
doreşte şi să naturalizeze, să-şi redea inteligibil şi verosimil conţinutul textului, 
recunoscînd lumea comună de referință textuală sau naturală. Universul de referință 
are funcție comunicativă în text. Stăpînind gradual aceste mecanisme de comunicare 
prin intermediul textului, cititorul dobiîndeşte anumite competențe de lectură, vizibile 
la nivelul performanțelor sale de exprimare orală sau scrisă. 

Actele de lectură dintr-un proces obişnuit se produc pe mai multe niveluri (vezi 
infra, Capitolele 5, 6): 

* a specifica condiţiile sau sistemele inteligibilității: utilizînd modalități variate 
de învăţare ale cititorului şi ale înțelegerii; 

e a sselecta instanţele lecturii: lectura de interpretare; 

e a stăpîni sistemele inteligibilităţii: lectura critică sau a se lăsa stăpînit de 
aceste sisteme - lectura recreativă. 

Categoriei naturale de interpretare îi corespunde restabilirea unor relaţii în 
cadrul procesului de lectură între principalele acte de lectură: a înțelege, a compara, a 
critica. Interpretarea este electivă, simbolică, aplicativă şi hermeneutică (Francis 
Jacques, 1993). Limitele interpretării? „Semnificatul transcedental nu se află la origi- 
nea procesului, dar trebuie postulat ca scop posibil şi tranzitoriu al oricărui proces” 
(Umberto Eco, 1996, p.7). Interiorizarea irepetabilă a textului literar prin lectură, 
simetrică inefabilului operei literare, este restituirea, în inefabilul ființei umane, a 
evoluției poeticului. Or interpretarea potențează poeticul, iar poeticul, în ilimitarea 
sa, trimite la interpretare. 

În schimb, lectura savantă, care este treapta superioară a interpretării, se 
delimitează întotdeauna într-un context pragmatic, simptomatic pentru cadrul cultural- 
istoric de origine şi este alegorică și structurată pentru lectorul avizat spre care se tinde 
în şcoală (Francis Jacques, 1993). 

Textul îi permite cititorului să gîndească şi să-şi imagineze ceea ce l-ar conduce 
de la categoria naturală a învăţării la interpretare. Corespondentul acestui act de 
lectură este intertextul, rezultat din confruntarea cititorului cu textualitatea şi cu 
trăsăturile sale de semnificație, la nivelul limbii şi al discursului. Lectura interpretativă 
de la nivelul şcolarității este diferită de lectura critică, în funcţie de selecția 
modalităţilor de transmitere, canalul didactic sau labirintul social. În lucrarea noastră, 
am avut în vedere următoarele elemente: (a) receptarea textului care operează în 
spaţiul logic al interlocuţiunii; (b) conturarea unui cadru didactic conceptual; (c) 
tranzacţia semantică (proces care depinde de mijloacele socioafective şi cognitive 
utilizate de profesor pe parcursul didactic). 

Chiar dacă reținem o anumită înţelegere, selectivă sau nu, sau un anumit tip de 
interpretare a textului, acesta se oferă oricum ca pluralitate. Cititorul se află în 
ipostazele: 

e dea alege textul sau autorul, în funcție de mai mulți factori (gustul public și 
artistic, evidența ofertei textului, formaţia sa intelectuală) — oferta de carte; 

e  deaciti— oferta de text literar; 
e  deareciti textul, în scopul valorificării sale — oferta de lectură. 


Personificarea cititorului 


Statutul lectorului, atît de dezbătut în literatura de specialitate, este „creat chiar 
de literatură care nu este capabilă să vorbească” (Northop Frye, 1957). Ca urmare, 
putem vorbi despre o personificare a cititorului prin lectură care are în vedere dublul 
statut al acestuia: subiect şi obiect. Evidenţiind modalități variate de implicare a 
cititorului, Elisabeth Freund (1987) redă o tipologie de lectură, pe baza studiilor 
cunoscute în domeniu, din care selectăm: 

e cititorul implicat (Wolfgang Iser, 1978); 
cititorul-model (Umberto Eco, 1975); 
cititorul ideal (Jonathan Culler, 1981); 
cititorul actual (Hans Robert Jauss, 1982); 
cititorul informat (Stanley E. Fish, 1980) etc. 

Personificarea cititorului prin text nu înseamnă numai o încercare de a 
suprapune interesele intelectuale şi afective dintre cititor şi autor, ci și emiterea unor 
ipoteze de lectură prin care autorul este obiectivat, iar textul personifică, pe o anumită 
scală a motivației, mai ales, cititorul implicat. 

Avînd în vedere cele două planuri interferente de integrare a cititorului în procesul 
lecturii, interes intelectual şi motivaţie, putem avea în vedere didactica funcțională a 
lecturii, care trimite la o practică din care ar trebui să rezulte că acesta urmează să-şi 
construiască conştient şi metodic poziția sa, în exteriorul şi în interiorul textului, 
conform concepției active a învăţării în şcoală. În acelaşi timp, nu trebuie neglijat faptul 
că practica lecturii din şcoală este subordonată practicii lecturii din societate, şcoala fiind 
implicată direct în pregătirea cititorului pentru o lectură continuă. 


Componente şi strategii ale lecturii şcolare 


S-a scris mult şi nuanțat în toate direcţiile incluse în acest domeniu. Pornind de 
la realităţile şcolii noastre, ne-a apărut ideea conturării unui demers didactic de lectură, 
pe traseul căruia profesorul să găsească propuneri referitoare la modul cum ar trebui să 
procedeze pentru a aduce textul literar, cu sensurile sale, să funcționeze optim în 
conştiinţa elevului, atît sub aspectul receptării, cît şi al posibilităţilor sale de a se 
exprima, oral sau scris, asupra celor receptate. Ca urmare, lucrarea este concepută pe 
două paliere, unul teoretic, celălalt practic. Teoretic, abordăm problema situării lecturii 
în paradigma educațională, apoi, a practicii lecturii în social. În continuare, avansăm 
unele propuneri didactice de receptare a textului literar, pe baza traseelor de 
cunoaştere a figurilor lecturii şi a limbajului prin care elevul poate fi orientat în 
procesul de învăţare. Schițînd, în linii mari, componentele unui posibil program de 
lectură, avem în vedere, de asemenea, unele propuneri de strategii didactice pentru 
lectura şcolară. 


1. LOCUL LECTURII ÎN PARADIGMA 
EDUCAȚIONALĂ 


1.1. Situarea în cauză a sistemului educativ 

1.2. Didactica în contextul educaţiei 

1.3. Configurarea unor oportunități didactice de lectură 

1.4. Aspecte ale implicării elevului în procesul lecturii 

1.5. Competenţe ale profesorului în situaţii didactice de lectură 


1.1. Situarea în cauză a sistemului educativ 


1.1.1. Segmentele sistemului educativ 


În contextul actual al educaţiei, vorbim despre situarea în cauză a sistemului 
educativ, deoarece, racordat la finalităţile sale, acesta devine consecință firească a 
evoluţiei democraţiei, a coexistenţei pluraliste a individualităților umane, a exploziei 
ştiinţifice din societate. Obiectivele educației sînt „un fel de comentariu liric al 
reformelor care se realizează sub efectul altor factori” Reuchlin (1970). Teoria 
modernă a construcției programelor şcolare, învățămîntul programat, teoria evaluării 
formative şi sumative, planificarea sînt corelate ale evoluţiei educației contemporane. 
Pe această scală a sistemului educativ, didactica devine studiul ştiinţific al organizării 
situaţiilor concrete de învăţare, pe care le traversează un educator ca să atingă un 
obiectiv cognitiv, afectiv sau psihomotor (Laurence Cornu et al, 1992). Gilbert De 
Landsheere (1989) vorbeşte despre urgențele actuale ale unei acțiuni educative în 
profunzime: precizarea obiectivelor, renovarea metodei de construire a programelor 
şcolare, anterioritatea definirii obiectivelor înaintea metodei de învățămînt şi de 
învățare, corespondenţa obiective clare — evaluare clară. Întrebările din curriculum-ul 
şcolar se adresează scopurilor educaţiei, pe cînd acelea din învățămînt se structurează 
pe mijloacele de atingere a acestor scopuri. 

Definirea obiectivelor, în consecința celor arătate anterior, este, totodată, 
punctul de plecare pentru realizarea unei activități educative şi punctul de sosire 
pentru evaluarea rezultatelor acțiunii educative. Aproape toți specialiștii în proiectare 
didactică au convenit asupra structurării obiectivelor pe trei niveluri: finalitățile şi 
scopurile educaţiei; obiectivele definite în funcție de marile categorii comportamentale 
(taxonomiile); obiectivele operaționale. Dacă finalitățile sînt de ordinul dorinței sau al 
virtualului, scopurile comportă deja elemente de analiză a nevoilor şi a sarcinilor 
învățămîntului. 

J. Goodlad (1966) identifică trei niveluri de decizie în domeniul obiectivelor, 
într-o derivație evolutivă: 

a) decizii societale, care aparțin politicii educative; 

b) decizii instituționale, luate de autoritățile pedagogice; 

c) decizii de învățămînt, care privesc activitatea şcolară şi care sînt luate de 
profesori. 

Curriculum-ul şcolar este subordonat scopurilor educației. 

Pentru a înscrie curriculum-ul şcolar în sistemul educativ, trebuie să avem în 
vedere: planul de învățămînt; programa şcolară; manualele şcolare; îndrumările 
metodice; disciplinele şi comportamentele disciplinare care converg spre atingerea 
scopurilor; modurile de predare — învățare; modalităţile de evaluare a întregului 
mecanism. În cadrul Reuniunii CODIESEE de la Bucureşti, 1992, Johan C. Van 
Bruggen preia definiţia lui Decker Walker: „curriculum-ul se referă la conținutul şi la 
scopul unui program educațional realizat în comun cu organizarea acestuia.” Dar 
definiția lui Walker este mai formală şi mai deschisă decît definiţia lui Glatthorn 
(1987): „curiculum-ul este mulțimea planurilor realizate cu scopul dirijării / conducerii 
învățării în şcoli, de obicei, reprezentată prin documente, în care se regăsesc 
numeroase niveluri de generalitate și de utilizare a acestor planuri în clasă, acele 
experienţe care îşi au locul în învățarea ambientului care, de asemenea, influențează 
ceea ce s-a învăţat”. Dincolo de inventarierea acestor segmente ale sistemului, se află 
o concepție deschisă, pe care trebuie să o aibă orice program de educaţie realizat dintr- 
o perspectivă triplă referitoare la (a) proiectul, exprimînd un ideal sau o opțiune de 
politică educativă; (b) textele normative destinate reglării relațiilor şi condiţiilor 
educative dintr-un context dat (a preda o anumită disciplină într-un anumit mediu 
şcolar, cu un anumit buget de timp); (c) în sfîrşit, ghidul de acțiune, formulat pentru 
fiecare profesor, conținînd reperele imediate ale situației educative. La nivel 
operațional, se conturează o situație didactică din răspunsurile la întrebările: „Cine?” 
(subiectul acțiunii), „De ce?” (obiectivele pedagogice), „Ce?” (conţinuturi), „Cum?” 
(Strategiile didactice) şi „În ce măsură?” (evaluarea rezultatelor) (Cezar Bîrzea, 1992). 


1.1.2. Modalităţi de selectare a valorilor culturale 


Din perspectiva asimilării, transmiterii şi regenerării valorilor culturale ale unei 
societăți, educaţia este posibilă pe trei axe pozitive: adevăr, bine, frumos. Lectura este 
principalul proces, subsecvent disciplinelor de învățămînt, prin care se transmit 
valorile culturale ale societăţii. E. Tylor înţelege prin cultură (cu sensul de civilizație) 
un tot complex prin care se înțeleg cunoştinţele, credințele, artele, morala, legile, 
obiceiurile, tehnicile şi habitus-urile dobîndite de om ca membru al societății (apud G. 
de Landsheere, 1989). Autorul menţionat vede raportul dintre cultură şi educaţie 
realizîndu-se în doi timpi: în primul timp, educația este pură expresie a unei culturi 
născute din interacțiunea omului cu mediul său natural şi familial, în al doilea timp, 
este expresie a unei culturi născute din emergențele şi din puterea de regenerare a 
acesteia. Educaţia, am adăuga noi, nu este doar o simplă rezultantă a culturii, ci o 
variantă mediată de factorii sociali şi instituționali. Autorul ia în calcul trei ipoteze în 
procesul interrelațiilor cultură / educație: 

* prima, dinamică: cultura creează educaţia pe vectorul progresist, divergent; 

e a doua, statică: cultura se restituie, prin educație, culturii iniţiale; 

* a treia, are un caracter mixt, dinamic şi static: cultura evoluează pe vectorul 
divergent. 

Această ipoteză corespunde societăților actuale industrializate, diversitatea 
constituie, totodată, una dintre explicaţiile şi una dintre justificările pluralismului 
valorilor. 

Atit din lucrările lui E. Durkeim (1922), cît şi ale lui A. Clausse sau M. Labrot 
reiese că, în fapt, cauzalitatea ciclică om — condiţii materiale este recunoscută şi în 
circuitele culturale (apud G. De Landsheere, 1989). Atunci putem vorbi despre modele 
ale procesului de selectare a scopurilor educației din aria valorică a culturii, modele 
puse în discuţie de R. Tyler (1950), care sînt puncte de referință în proiectarea lecturii. 
De ce? Pentru că factorii educativi pe care îi ia în considerație proiectantul sînt: (a) 
analiza societății; (b) studierea nevoilor şi a intereselor elevilor; (c) selectarea 
conținuturilor, în funcţie de filosofia educaţiei şi psihologia învăţării; (d) controlul 
compatibilității cu filosofia educaţiei; (e) controlul compatibilităţii educaţiei cu teoriile 
despre modelele culturale. J. Goodlad (1966) aduce în prim plan ideea intervenției 
valorilor la fiecare etapă: din valori decurg scopurile, din scopuri — obiectivele, din 
obiective — organizarea situaţiilor de învăţare. Modelele lui R. Tyler devin valabile 
prin asocierea ideii lui J. Goodlad, în sensul că, de fiecare dată, componentele 
educaţiei sînt selectate axiologic. Ca urmare, practica lecturii în şcoală urmează 
direcțiile axiologice ale societății. Desigur, scopurile culturale, în care se regăsesc şi 
scopurile procesului lecturii, sînt compozite. Fiecare componentă a culturii ar putea să 
facă parte din caietele de sarcini culturale (înscrise de futurologi sau de tehnologişti în 
perspectiva consecințelor imediate sau îndepărtate). Perspectiva pluralistă a inter- 
pretării faptelor culturale, prin care se decantează valorile comune, este necesar să fie 
urmată de o analiză socio-tehnică a stilurilor de viață. Toate acestea, luate împreună, 
se regăsesc în reflexele de lectură ale populației şcolare și ale societăţii. Trebuie 
reţinut că, din caietele de sarcini culturale, fac parte şi conținuturile de lectură, ca 
obiect informal şi formal al disciplinei de învățămînt. Corelate obiectivelor generale 
ale educaţiei, conținuturile de lectură urmează să se ordoneze pe două axe: 

e analiza logică și obiectivă a componentelor lecturii; 

e relevarea elementelor de structură, ordonate pe baza raţiunilor specifice 

curriculum-ului formal şi nonformal. 

Acestea se află în interiorul construcţiilor mari ale educaţiei, evidenţiate de 
analiza sistemului. Motivele selectării unor anumite structuri sînt menite să releve 
anteriorități insuficient atinse, achiziţii critice din domeniul lecturii. Acestea ar constitui, 
după părerea noastră, şi constrîngerile proiectării unui program optim de lectură. 

Problema alegerii scopurilor educaţiei, într-un regim autoritar, aparține 
deținătorului puterii, pe cînd într-un regim democratic, lucrurile sînt mai puţin clare, 
mai ales, în prima perioadă a democraţiei, de delegare a puterii. În stadiul democrației 
de participare, scopurile şi obiectivele par a exprima aspiraţiile celor interesați: nu se 
suprimă nici o alegere, dar este vorba de a impune valori standardizate. L. d'Hainaut 
(1980) stabileşte şase criterii generale care ar putea ghida alegerea scopurilor sau a 
obiectivelor; (a) coerenţa scopurilor educaţiei; (b) valoarea ierarhică; (c) adecvarea 
psihopedagogică; (d) contextul de evoluție a cunoaşterii; (e) accesibilitatea; (£) 
acceptabilitatea afectivă şi materială. Criteriile relevante de organizare a conținuturilor 
de învăţare, pe baza scopurilor şi a obiectivelor, se subsumează ansamblului curricular 
şcolar care, la rîndul său, are criterii obstructive legate de: 

* coerenţa obiectivelor şi a scopurilor vizate; 

e coincidența ansamblului de cunoştinţe, de priceperi şi de deprinderi cu 
finalitățile politicii educative; 

ponderea elementelor efective ale sistemului; 

economia echilibrată a curriculum-ului; 

explicitarea relaţiilor dintre obiective, scopuri şi finalități; 

organizarea logică sau pedagogică a disciplinei. 


1.2. Didactica în contextul educaţiei 


Cînd vorbim astăzi de didactică, în general (fără referire la conceptul de 
didactică generală), înțelegem o sumă de interogaţii din domeniul învăţării programate 
instituţional care reuneşte, într-un loc comun, problemele specifice de predare / învă- 
țare / evaluare ale disciplinelor. Pentru a releva valorile didactice ale lecturii, consi- 
derăm necesară semnalarea unor probleme acute din domeniul general al didacticii. 
Ipoteza de lucru pe care o avansăm: dacă didactica, în general, poate determina 
anumite schimbări la nivelul atitudinii profesorului faţă de o nouă problematică a 
învățării şi elevii pot fi aduși la condiţia învăţării interactive, atunci putem vorbi şi de 
o nouă didactică a lecturii? 


1.2.1. Problematica actuală a didacticii 


În condiţiile actuale, lectura preia din didactică următoarele probleme: 

a) un program de didacticizare a pedagogiei lecturii; 

b) un anumit tip de discurs didactic, în care sînt incluse întrebările din învă- 
țămînt, din pedagogie, din procesul de învăţare / de formare / de evaluare; 

c) atitudini teoretice şi practice ale profesorului: modalități de interpelare a 
clasei de elevi. 

Pe măsură ce sînt instituite problemele teoretice, didactica disciplinei, în care 
includem didactica lecturii, corespunde unor nevoi şi unor exigențe pentru a obține 
eficienţa învățării: 

* înțelegerea traiectului învățării; 

* crearea unor instrumente metodologice care să permită ajustarea progresivă a 

capacităților elevilor; 

e evaluarea obiectivă (normativă / posibilă). 

Baza teoretică a didacticii lecturii este un compozit: 

e constructul de concepte, de structuri şi de metode de analiză, printre care şi 

lectura metodică (vezi infra, Capitolul 6); 

* integrarea cunoştinţelor asimilate în dimensiunea lor evolutivă şi epistemo- 

logică; 

e problematizarea metodelor şi a conținuturilor de învățare în contextul 

evolutiv al disciplinei. 

1.2.2. Conţinutul didacticii 


Orientările actuale asupra cunoaşterii şcolare şi asupra modului de transmitere a 
cunoștințelor explică de ce conceptele fondatoare ale cercetării în didactică sînt 
reprezentarea, medierea şi transpunerea didactică. În sensul deschiderii didacticii 
spre sistemele semiotice de interpretare, Daniel Lacombe (1985) vede în didactică un 
domeniu de transmitere a cunoştinţelor şi a capacităţilor, aceasta constituind un mod 
cognitiv de cercetare a învăţării. Sarcina teoretică a didacticii este de a gîndi proble- 
mele legate de transmiterea cunoştinţelor, care să facă posibilă construirea unor instru- 
mente pedagogice consecutive. Demersul lecturii se leagă de o interpretare semiotică a 
acţiunii didactice, specifică disciplinelor de învăţăm înt deschise spre social: 

- În domeniul reprezentării didactice, este utilă reflecția asupra operaționalizării 
obiectivelor şi a conţinuturilor de învățare, asupra strategiilor, evaluării, reuşitei şco- 
lare, ca şi asupra modului de reglementare a relațiilor dintre profesor şi elevi, a 
contractului didactic. Contractul didactic este un concept supraordonator care stipu- 
lează specificarea nivelului clasei, reorganizările cognitive favorabile învățării, prin 
stabilirea unor relații de cooperare în interiorul clasei. 

- În domeniul medierii şi al transpunerii didactice, vorbim de crearea unor 
oportunități în plan (a) pragmatic, (b) teoretic, (c) operaţional, pe baza transferului 
modelului învăţării prin lectură. 

Învăţarea prin lectură trimite la: 

* modele pedagogice de referință; 

* modelarea proceselor de învăţare; 

* modelarea demersului didactic; 

e structura conceptuală a cunoştinţelor predate. 

Dacă cercetarea didactică are în vedere modificarea practicilor profesorilor, ca 
şi determinarea unei evoluţii pozitive, acestea nu pot să se sustragă unei nevoi teore- 
tice care constă în a furniza instrumentele metodologice consecutive transformărilor 
vizate. Astfel, didactica, fie ea generală sau specificată, se prezintă şi ca o ştiinţă 
aplicată sau direct aplicabilă, cum este practica lecturii şcolare. 


1.2.3. Interferenţe cu alte domenii 


Interferențele cu alte domenii se constituie în ansambluri de probleme: 

a) Întrebările de ordin didactic se prefigurează din reflecţiile filosofice, episte- 
mologice și pedagogice actuale. Noutatea constă numai în importanța acordată acestor 
seturi de întrebări. Pedagogia este, pentru domeniul lecturii, arta de a conduce şi de a 
modela ora de curs, organizarea şi semnificarea pedagogică şi socială a practicii lec- 
turii şcolare, exersarea şi reflecția adiacentă privind resursele şi finalitățile acestui 
domeniu. În pedagogia lecturii, vorbim despre diverse tipuri de realizare a lecturii: 
literală, silabică, globală sau mixtă (Lionel Bellenger, 1978). Remodelarea continuă a 
demersului de lectură se realizează în funcţie de factori specifici, interni şi externi. 

b) Metoda istorică, văzută din perspectiva didacticii lecturii, aduce un conținut, 
o realitate, o performanţă, o tradiţie, dar și o strategie, care poate include istoria recen- 
tă şi, în consecință, poate modifica mesajul didactic al lecturii (vezi infra, Capitolul 3, 

despre teoria asumării distanțelor de lectură). Conţinutul istoric asimilat de didactica 
lecturii intră pe funcţiile discursului de referință prin imaginile istorice şi prin 
informaţiile istorice sau prin funcţiile de acțiune: promovează, restaurează informații 
şi imagini. 

c) Metoda sociologică începe prin a obiectiva informaţia din discursul didactic 
şi este esenţială în organizarea chestionarelor şi a interviurilor şcolare referitoare la 
lectură. În redactarea acestora, este bine ca profesorul să ştie precis ceea ce îl intere- 
sează, să formuleze întrebări care permit răspunsuri precise, să aleagă cu grijă 
cuvintele şi expresiile. Pentru o întrebare este bine ca profesorul să aibă mai multe 
variante, după cum trebuie să poată stabili complementaritatea unor răspunsuri parțiale 
(P. Bourdieu, 1981). 

d) Metoda etnologică trimite la inventarierea temelor şi a relaţiilor transcul- 
turale, incluziînd, în acelaşi timp, strategii de diferenţiere şi de poziționare corectă a 
faptelor culturale în procesul receptării. 

e) Metoda semiologică este cantitativă şi calitativă, analitică şi sintetică, aducînd, 
în prim plan, cunoașterea semnificaților didactici. Analiza și sinteza permit concluzii 
asupra sensului didactic al unor „poziţii de dialog” expresive de / în lectură şi asupra 
referinţelor pe care acestea le sugerează prin lectură. 

f) Metoda hermeneutică nu trimite numai la interpretarea, ci şi la selectarea, la 
ierarhizarea variantelor de lucru, avînd un vast domeniu de aplicație în lectura şcolară. 


1.2.4. Triunghiul didactic 


Didactica disciplinei nu trebuie restrînsă, pe temeiul reducționismului, la 
cunoaşterea unei discipline anume, a psihologiei, a pedagogiei, a istoriei pedagogiei 
sau a epistemologiei, ci, mai degrabă, în relație cu acestea laolaltă (G. Vergnaud, 
1978). Specificitatea problematicii didacticii este dată de realizarea sa în plan practic, 
între cele trei puncte ale procesului (cunoaştere - profesor - elev), fără a reduce însă 
analiza la unul dintre factorii de coeziune. 


a şti 


profesor — elev 


e Componenta a şti implică studiul, definirea disciplinei, care structurează, 
organizează cunoştinţele savante, pe baza cărora factorii decizionali 
instituționali preiau şi selectează cunoştinţele de predat. 

e Componenta elev este relevantă la nivelul a patru tipuri de demersuri de 
implicare a elevului: subiecte biologice, afective, epistemice (psihologia 
învăţării) sau sociale. 

e Componenta profesor se poate studia / poate fi studiat ca subiect social, 
instituțional (statut, funcții), pedagogic (cu modelele sale de predare, cu 
stilul său) şi afectiv. 

Putem vorbi de trei domenii de investigaţie ale didacticii. 
Raporturile între polii „triunghiului didactic” dau configurația generală a 
sistemului de predare / învățare / evaluare în lectură: 


a) Raportul elev / cunoaştere 

Acesta presupune reflecții succesive, adaptate, problematizante asupra 
didacticii. 

b) Raportul profesor / cunoaştere 

Cunoştinţele de predat sînt cuprinse în programe, în instrucțiuni, în manuale sau 
în alte materiale auxiliare. Profesorul integrează datele sale intelectuale în demersuri 
didactice ca puncte de plecare, fără ca acestea să fie restituite ca atare: 


> 


demersuri didactice 


date intelectuale 


După cum reiese din schema de mai sus, profesorul decontextualizează 
cunoştinţele pentru a le re-contextualiza, în funcţie de nivelul clasei, de parcursurile 
metodologice, de obiectivele specifice. 


c) Raportul didactic 

În fapt, acesta este contractul didactic, realizat implicit între profesor / elev, care 
normează subteran situaţiile de învăţare şi se bazează pe expectaţii, obiceiuri, 
mecanisme şcolare. 


1.3. Configurarea unor oportunități didactice de lectură 


Pentru a configura oportunități didactice de lectură, pornim de la premisa că 
proiectarea unei situații poate aduce actul individual al comunicării elevului la ele- 
mente de motivaţie şi de interes importante. Pentru aceasta, sînt necesare cîteva 
demersuri laterale: 

e emiterea ipotezelor de realizare a situaţiei de lectură; 

e cunoaşterea unor elemente care pot construi practici de anticipare a 

ineditului didactic; 

e obiectivarea practicilor pozitive. 

Sursele teoretice ale conceptului de oportunitate didactică a lecturii sînt: 

* domeniul literar: teoria sensului şi a textului; 

* psiholingvistica şi semiotica: concepția; 

* psihologia cognitivă, ştiinţele educaţiei: teoriile învăţării. 

1.3.1. Ipoteze de realizare a unei situaţii didactice 


Aceste trei domenii de referință, abordate simultan, conduc spre o practică de 
învăţare coerentă, accentuînd procesul (metoda lecturii) şi acordînd prioritate sensului 
construit prin lectură (teoria receptării, semiotica). 

Configurarea unei oportunități didactice presupune formularea unor ipoteze (a) 
privind receptarea medie a elevului din grupul-clasă, fapt ce facilitează, apoi, emiterea 
succesivă a altor ipoteze de modificare (b) treptată a urmărilor utilizării schemei de lucru 
a profesorului, văzute din perspectiva unui proces (C), mai degrabă decît cel al unui 
produs. Ca urmare, în proiectul didactic propus de profesor, elevul trebuie să facă atît 
proba unei bune înțelegeri a textului, cît şi să-şi dea seama de demersul validării (d) şi al 
construcției sensurilor textului (e), luat global, sau al cuvintelor în contextul respectiv. 

Implicînd elevii în alegerea unui sau altui parcurs de exprimare orală sau scrisă, 
profesorul vizează, în special, producerea activă a experienţei de învăţare. Obiectivele 
terminale se bazează deci pe construcția de raporturi ale elevului cu schema de lucru a 
profesorului pe baza discursului didactic. În cazul procesului de lectură, la capătul 
acestuia se găseşte exprimarea orală şi scrisă, cu specificaţiile corespunzătoare de 
proces cognitiv, afectiv şi psiho-motor. De aceea, ni se pare util să prezentăm schema 
unei situații didactice, în care sînt integrați parametrii de programare a demersurilor de 
exprimare orală şi scrisă. Schema aceasta reprezintă grafic teoria triunghiului didactic 
întemeiată pe un sistem coerent de propuneri verificabile vizînd optimizarea acțiunii 
didactice (Y. Chevallard, 1990; Laurence Cornu et al., 1992): 


societate 


structuri 

internaţionale 
P = profesor; Cf = cunoştinţe factuale 
E = elev; Sn = semnificant didactic 
Cp = cunoştinţe procedurale Se = semnificat didactic 

Poziționarea procesuală a profesorului, reprezentată grafic, în vîrful triunghiu- 
lui, nu este constituită numai din raporturile elevilor cu schema sa de lucru sau cu 
discursul său didactic, ci vizează şi ansamblul relațiilor de la nivel instituțional şi, 
respectiv, social, cu posibilități de extindere în spațiul universal (reprezentate, pe 
figură, prin cercurile concentrice). Textele, discursurile sau schemele didactice pro- 
puse de profesor, fiind ele înseşi produse sociale, în rediscutarea acestora, este 
imposibil ca acesta să nu ia în consideraţie relațiile reprezentate în triunghiul schemei 
situaţiei didactice, ca și poziţiile ocupate în spațiul social care le produce şi le pune în 
circulaţie. Dimensiunile socio-instituționale nu sînt considerate, aici, ca variabile ale 
unei analize ulterioare, ci sînt instrumente de specificare a actului didactic de lectură. 

Contractul didactic dintre profesor şi elev se bazează nu numai pe faptul că 
profesorul reprezintă instituția, declanşînd astfel o situație de învățare validată de 
experiența socială şi personală, dar acesta se erijează în garant al tratamentului 
didactic din clasă. Relaţiile sale în situaţia didactică creată apar în dublă ipostază: 
subiect-subiect, subiect-obiect (aici, textul literar). Baza triunghiului reprezintă 
relaţiile elevilor cu situația de producere a comunicării, orale sau scrise, ca rezultat al 
procesului de lectură. Diagnosticul aptitudinilor pe care le posedă elevii, ca şi pentru 
procesul general de învățare pentru lectura-comunicare, este orientat sau suscitat de 
profesor. Acţiunea profesorului este reprezentată pe o axă bidirecţionată, care leagă 
virful de baza sa și vizează întîlnirea, într-un un punct de intersecție pe axa 
bidirecţională pe care sînt înscrise raporturile elevului cu situația didactică de lectură 
creată. Profesorul fie pune diagnosticul aptitudinilor elevilor, fie îi ajută să rezolve 
problemele de înțelegere şi de interpretare, ca şi de validare și de producere a 
sensurilor, globale sau parțiale, ale textului literar. 

Cît priveşte elevul, acesta se lasă condus treptat sau antrenat fie de experiențele 
sale anterioare de viaţă sau de învățare, fie de motivații de moment. Ceea ce înseamnă 
că elevul este angajat într-un proces de validare şi de producere a sensului, considerat 
didactic o construcţie, pentru că este vorba de a proceda, pe etape, la un demers 
structurat pe înțelegere şi pe interpretare. Dar, pentru a atinge punctul optimal al 
realizării unei situaţii didactice, este nevoie să reconsiderăm importanța gestiunii 
mentale a elevului. 


1.3.2. Gestiunea mentală a elevului 


a) A cultiva încrederea în posibilitățile proprii de învătare 

După cum ştim, impactul atitudinii mentale a elevului în învăţare este imens: 
sistemul limbic, depozitarul emoţiilor, nu lasă să treacă spre cortex decît acele infor- 
maţii care convin acestuia. Sistemul limbic păstrează urma situaţiilor trăite anterior, şi 
cînd o situaţie nouă se prezintă, acesta le compară, declanşînd sistemul inhibator de 
comportament (apud Brigitte Chevalier, 1. H. Laborit, 1992). Dacă soldul de învățare 
al elevului este pozitiv, acesta trimite informaţii la cortex care intră în joc: funcţiile 
intelectuale participă punctual la operația de învățare. Dacă soldul este negativ, 
programul este întîrziat, chiar inhibat. Pentru a sparge structurile nefaste şi a le înlocui 
cu structuri favorabile, nu există decît un singur mijloc, a provoca. Actul didactic al 
provocării conține un scop imediat, ceea ce conduce la obținerea unui prim succes în 
domeniul în care există asemenea dificultăți. O dată blocajul ridicat, calea este liberă. 

De aici, pleacă sarcina fiecărui profesor de a fixa obiective apropiate şi realiste, pe 
baza valorificării experienţei anterioare a elevilor (vezi infra, Capitolele 5. 6). 


b) A proiecta variante didactice de lucru 

Dacă profesorul construieşte o programare clară a intervențiilor sale în ceea ce 
am numi procesul didactic de lectură, programare punctată de intrări şi de ieşiri 
precise, atunci contractul didactic încheiat cu clasa securizează climatul de lucru, cu 
condiţia ca etapele să nu fie arse. De aceea, credem că, în proiectul didactic, profesorul 
ar trebui să propună şi alternative de lucru. Acestea ar permite reorganizarea demersu- 
lui didactic potrivit pulsului clasei. De exemplu, o situație de exprimare orală realizată 
pe baza lecturii anterioare care poate permite reorganizări cognitive, este aceea rea- 
lizată cu ajutorul unui plan-schemă, al schemei euristice, sau al unui tablou de cuvinte- 
cheie, pe care elevul este solicitat să le construiască anterior activității din clasă. 

Tehnica schemei euristice nu este secvenţială, ci constă în a plasa tema prin- 
cipală a textului în centru şi a lăsa ideile secundare să iradieze, să se ramifice plecînd 
de la tema principală. Se dispun, apoi, ideile reprezentate prin cuvintele-cheie pe linii, 
care ele însele sînt legate de alte linii. Aici, pot fi utilizate culori, forme geometrice 
sau alte forme fanteziste care circumscriu fiecare o parte a textului. Legăturile dintre 
idei, figurînd în diverse locuri, pot fi semnalate prin săgeți. Această procedură didac- 
tică este adecvată funcționării globale a receptării, solicitînd ambele emisfere cerebrale 
în procesul de cunoaştere, prin conexiuni între idei. Pe lîngă analize şi sinteze succe- 
sive, sînt favorizate memorarea şi creația prin procesul asociativ declanşat cu ajutorul 
releelor de stocare a informaţiei-germene, pentru ca, apoi, mesajul originar să fie 
reînvestit, cu sens: 


1.P.= idee principală 
= idee complementară 

Tabloul de cuvinte-cheie se realizează prin reprezentarea verticală a părților 
textului, desemnate numeric, apoi, relevarea acelor grupuri de cuvinte care permit 
regăsirea ideilor vectoriale ale textului: 


Paragrafe / strofe Cuvinte-cheie 
l lac 
2, 3, etc. soare, barcă etc. 


C) A întreţine motivaţia - condiţie a reuşitei şcolare 

Sistemul şcolar actual privilegiază, mai ales, demersul linear şi analitic, mai 
puţin demersul global şi sintetic. Dar, datorită funcţionării specifice a fiecărei emisfere 
cerebrale, avem la dispoziție două moduri diferite şi complementare de a trata 
informaţia: un tratament linear, analitic, gestionînd, mai ales, cuvintele şi un tratament 
global, spațial, gestionînd imaginile şi structurile. Învăţarea depinde, în mare parte, de 
motivaţia iniţială. A realiza o asemenea situație didactică, prin care să fie atins un scop 
imediat, presupune degajarea unor procese mentale care să se sprijine pe progresele 
realizate de elevi. Motivația, ca factor propulsator, depinde, în mare măsură, și de 
echilibrarea gestiunii mentale a celor două emisfere cerebrale. Rostul unui proces 
didactic de lectură, echivalent cu cel al comunicării, este să exploateze optim toate 
resursele de cunoaştere ale copilului, vizuale ca şi auditive. 


lată cum sînt, în principal, tratate informaţiile în procesul lecturii: 


în emisfera stîn în emisfera dreaptă 
. auditiv . vizual 
. analitic sintetic 
* raţional . intuitiv 
. logic . analogic 
. linear * global 
* temporal e spaţial 
e secvențial * simultan 
e__ sensibil la diferențe e __ sensibil la asemănări 


1.3.3. Obiectivarea practicii didactice 


Obiectivarea este o atitudine reflexivă. În macheta management-ului didactic 
construit, profesorul este conştient de mizele procesului de lectură (validare şi produ- 
cere de sensuri globale sau parţiale). Actul didactic proiectat include, de asemenea, 
observaţii referitoare la utilizarea metalimbajului în exprimarea experienței asimilate. 
Aceasta este, fără doar şi poate, o primă formă de obiectivare a experienţei pozitive — 
concept legat, aici, de intersubiectivitatea procesului didactic. Acest fenomen intern şi 
subiectiv poate fi tratat ca un obiect independent de subiect. De exemplu, o situație de 
învăţare optimă este aceea în care cunoştinţele procedurale (CP) sînt abordate, în 
practica didactică a exprimării orale şi scrise, cu prioritate față de cele factuale (CF). 
Cunoştinţele procedurale sau instrumentale sînt cunoştinţele de transfer dintre semni- 
ficantul şi semnificatul didactic, dintre oferta de informaţii şi interiorizarea acestora. 

Democratizarea învăţării este legată tocmai de această relaţie didactică (profesor 
- cunoaştere - elev), în care cunoaşterea este demistificată, apărînd ca ofertă de 
informaţie la îndemiîna tuturor, devenită accesibilă, prioritar, prin cunoştinţele pro- 
cedurale de care am amintit anterior. Georgette Nunziati (1990) atrage atenția asupra 
erorii didactice de naturalizare a capacității de învăţare a profesorului. Aceasta constă 
în evidenţa rezultatului, a cunoaşterii devenite un absolut al condiţiei profesionale, 
prin care profesorul are tendința să se autoreferențializeze, să se narcizeze. Această 
tendință de expansiune a rezultatului în detrimentul acţiunii se regăseşte, în general, la 
comportamentele profesionale sociale. Georgette Nunziati distinge între logica 
disciplinei, logica expertului şi logica elevului. Modul elevului de a învăța, de a 
acționa sau de a asculta de o logică a funcționării unui sistem este cu totul diferit de 
acela al expertului. Expertul nu mai are nevoie să treacă printr-o serie de etape inter- 
mediare ca să-şi atingă scopul său, deoarece acțiunea, pentru el, s-a redus. Dificil este, 
de asemenea, pentru expert să se situeze la distanță de propria sa cunoaştere care a 
devenit a doua sa natură. 

Aşadar, pentru a configura o oportunitate didactică de lectură, orice propunător 
ar trebui să aibă în vedere observaţii şi soluţii ambivalente pentru actul didactic, atit 
sub incidenţa sentenţioasă a lui „nu”, cît şi sub incidenţa problematizantă a lui „da”: 
„ce nu ar trebui să facă profesorul?”; „ce ar trebui să facă profesorul?”. 


1.4. Aspecte ale implicării elevului în procesul lecturii 


Anumiți didacticieni moderni au repus în circulație dogma priorităţii unei 
culturi livreşti, privilegiind, mai ales, comunicarea orală, cu riscul de a compromite 
stăpînirea scrisului. Dar a citi înseamnă a deriva competențe de comunicare orale şi 
scrise, fie că este vorba despre textele de ficţiune sau despre textele axate pe real, 
literare sau nonliterare (Maria Corti, 1981). Aşa stînd lucrurile, competența de lectură 
constă în a construi sensurile textului începînd cu indicii exteriori pînă la interiorizarea 
şi demultiplicarea, imediată sau îndepărtată, a imaginilor de lectură. 

Învățarea prin lectură reclamă: 

* metode combinate şi demersuri textuale variate; 

e diverse piste de lectură combinate; explorarea modelelor de lucru; 

* pragmatica textuală. 

Obiectivul principal al procesului şcolar de lectură este de a favoriza adevărata 
lectură, lectura funcțională. Competența de lectură este echivalentă competenţei de 
comunicare, antrenînd competenţe lingvistice, textuale, referenţiale, culturale. 

Dacă avem în vedere procesul şi componentele esenţiale ale cunoaşterii prin 
lectură, putem vorbi de competenţe parțiale care intră în acţiune prin lectură: 

a) componenta, în esenţial, receptivă, dar nu pasivă, legată de textul ca atare: 

i) referenţială sau extralingvistică (cunoaşterea lumii); 

ii) culturală; 

iii) discursivă (familiarizarea cu gramatica textului sau cunoaşterea supra- 
structurilor textuale); 

iv) lingvistică: morfosintactică, lexicală, stilistică. 

b) componenta literară, care ţine de interiorizarea specificului textului literar; 

c) componenta productivă, metalingvistică şi metatextuală. Metalimbajul per- 
mite să se vorbească despre un text, despre structura sa, despre limbajul folosit — ceea 
ce implică utilizarea unui anumit vocabular. 

Cea mai mare parte a didacticienilor ştiu că nu există metodă de învățămînt 
ideal sau general valabilă pentru toate disciplinele sau pentru toate situaţiile. De aceea, 
preluăm un anumit eclectism bazat pe dozaj, pe cît posibil, adecvat diferitelor pro- 
cedee de analiză şi de sinteză utilizate în domeniul lecturii, care relevă, totodată, teorii 
diferite. Dar eclectismul acceptat nu înseamnă dezordine conceptuală. Pe de altă parte, 
variind procedeele şi activitățile în clasă, profesorul poate evita o anumită monotonie a 
orei de curs. Este vorba de un eclectism rațional şi întotdeauna motivat, adică bazat pe 
o reflecţie prealabilă. Considerăm că lectura se realizează integrativ şi instrumental în 
cadrul unei pedagogii a reușitei, în care vor fi privilegiate metodele aşa-numite 
interpelative (întrebările contează la fel de mult ca răspunsurile). 

În ceea ce privește procesul lecturii în care este implicat elevul, acesta comportă 
un ansamblu de strategii specifice limbii şi literaturii române, în care sînt reunite cele 
patru competenţe ale predării / învățării (receptarea mesajului scris şi oral, exprimarea 
orală şi scrisă). Demersul deductiv depăşeşte astfel o lectură strict imanentă, deoarece 
fiecare text se interpretează pe baza mai multor factori: 

e spaţiali (locul); 

. temporali (circumstanțele); 

e sociali (societatea de referință), cu expansiuni în structurile culturale universale; 

e economici (condiţiile de producție, de difuzare şi de consum ale cărții). 

Plecînd de la aceste observaţii generale, în capitolele finale ale lucrării noastre, 
vom prezenta anumite demersuri didactice de lectură, de interpretare, de validare şi de 
producere a sensurilor globale sau parțiale ale textului (vezi infra, Capitolele 5, 6). 
Bineînţeles, nu înainte de a releva unele aspecte specifice legate de competențele 
profesorului şi ale elevului, de oferta de carte, de oferta de text literar din domeniul 
lecturii şcolare. 


1.5. Competenţe ale profesorului în situații didactice de lectură 


1.5.1. Reprezentarea didactică 


În reprezentarea didactică sînt incluse: 

a) cunoaşterea contextului de evoluţie a noilor probleme ridicate de curriculum-ul 
şcolar: 

- diacronic — emergenţe ale programelor analitice tradiționale; 

- sincronic — reflecții didactice din alte ţări; 

b) cunoaşterea unor documente oficiale, precum: Legea învățămîntului, Planul 
de învăţămiînt, alte acte normative; 

c) valorificarea unor competenţe ştiinţifice care intră sub incidența didacticii 
disciplinei: psihopedagogia, epistemologia, istoria, sociologia, psiholingvistica şi 
lingvistica, semiotica şi semiologia, teoria literaturii, hermeneutica, teoria lecturii şi a 
interpretării, retorica şi neoretorica etc.; 

d) obiectivarea experienţei didactice pozitive proprii dobîndite anterior; 

e) detectarea posibilităţilor optime de învăţare ale elevilor; 

f) proiectarea globală optimă a situațiilor didactice de lectură specifice discipli- 
nei, legate de procesul de percepție, de înțelegere, de interpretare, de exprimare orală 
şi scrisă; 

8) selectarea modalităţilor de adecvare a posibilităților, a nevoilor şi a interese- 
lor elevilor la diverse tipuri de reorganizări afectiv-cognitive schițate în secvențe, 
intervenţii, interacțiuni didactice: 

e exersarea modificării traseului conversaţiei / dezbaterii, în funcţie de parte- 

neri şi de situație; 

e exersarea alegerii tipurilor de alternanță în conversaţie /dezbatere (registre de 

vorbire, discurs / secvenţe de discurs etc.); 

* cultivarea toleranței de idei, a respectării opiniei sau a argumentelor celuilalt, 

receptate în variate situații de comunicare etc. 


1.5.2. Coordonarea procesului de lectură 


Coordonarea procesului de lectură într-o situaţie didactică de lectură presupune: 

a) stabilirea statutului şi a coordonatelor situaţiei de învăţare; 

b) perceperea şi decodarea corectă a semnalelor verbale / nonverbale, a indica- 
torilor externi ai textului, asocierea corespunzătoare dintre aceste elemente şi sensul 
mesajului scris sau oral; 

c) realizarea unor tipuri de conexiuni dintre sensul global şi sensurile parțiale, 
dintre forma sonoră sau scrisă şi sensul cuvîntului sau al enunţului; 

d) realizarea unor conexiuni dintre cunoştinţele şi deprinderile anterioare şi cele 
în curs de construire; 

€) decodarea contextuală şi cauzală a unor ambiguități din situaţia de învăţare; 

f) decodarea corectă a unui mesaj oral sau scris pe vectorul logico-semantic şi 
logico-argumentativ; 

g) urmărirea modului de orientare tematică a exprimării orale şi scrise; 

h) exersarea tehnicilor de stimulare a exprimării orale şi scrise; 

i) învăţarea tehnicilor de argumentare / contraargumentare a ideilor, de validare 
şi de producere de sensuri globale sau parțiale pe baza textului literar; 

k) cultivarea unei receptări analitice, în care tema lecturii poate exista în 
inventare de probleme, de cuvinte-cheie etc.; 

1) cultivarea unei receptări sintetice, în care tema lecturii este relevată prin 
analogie, pe baza unor asemănări sau opoziții de idei etc. 


1.5.3. Medierea didactică se realizează prin: 


a) adecvarea resurselor principale (conținuturi şi capacități de învăţare) la sarcinile 
de învățare detectate ca fiind posibile din perspectiva operaționalizării obiectivelor; 

b) orientarea discretă, dinamică şi flexibilă a procesului instruirii, pe baza 
evaluării performanţelor şcolare şi a asigurării reuşitei şcolare etc. 

1.5.4. Acţiunea de transpunere didactică presupune: 


a) regizarea procesului de percepere, de înţelegere, de interpretare, de exprimare 
orală sau scrisă într-o situaţie didactică apropriată; 

b) cultivarea unor situaţii conversaționale de grup, favorabile exprimării unei 
opinii, a unei argumentări pro sau contra privind textul literar; 

c) exersarea preluării globale a semnificației mesajului oral sau scris, proces ce 
trimite la aprofundarea înțelegerii textului literar; 

d) exersarea poziţiei de identificare succesivă a elevului cu diferite roluri sociale; 

€) formarea unei discipline a lecturii şi a exprimării orale sau scrise; 

£) conştientizarea şi cultivarea unei anumite poziţii a elevului în strategia de 
învăţare, ținînd seama de: 

* intenția (scopul) în receptare; 

e interlocutorul (autorul cărții / interpretul textului; diferențiat sau cu 

particularități de scris şi de vorbit etc.); 

e situația de comunicare (timpul. locul, modalitatea de comunicare etc.); 

g) alterarea poziţiei de receptor (cititor sau auditor) cu aceea de participant la 
strategia de exprimare orală sau scrisă; 

h) cultivarea unui anumit ritm şi a tenacității de a citi şi de a participa la 
activitatea din clasă etc. 


Deschideri în problematica lecturii 

Din perspectiva învățămîntului actual, problema situării în cauză a lecturii 
şcolare o vedem sub două aspecte: 

a) un aspect didactic extern, reperat în paradigma educațională, cu tot ceea ce 
implică acesta: modalitățile de selectare a valorilor culturale, interferenţe ale didacticii 
cu alte domenii, configurarea unor oportunități didactice de lectură, relevarea unor 
componente de formare prin lectură a elevului, a unor competenţe ale profesorului; 

b) un aspect didactic intern care ține de optimizarea procesului de lectură. 

Cercetările din domeniul pedagogiei lecturii sînt numeroase şi, desigur, pot 
orienta o opțiune sau alta pentru tipul de învăţare a cititului (este vorba despre citirea 
literală, silabică, globală sau mixtă). Ca urmare, în lucrarea noastră, nu ne vom opri la 
aceste opțiuni care aparțin domeniului general al educaţiei, ci vom trata, cu prioritate, 
aspectele teoretice şi practice ale instituirii actului de lectură prin textul literar. 

Pe de altă parte, lectura trimite la înțelegerea semiotică globală, apoi, la inter- 
pretarea sensurilor textului pe care pot fi grefate variante de învăţare şcolară. Situarea 
lecturii într-un context didactic operativ înseamnă nu numai a analiza şi a exersa, prin 
exprimarea orală sau scrisă, reprezentările culturale decupate din textul literar, dar şi a 
Sintetiza, într-un mod propriu pentru fiecare cititor, aceste valori culturale. Cel mai 
generos pentru oferta de demersuri didactice în lectură este, fără îndoială, textul literar. 
În lucrarea noastră, ne vom ocupa de componentele şi de strategiile lecturii şcolare pe 
baza textului literar. 

2. SITUAREA ÎN SOCIAL A 
PRACTICII LECTURII 


2.1. Practica lecturii în societate 
2.2. Pluralitatea lecturilor în şcoală 
2.3. Lectura în şcoală 


2.1. Practica lecturii în societate 


2.1.1. Lectura între subdezvoltarea politicii culturale şi duplicatul tautologic 


Situarea în social a practicii lecturii este insuficient tratată în literatura de 
specialitate, dar apare separat, în sociologia literaturii. Receptarea presupune un condi- 
ţionat social și condiţionare psihologică, ideologie şi rezistență la ideologie — ambele 
împlinind şi deplasînd anumite nevoi individuale de lectură. Sub acest aspect, 
descrierea conexiunilor specifice dintre ideologie şi rezistență poate rămîne la stadiul 
enunțării. Ca modalitate de demers a istoriei literare într-o societate, acest fapt situează 
relaţia dintre rezistență şi ideologie în centrul evaluării estetice. Și atunci, relația 
sociologiei literaturii cu teoria receptării nu este una de impact sau de lanț cauză - 
efect, ci, din contră, pe măsură ce se dezvoltă investigaţiile sociologice, se creează o 
atmosferă propice evoluției gustului literar, în care începe să devină posibilă şi 
prosperă teoria receptării. 

Aşadar, situarea în social a literaturii ni se pare a fi un aspect important, pentru că 
sînt implicate aspectele generale ale practicii lecturii: cititorul situat în contextul său 
social, textul şi limbajul ca modalităţi sociale de potenţare a integrării acestuia în socie- 
tate. Analiza faptelor de cultură contemporane, cărora li se subscrie și practica lecturii, 
prezintă numeroase aspecte neelucidate în latura diversiunilor cauzate de ideologii, cu 
reflectare în conştiinţa colectivă şi individuală. Premisa de lucru de la care pornim ar 
putea fi formulată astfel: dacă pledăm pentru o nouă politică a cărții în societate, atunci 
este de presupus că atenția şcolii ar trebui să fie concertată şi concentrată asupra 
procesului lecturii. Nu intră în atenția noastră analiza distorsiunilor faptelor culturale 
cauzate de ideologii sau de corporatism cultural — cu repercusiuni şi în domeniul proce- 
sului lecturii. Cele două aspecte ale culturii din lumea contemporană, concentrarea afec- 
tivă univocă pe un anumit traiect ideologic, ca şi legea mediului, dobîndesc importanță 
de prim plan, mai ales, în lumea perceptibilă şi măsurabilă a lecturii. Aceasta pentru că 
faptele culturale nu pot să depăşească cele două limite ale propriilor structuri: subdez- 
voltarea politicii culturale şi duplicatul tautologic. 

Vorbim despre o subdezvoltare a politicii culturale cînd relația dintre faptele 
estetice şi cele de politică culturală sînt percepute mecanic, univoc. Regăsim, aici, 
ideologia instrumentalizată cu metode didacticiste de a-i adapta pe oameni instituţiilor, 

şi nu invers, care se dublează ca forță de coerciție la nivelul şcolarității. Un exemplu 
elocvent, în acest sens, este imobilismul tradițional al bibliotecilor, orientate mai mult 
spre aspectul cultural de arhivare decit de oferire a cărții. 

Înregistrăm tautologie şi redundanță cînd un determinism cultural, previzibil şi 
apropriat proiecției sociale, dezechilibrează raportul liber dintre social şi estetic. Aceste 
două componente ale vieţii în societate, sociale şi estetice, se dezvoltă într-o multitudine 
de conexiuni între elementele exterioare, semnificante, aflate în raport invers propor- 
ţional cu cele semnificate într-o direcție unilaterală, supradeterminată artificial. Este 
cazul perioadei culturale actuale, caracterizată prin deviații ale raportului social / cultural 
şi prin inhibarea funcţiilor culturale ale bibliotecii. Receptarea cititorului este distor- 
sionată, în mare măsură, de zgomotul de fond al societății, tradus într-o mulțime de 
semnificanți socioculturali aleatorii care îşi găsesc puțini semnificaţi. 


2.1.2. Deplasarea cunoaşterii spre tratarea democratică a informaţiilor 


Pe de altă parte, începînd cu secolul al XIX-lea, putem vorbi despre o problema- 
tică a culturilor colective care evoluează între un model conceptual univectorial şi unul 
deliberativ. În condiţiile unei opţiuni ferme a societății pentru modelul deliberativ, 
avem alternative în procesul educaţiei, cu tot ceea ce implică acesta: forme, conţinut, 
mijloace, strategii, evaluare, integrare (Gustave le Bon, 1937). În formaţia culturală a 
societății, aceasta înseamnă, pe de o parte, instrucțiuni — influență — feed-back, pe de 
altă parte, interogaţii — dezbatere — producție, controlabilă cu sursa de emitere a arte- 
factului, a cărții. Dacă avem în vedere ezitarea, specifică tranziţiei, sau univocul 
deciziilor societăţii în privința culturii, educaţia ca posibilitate de transmitere, atunci 
asistăm fie la dispersia hazardată a semnificaţilor, fie la dirijismul cultural şi educativ 
care, şi într-un caz, şi în celălalt, determină o sărăcire a semnificaților de cultură prin 
restrîngerea variantelor socioculturale viabile pentru perpetuarea acestora în societate. 

Sociologul Daniel Favre (1991) propune un model de transfer al informaţiilor din 
paradigma socioculturală univocă în cea deliberativă. Prin termenul de paradigmă 
desemnăm, aici, ansamblul de coduri, de reguli, de valori şi de uzanţe care definesc un 
sistem de gîndire. Modelul este operabil procentual pe mai multe niveluri, după cum 
urmează: 


Paradigma de tratare Paradigma de tratare 


dogmatică a informaţiilor ştiinţifică a informaţiilor 


100% 100% 
* Utilizare de enunțuri implicite * Enunţare și formulare explicită 
* Formulare de dogme, de prejudecăți * Formulare de ipoteze, de modele 
* Construcţii cu generalizări abuzive * Cercetare de contra-evidenţe, în 


scopul precizării domeniului de 
validare a unui enunț 

* Atitudine proiectivă * Atitudine reflexivă: luarea în calcul 
a propriei subiectivități 

Problema lecturii şcolare ca modalitate de tratare a informaţiei în societate ni se 
pare dificilă, mai ales, în condiţiile actuale ale opțiunii educative de transfer de la 
univoc spre deliberativ. Pe de altă parte, o revoluție politică nu presupune imediat 
schimbarea de mentalități sociale, în care s-ar înscrie şi mentalitatea profesională. 
Aceasta ar putea intra ca celălalt termen al ecuaţiei într-o schimbare a procesului 
culturii, în general, al celui educativ, în special. Ca urmare, credem că profilul lecturii 
şcolare actuale nu poate fi decît un substitut imediat pragmatic al culturii generale, 
pentru că vehiculează relații culturale bazate pe cunoaştere și condiționează astfel 
celelalte domenii ale acesteia. 


2.1.3. Defularea semnificanţilor sociali în perioade de ezitare culturală 


În acest context al discuţiei, complexitatea fenomenului cultural actual se înre- 
gistrează la nivelul mentalități colective sub aspectele sale exterioare, mai ales, sub 
forma de expresie acută a semnificanților sociali, defulați în situaţii de viață neaş- 
teptate. În perioade de ezitare, sub aspectul pregătirii pentru integrare în societate, 
devin specifice lecturile întîmplătoare (de exemplu, sindromul de lectură „Sandra 
Brown”, producția pornografică, moda telenovelelor etc.). Pentru segmentul de lucru 
propus, ne interesează tangențial şi în ce măsură practica lecturii în şcoală înlesneşte 
integrarea unor fapte naturale sau artificiale. 

a) Paradoxul este că un fapt de ordin pozitiv, cum este practica lecturii, se 
înscrie şi chiar se transmite prin semnificanți sociali negativi, generaţi de ezitarea 
culturală a perioadei de tranziție. De pildă, ineditul şi grotescul unor semnificanți 
sociali, de natura evidenţei supărătoare pentru gustul public, se află în zona receptării 
imediate prin caracterul tranzitiv, mediat sau imediat, al cărții. Cauzele apariţiei 
acestor fenomene artificiale pot fi clasate pe grupe și, desigur, ar putea alcătui obiectul 
analizei adecvate din partea sociologilor interesaţi în problemele de echilibru moral al 
societății. Dar, cum în dialectica vieții intră şi faptul că orice fenomen artificial creat 
cuprinde în sine şi posibilităţile anulării sale, avem toate motivele să fim optimişti în 
această privință. Caracterul tranzitiv imediat al cărții de orice fel, care permite 
preluarea globală a semnificanților sociali, inclusiv, cei ai subproducțiilor literale sau 
iconice (este vorba despre producțiile pornografice, despre subliteratură), conţine şi 
germenii anulării efectelor sale negative: o practică corectivă şi corectă a lecturii în 
şcoală. Pentru o politică corectă a cărții în şcoală, vedem prioritare cultivarea 
spiritului critic şi a discernămiîntului valoric. 

b) În latura cealaltă, a ineditului şi a evidenţei unor semnificanți socioculturali, 
transferați în semnificaţii de lectură, ar putea fi situate filmele, emisiunile TV, benzile 
desenate, alte media. Desigur, integrîndu-le procesului de lectură, intrăm într-o suită 
de controverse privind situarea acestora în literatură, în paraliteratură sau în sublite- 
ratură. Titrarea din filme sau din banda desenată se constituie ca specii în interiorul 
genului narativ, ca rezultate ale unor acte de limbaj. Textul, pe care se bazează 
imaginea, comportă semne de natură diferită, îmbinate în mod complex: relații interne 
în cadrul fiecărui desen sau imagine, relaţii între secvențele grafice, relaţii continui sau 
discontinui între viniete sau imagini. Dar fiecare dintre acestea este o parte de discurs, 
constituită astfel evident şi inedit sub aspectul fragmentării discursului narativ global. 
Proiectul narativ al cititorului, bazat pe o anumită ipoteză de lectură, produce 

semnificanți şi semnificați prin înlănțuirea secvențelor, dînd iluzia unei continuități 
textuale în interiorul uman, chiar producîndu-se fenomene de aglutinare secvențială 
sau temporală. Spațiile albe dintre imagini sau dintre desene, ale ne-spusului, ale ne- 
cititului, sînt ocupate de emoționalul cititorului, obişnuit să realizeze aceste legături 
logice din experiența sa existenţială. Şi atunci, sub aspect didactic, putem vorbi despre 
o posibilă dinamică a integrării imaginilor şi a benzilor desenate în procesul de lectură 
şcolară, pe baza realizării unor oportunități mixte de învățare, în care acestea devin 
auxiliare didactice ale textului literar. 


2.2. Pluralitatea lecturilor în şcoală 


2.2.1. Este manualul unic un model de lectură? 


Parte componentă a procesului de învățare, lectura manualului este un model 
oferit cititorului în şcoală. În condiţiile actuale, acesta este unic, construit la capătul 
unei programe-directive, cu selecție univocă, care nu poate să țină seama de toate tre- 
buinţele individuale sau de cele ale grupurilor de elevi. De aceea, credem că ar fi utile, 
într-o viitoare etapă, manualele alternative, la baza realizării cărora ar fi de dorit să 
situăm principiile de integrare a competenţelor şcolare în cele sociale, în care prioritar 
devine procesul de lectură. 

Lectura s-ar situa astfel într-un tip de învăţare specifică (Gerard Vigner, 1979; A. 
Bentolila, B. Chevalier, D. Vignc-Falcoz, 1991), orientată de obiective de integrare: 

a) lectura cu voce tare și în gînd; 

b) lectura textului literar; 

c) lectura interpretativă; 

d) lectura de căutare: descifrarea unei situaţii abstracte; 

e) lectura explicativă a textului sau, mai nou, vorbim despre lectura metodică; 

f) lectura de documentare: istorie, geografie, biologie; 

? lectura graficelor şi a schemelor. 

in acest context, lectura se sprijină pe dezvoltarea componentelor competenţei 
de comunicare: lingvistică, contextuală, referențială şi situaţională (Daniel Coste, 
1978). Situarea funcţională în comunicare a limbii şi a literaturii presupune regîndirea 
acesteia pe două mari clase de competenţe: receptarea auditivă şi scrisă; exprimarea 
orală şi scrisă. Din perspectiva didacticii lecturii, avem în vedere un număr de sugestii 
privind proiectarea structurilor de lectură: 

e realizarea unei coerenţe şi a unei viziuni sistemice; 

e esențializarea şi problematizarea situaţiilor didactice de lectură; 

e ordonarea progresivă și substituibilă a structurilor didactice de lectură; 

e za 
ritelor strategii didactice, considerate sub unghiul emulaţiei şi al eficienței; 
selectarea unor texte vii, preluate şi din viața cotidiană; 

o deschidere mai largă spre problematica treptei viitoare de învăţare şi spre 
problematica socială. 

2.2.2. Integrarea eului în natura socială 


Proiectarea autonomă a cititorului rămîne principalul vector al dorinței de a şti 
în procesul lecturii: 


A educa înseamnă a face tot ceea ce este necesar pentru ca un copil să 
participe la acest extraordinar joc colectiv. [...] 

Pentru aceasta, acesta ar trebui să iasă din condiția sa de a se lăsa supus 
de toate constrîngerile naturii, pentru a deveni astfel ființa-subiect care supune 
natura şi pe sine însăşi. Această evadare de sine este obiectul educației.” 

(*** Reconstruire ses savoirs — Chercher, agir, inventer, 1985, p.107). 


Din ideile formulate mai sus asupra cunoaşterii şi asupra devenirii fiinţei umane 
reiese că sinele uman poate fi educabil prin lectura ca aventură a spiritului. Aceste idei 
se constituie în premise de lucru şi în domeniul şcolar, mai ales, experiența neconstrîn- 
gerii pe care o favorizează lectura textului literar. Lectura poate fi optim opera- 
ționalizată, măsurată şi evaluată în şcoală, dar, în comparaţie cu alte moduri de 
achiziţie a cunoştinţelor din media, lectura textului literar se situează în apropierea 
intimă, eliberatoare, sensibilă şi nonobiectivă a lui „a şti”. Anumite elemente ale 
practicii lecturii sînt preluate din familie, din cercurile socio-profesionale sau culturale 
sau din „zgomotul de fond” al mass media, dar rolul metodic îi revine şcolii. 

Între cele două limite de percepții culturale (percepția pregnantă a sensului unei 
culturi şi starea de indiferență față de actul cultural (zapping culture), lectura este 
indicator pentru măsurarea gradului de civilizație a unui popor. Practică culturală 
universală, aceasta presupune tehnici de transfer din semnificant în semnificat, dar şi 
luarea în stăpînire, integrarea eului în natura socială (Robert Escarpit, 1980). Deşi 
determinată şi circumscrisă de diferiţi factori (politici, sociali, economici, geografici, 
culturali), lectura rămîne la nivelul opțiunii individuale, stricro sensu, ca modalitate de 
a personaliza socialul şi de a i se integra. Echilibrul celor două laturi ale personalităţii 
umane (particulară şi socială) se poate realiza în aria progresivă şi pozitivă a 
construcției de sens prin lectură. Jacques Ponsart (1991) consideră lectura prin 
excelenţă funcțională, cu patru zone specifice (tipuri de lectură), deoarece imaginile de 
lectură ale textelor literare se orientează spre viaţa profesională, spre viața particulară, 
spre statutul de individ şi spre viaţa din societate. Dar, dincolo de ceea ce autorul 
amintit clasează funcţional sub incidența lui „spre”, se află lectura iniţiatică, proiecti- 
vă, la capătul căreia regăsim comportamentul motivat afectiv al cititorului. Semni- 
ficantul sociocultural redevine, chiar prin natura sa, semnificat individual şi social. 

Danielle de Keyser (1990) situează, la baza învățării, metodele active Freinet, şi 
ca urmare, metoda naturală a lecturii este cea care stăpîneşte cel mai bine diferențele 
dintre individual şi social. Preluată din realitate, aceasta permite transferul analizei 
mediului înconjurător în propria evoluție umană. Pentru a atinge acest scop, profesorul 
urmărește formarea mai multor tipuri de motivații pentru lectură: 

* intelectuale: descoperirea structurilor vieții, construcția cunoaşterii, descope- 

rirea interacțiunilor; 

e afective: plăcerea de a descoperi şi de organiza, curajul, inițiativa; 

* socio-afective: toleranța, spiritul pacifist. 


35 


Octavia Costea 


2.3. Lectura în şcoală 


La nivelul societăţii, circuitul cult se deosebeşte de circuitul popular (Robert 
Escarpit 1980). Circuitul literaturii culte prezintă aspectul unei „serii de selecții 
succesive” care se limitează unele pe celelalte, pe cînd, în circuitele populare, cartea 
este plasată pe traseele vieţii cotidiene, prin procesul mecanic şi ieftin al 
standardizării. Adevărata literatură a cititorului se eliberează de o viață culturală 
superficială. Soluţia regîndirii practicii lecturii începe chiar de la nivelul 
comportamentului grupurilor umane față de literatură, adică de la nivelul consumului. 
Gîndind redimensionarea procesului lecturii, avem în vedere locul cărții în şcoală, 
formarea comportamentului lectorului în şcoală şi dimensiunea didactică a lecturii. 

Paul Cornea (1988) vorbeşte de şase tipuri de lectori, dintre care lectorul virtual 
şi lectorul real vor intra în unghiul de atenție al didacticii lecturii. Robert Escarpit 
(1980) ajunge la concluzia că, la capătul excursiei „lectură”, descoperim modelarea, 
formarea a două comportamente: unul obiectiv și celălalt proiectiv. În primul caz, 
cartea este percepută ca o sursă de informaţii, în cel de-al doilea, aceasta devine 
proiecţie a sinelui, aruncat într-o aventură intelectuală sau afectivă, asistat de autorul 
cărții. Transferul dintr-o lectură prospectivă într-una proiectivă sau invers, se face prin 
opţiunea şi prin capacitatea de abstractizare sau de concretizare a cititorului. În şcoală, 
se operează cu două mecanisme de lectură, distincte din punct de vedere metodic: 
primul, activitatea didactică proiectată şi, al doilea, disponibilitatea motivată. 


2.3.1. Activitatea didactică proiectată 


Activitatea didactică proiectată îşi găseşte locul în spațiul psiho-pedagogic, în 
cadrul fiecărei discipline de învăţămînt sau în activități organizate în afara şcolii. 
Calea de determinare a unei „intrări” autonome într-un proces continuu de lectură este 
aceea a multiplicării şi a diversificării actelor de lectură, ca şi a motivaţiilor pentru 
lectură pentru toate tipurile de texte (vezi infra, Capitolele 5, 6, 7). 


2.3.2. Disponibilitatea motivată 


Prin cantitatea selecţiei de carte şi de text, ca şi prin multiplicarea metodelor de 
lucru, se poate măsura, în parte, calitatea practicii lecturii (G. Remond, 1992). În 
procesul lecturii, dorința de identificare a elementelor existențiale şi a relațiilor dintre 
acestea este dublată de dimensiunea inițiatică. Dacă descoperirea solitară a cărții este 
dominanta experienței de lectură, ar trebui să ne imaginăm deja, în actul educativ, 
îmbinarea acesteia cu practica didactică a lecturii. Disociem deci între activitatea 
şcolară de transmitere şi lectura copilului din contextul propriei sale dezvoltări. 
Această experiență, care intră în comportamentul proiectiv de cititor, este reglată prin 
practica funcțională a lecturii şi are un rol esenţial în procesul motivărilor succesive 
pentru lectura din şcoală şi din afara şcolii (vezi infra, Capitolul 3). Între lectura care 
modelează și proiectează şi lectura-învăţare există atît puncte comune, cît şi diferențe 
(vezi infra, Capitolele 5, 6 şi 7). 

Propuneri de optimizare a lecturii 

Optimizarea procesului de receptare a cărții în societate o vedem direct legată 
de integrarea a trei elemente principale, care constituie baza reechilibrării poziției 
cititorului în contextul actual saturat de informații: 

a) o acţiune ideologică viguroasă, respectind continuitatea şi autonomia 
persoanei, în care este inclusă şi reabilitarea instituţiei şcolare; 

b) o acţiune foarte largă şi susținută în favoarea tinerilor; 

c) o bătălie locală şi europeană (Gilles Roussel, 1992). 

Robert Escarpit (1977), Gilles Roussel (1992) propun soluția ieşirii din 
recesiunea culturală la nivelul consumului de carte prin redimensionarea politicii 
educaţiei pentru lectură pe planul comunicării publice, al rețelei de difuzare şi al 
cercetării aplicative în domeniu. 

Sub aspectul tratării procesului, în lumea educatorilor, se vorbeşte tot mai des 
de o învăţare continuă a lecturii. Actul de a citi este, în evidenţa sa şcolară, o condiţie 
primă a reușitei tînărului, apoi, mijloc de acces la cunoaşterea generală și specializată, 
deci instrument al echilibrării sociale. Pe de altă parte, lectura nu poate fi separată de 
scris. Şcoala tradițională ne-a transmis noțiunea, intuită în valorile sale educative, de 
„scris-citit” — ceea ce presupune sincronizarea celor două direcții ale evoluției 
intelectuale a copilului. 

Lectura şi exprimarea scrisă sau orală folosesc aceleaşi scheme mentale. 
Educatorul care se ocupă, la un moment dat, de o componentă nu o poate neglija pe 
cealaltă. Obiectul lucrării noastre îl vedem deci conturat între receptarea și exprimarea 
mesajului scris sau oral, între enunțarea unor componente şi a unor strategii de lectură. 


STUDIU DE CAZ 


Pentru observarea unor aspecte socioculturale reflectate în lectura şcolară, ne 
vom folosi de datele înregistrate în 1992 şi, respectiv, în 1994, pe nişte grupuri 
compacte de elevi, preadolescenţi şi adolescenţi, 11 — 12 ani şi, respectiv, 16 — 17 ani 
(Liceul Teoretic Julia Hasdeu, Bucureşti). Am ales studiul de caz pe aceste grupe de 
vîrstă pentru că, începînd cu gimnaziul, elevii prezintă, în general, o atitudine stabilă 
față de lectură. Acest fapt permite observaţii şi reflecţii referitoare la asimilarea, 
autonomă sau determinată de factorii instituţionali, a unor elemente socioculturale de 
către grupurile de elevi aflate în analiză, fără ca aceste date obţinute în urma aplicării 
chestionarelor să poată fi extrapolate. 

Observaţii generale referitoare la grupurile de elevi: 

* aparțin unei zone sociale caracterizate prin disponibilitate medie spre maxim 

pentru receptarea cărții; 

* evoluează într-un climat de receptare sensibilă și nuanțată a fenomenelor 
socioculturale (în centrul Capitalei, au la dispoziţie biblioteci, muzee, 
librării, biblioteca şcolii etc.); 

* aparțin unei instituţii şcolare de tradiţie cu un grad ridicat de reprezentare 
şcolară. 

Conţinutul chestionarului de lectură: 


1) Ce cărţi preferaţi să citiți în afara lecturii obligatorii? 
2) Care sînt textele preferate din manualele şcolare actuale? 
3) Care sînt personajele preferate din lecturile parcurse? 
4) Cine cumpără cărți în familia voastră? 
5) Ce cărți aţi dori să găsiți: 
a) în librării? 
b) în biblioteci? 
6a) Care sînt ziarele şi revistele pe care le citiţi? 
6b) Ce rubrici preferați? 
7a,b) De ce (nu) vă place să citiţi? 
8a) Cînd citiți? 
8b) Cîte ore acordaţi lecturii literare? dar programelor radio, TV ? 


Din interviurile cu elevii şi din rezultatele ale acestui chestionar (vezi Anexele) 
am desprins următoarele observații: 


a) Din chestionarele de lectură date elevilor de clasa a VI-a, 11 — 12 ani, reiese 
că aceştia prezintă o atitudine uşor rezervată în privința lecturii imaginilor statice sau a 
benzilor desenate, după cum urmează: 9 din cei 37 de elevi (9 opțiuni din cele 96 
exprimate) şi, respectiv, 20 de elevi din cei 75 (20 din 200 de opțiuni) au fost pentru 
lectura benzilor desenate (vezi Anexa 1). Virtuţile integrative ale acestui tip de text 
narativ sînt preluate, ca atare, în ordinea practicii de lectură, adică prin evidență, spre 
deosebire de producția pornografică, de exemplu, care este sancționată chiar din 
interiorul lecturii, prin discernămînt şi prin spirit critic. Deşi, banda desenată este 
evidentă şi inedită, sub aspectul semnificanților, totuşi pune în circulație o multitudine 
de relaţii care devin semnificaţii pentru cititor. Relaţiile stabilite între desene sînt 
logice, cronologice, evolutive la nivelul refacerii naraţiunii interiorizate de cititor, 
apoi, progresive, integrative la nivelul receptării globale. 

Adolescenţii, presupuşi a fi mai deschişi spre lectura întimplătoare, sînt atraşi de 
inedit, de expresia plastică superficială ca şi de faptul că pot prelua ca atare, fără să 
interpreteze „succintul”, „prefabricatul” (clişeele epice). Totuşi nu au exprimat opțiuni 
pentru producțiile pornografice sau pentru clişeele epice. Mai mult, s-au arătat dispuşi să 
situeze fenomenul „subproducțiilor culturale” în grupa de probleme inedite şi tranzitorii 
ale vieţii. Practica şcolară tradițională arată că ceea ce este tranzitoriu sau declarat 
tranzitoriu nu numai că poate fi analizat critic, dar are propriile resurse de a se anula. 

b) Abordînd problematica lecturii şcolare, ar trebui să avem în vedere 
răspunsurile la cele două întrebări: „Ce oferim?” şi „Cum oferim?”. Primul aspect, 
„Ce oferim?”, presupune descrierea situaţiei de fapt. Fondul de carte, în sectorul 
bibliotecilor, este redus, dar nu (neapărat) această realitate se reflectă în compor- 
tamentul lectorului. Fişarea, clasarea şi conservarea, ca fapt în sine, de bibliotecă, intră 
prioritar în preocuparea acestei instituţii, şi mai puţin acțiunea referențială de 
comunicare, în sensul că vine în întimpinarea intereselor şi nevoilor cititorului. 
Răspunsurile date de cititorii chestionați asupra cărților pe care ar dori să le găsească 
în biblioteci ni se par edificatoare (vezi Anexa 5): 

Cititorii de vîrstă şcolară medie, cu o atitudine socială în formare, caută, în 
bibliotecă lumea adiacentă lumii lor interioare, a visului şi a devenirii. Din 47/93 de 
opțiuni, exprimate de 37/35 de subiecţi, 34/30 sînt pentru cărţi de aventuri, despre 
viața oamenilor, apoi, urmează preferințele pentru benzile desenate, pentru literatura 
istorică şi ştiințifico-fantastică. Or biblioteca şcolară, ca instituţie cu interese culturale 
structurate, nu este pregătită pentru a primi un asemenea public consumator. Procentul 
de reînnnoire a fondului sau de actualizare a fondului de carte este nesemnificativ în 
această privință (vezi Anexa 5b). 

În schimb, cititorii de vîrstă şcolară mare, 16 — 17 ani, cu o atitudine socială 
aproape formată, apreciază biblioteca, cu precădere, din punctul de vedere al modului 
de operare cu informaţii. Din 33/95 de opțiuni, aparținind a 27/30 de subiecți 
chestionaţi, 20/31 sînt pentru utilitatea fondului de carte (vezi Anexa 5b). 

Răspunsul la o posibilă întrebare privind rostul actual al bibliotecii este, fără 
doar şi poate, oferta optimă de informaţii, venind dinspre nevoile intelectuale şi 
afective ale cititorilor săi. Este adevărat că rediscutarea problemei utilității bibliotecii 
face parte dintr-o adevărată politică a cărții (şi nu numai), care trebuie să înceapă cu 
investiții pentru lărgirea fondului de carte. Dar, după cum se pare, nu acesta este 
singurul element necesar şi suficient. Avem în vedere perioada anilor 1981 — 1986, 
cînd, în Franța, s-a declanşat o adevărată campanie economică voluntaristă a cărții. S-a 
dovedit insuficientă, deoarece procentul de majorare a consumului de carte a fost 
nesemnificativ. Altceva s-a conturat ca fiind eficient în relaţia cititor — carte: optimiza- 
rea procesului lecturii prin „ieşirea” din starea de izolare, suficientă sieşi, a bibliotecii, 
ca şi accentuarea elementelor educative care conturează procesul lecturii. Pentru ca 
biblioteca să devină utilă, aceasta ar trebui să regîndescă dinamica mijloacelor sale de 
cooperare cu cititorii: oferte deschise de carte, acţiuni culturale pertinente, mediateci, 
stagii de pregătire a cititorului, posibilități de multiplicare a materialelor, modalități 
mai flexibile de clasare şi de selectare a cărților etc. 

c) Un cititor corect motivat pentru lectură este, în acelaşi timp, şi cumpărător de 
carte. Este ştiut că acest element intră, sau ar trebui să intre, şi în practica educativă 
pentru lectură. În condiţiile actuale, scumpirea considerabilă a cărții este un aspect, e 
drept, important, de care trebuie să ținem seama. În acelaşi timp, însă, există şi aspectul 
pozitiv ca intenție, al unei adevărate „invazii de carte”, dar negativ ca realitate. Acest 
fapt solicită opțiuni motivate anterior din partea cumpărătorului. Aspectul de ordin 
economic obstructiv poate crea circuite de valori culturale paralele, o situaţie în fața 
căreia participarea lecturii şcolare ar trebui să fie orientată în mod deosebit spre 
cultivarea judecății valorice și a discernămîntului. Ni se pare importantă, aici, atitudinea 
selectivă față de carte, care nu ar trebui să fie pasivă, chiar dacă are concurența altor 
media (vezi Anexa 5a). Modificările atitudinale în procesul de primire a artefact-ului, a 
cărții ca obiect, în biblioteci şi în librării, pot condiționa substanţial procesul lecturii. 

Din chestionarul dat (vezi Anexa 5a), reiese că 57%/43% dintre elevii de vîrstă 
şcolară mijlocie şi, respectiv, 37%/26% dintre cei mari nu au contact cu librăriile sau îl 
au sporadic (7%/6%). Pentru cotele socioculturale ale şcolii pe care am prezentat-o 
anterior, aceste procente sînt modeste, dacă ţinem seama şi de mediul de viaţă în care 
se găsesc elevii. Aceştia provin din familii avantajate în ceea ce priveşte accesul la 
carte şi la cultură. 

d) Într-o altă ordine a interpretării comportamentului de lectură, „setea de epic” 
(vezi Anexele 1, 2, 3) rămîne o dominantă a vîrstei şcolare mijlocii (18 din cele 43 de 
opțiuni şi, respectiv, 19 din 93 sînt pentru literatura de aventuri şi pentru cea polițistă). 
Celelalte opţiuni sînt semnificativ răspîndite pentru subiecte din literatura ştiințifico- 
fantastică şi din viața cotidiană. În comparaţie cu literatura de documentare în bibliote- 
că, dorința de a găsi în librării literatura de informare este remarcabilă: 10 opțiuni şi, 
respectiv, 14 sînt pentru literatura din librărie, faţă de 4 şi 18 pentru documentare în 
bibliotecă (vezi Anexa 5a). 

La vîrsta şcolară mare (vezi Anexele 2,5a,5b), găsim conturat clar interesul 
pentru literatura de informare: din 62/105 de opțiuni, aparținînd a 27/30 de subiecți, 
35/42 sînt pentru acest tip de literatură (critică literară, filosofie, istorie, geografie etc.) 

e) Chestionate asupra textelor preferate din lectura şcolară obligatorie (vezi 
Anexa 2), cele două echipe de elevi au dat răspunsuri interesante. În primul rînd, elevii 
chestionaţi nu sînt atrași de textele literare de tip funcţional şi de paraliteratura exis- 
tente în manuale. Aceasta poate însemna că practica lecturii de căutare, lectura me- 
todică, ca şi lectura „eliptică” a desenelor sau a schemelor nu sînt cultivate deliberat în 
şcoală, ci există într-un implicit al situaţiei de lectură. În al doilea rînd, cotele înalte 
din preferințele exprimate sînt pentru textele istorice şi despre natură, pentru poezii 
(vîrsta școlară medie), pentru textele istorice, despre viața oamenilor (vîrsta şcolară 
mare). Este posibil ca aceste opțiuni să copieze, în mare, ceea ce, de fapt, li se oferă 
elevilor — o lectură văzută dintr-o latură excesiv didacticistă, care nu răspunde formării 
unor personalități autonome şi dinamice a acestora. În al treilea rînd, practica autono- 
mă a lecturii este legată de practica lecturii şcolare excesiv dirijate. Anumite laturi ale 
înțelegerii vieţii ca proces, ale culturii ca posibilitate umană de integrare în societate, 
reflectate în lectura societăţii, ar trebui transferate mai repede fie în manualele şcolare, 
fie în alte materiale auxiliare (avem în vedere, mai ales, manualele de gimnaziu). 

f) Chestionaţi asupra lecturii în afara clasei (vezi Anexa 1), 64/65 de subiecți au 
exprimat 187 şi, respectiv, 200 de opţiuni, faţă de 141 şi 171 de opţiuni pentru lectura 
obligatorie (vezi Anexa 2). Primele seturi de răspunsuri ilustrează dorința copiilor de a 
citi în singurătate, superioare preferințelor pentru textele literare oferite de şcoală. 

g) Prin practica lecturii şcolare, cititorul devine conştient de eficiența acesteia, 
pentru că îşi găseşte motivații, în primul rînd, de tip intelectual (vezi Anexa 7a). Din 
seria acestor răspunsuri, desprindem următoarele: din cei 64 şi, respectiv, 65 de elevi 
testați, 30/32 de motivații declarate sînt pentru informare; 41 şi 42 — pentru progres 
intelectual; 27 şi 31 — pentru integrare socială; 1 şi, respectiv, 8 motivații declarate — 
pentru căuta inspirație pentru creații proprii. Din seria motivaţiilor afective pentru 
lectură (vezi Anexe), relevăm: 22 şi 28 de elevi citesc pentru a se relaxa; 38/57 — 
pentru diverse activități; 14/16 citesc din curiozitate; 5/10 subiecți declară că lectura 
este pentru „a-şi omori timpul”. Numărul motivaţiilor intelectuale şi de integrare este 
mai mare decît numărul motivaţilor afective (100 şi 116 faţă de 79 şi, respectiv, 101). 
La vîrsta şcolară mijlocie, motivațiile afective sînt mai numeroase şi mai evidente faţă 
de motivațiile afective ale celor mari. Din seria motivaţiilor intelectuale pentru elevii 
de gimnaziu, grupa cea mai numeroasă este aceea care optează pentru „progresul 
intelectual”, pe cînd cei mari aleg, ca fiind prioritare, motivațiile legate de informare şi 
de integrare socială. Printre motivațiile afective, elevii de gimnaziu identifică 

„plăcerea de a cii 
„lectura-curiozitate”. 


cu prioritate, pe cînd cei mari selectează „„lectura-relaxare” şi 


Sugestii pentru dezvoltări ulterioare: 


+ Într-un mediu sociocultural favorabil, comportamentele de lectură nu sînt autono- 
me, sînt dependente de modelele rigide ale manualelor manualelor devenite unice 
în clasă; 

« Nu este evidentă învăţarea continuă prin lectură. 


3. ASPECTE ALE RECEPTĂRII 
TEXTULUI LITERAR 


3.1. Premise comune receptării şi lecturii şcolare 

3.2. Evaluarea faptului artistic 

3.3. Care sînt implicaţiile cititorului în procesul lecturii? 
3.4. Expectaţia în opera literară 

3.5. Semnificarea operei literare prin lectură 

3.6. Producerea semnificației prin lectură 

3.7 Reînvestirea textului cu sensuri 

3.8. Subiectul lecturii 


3.1. Premise comune receptării şi lecturii şcolare 


Vorbim despre o schimbare într-o paradigmă anterioară şi despre o determinare 
socio-istorică a funcției sale — fără ca aceasta să fie un răspuns sau un efect, așa cum 
se confundă, de multe ori —, atunci cînd sînt receptate fapte de cultură. În teoria recep- 
tării, un proces de cunoaştere este privit nu numai ca o preluare coezivă, conştientă şi 
colectivă a informaţiei, dar și ca o reacție la dezvoltarea social-intelectuală și literară 
(Robert C. Holub, 1984). Ca urmare a tendințelor de preluare globală a culturii, este 
bine să delimităm perimetrul receptării de cel al lecturii critice, deoarece, pe de o 
parte, nu există o influență reciprocă între acestea două, pe de altă parte, posibilele 
similarități sînt superficiale şi abstracte pentru semnificaţia problemei abordate. 
Separarea celor două ne aduce mai aproape de didactica lecturii, care, după cum vom 
vedea, se înscrie, prin problematica sa specifică, în teoria receptării. Post-structuralis- 
mul, ca simptom al crizei structuraliste, a pus în evidență eficiența unui model erudit 
(scholarly model), în care este inclusă şi receptarea în şcoală, respectiv, modelarea 
pentru anumite discipline de învățămînt. 

Premisele comune receptării şi lecturii şcolare sînt: 

a) medierea receptării estetice, formale și istorice, este legată tot aşa de bine de 
analiza artei, a istoriei şi a realităţii sociale; 

b) relaţia didacticii lecturii cu metodele structurale şi hermeneutice (se ştie că au 
fost folosite, în gimnaziul românesc, la un moment dat, excesiv şi mecanic, analiza 
structurală sau comentariul textului); 

c) valorificarea esteticului (nu numai ca descriere) şi a efectelor acestuia în 
exprimarea orală şi scrisă, care pot fi, în egală măsură, integrate atât în literatură, cît şi 
în fenomenele din media. 

În aceeaşi ordine a ideilor enunțate, nu putem să nu observăm că utilitatea 
exhaustivă a vechilor metode legate de practica lecturii în şcoală nu numai că 

nemulțumeşte, dar generează mai multe întrebări decît poate răspunde. Aici, un aspect 
ni se pare important: dacă atenţia profesorului va fi, în continuare, redirecționată 
asupra unui pol sau altuia al lecturii şcolare (Cititor / audienţă / text), riscăm să 
recreăm paralelele metodice bine cunoscute. 

Avînd în vedere achiziţiile ultimilor ani din domeniile cunoaşterii, putem avea 
în vedere un program coerent de lectură, după cum putem avea în vedere şi o didactică 
a lecturii (vezi infra, Capitolele 5, 6). Pentru configurarea obiectului lucrării noastre, 
avem în vedere cîteva limite ale preluării / prelucrării textului literar, legate de diferite 
aspecte din domeniul receptării: 

* cultivarea excesivă a cunoaşterii perceptuale, prin familiarizarea şi prin 

obiectivarea conținutului textului (formalismul rus); 

* interpretarea impersonală a sistemului de semnificare a textului, dimensiunea 

sociologică a operei (structuralismul praghez); 

e determinarea elementelor concrete ale textului şi reconsiderarea rolului 

lecturii recreative (Roman Ingarden, 1978); 

* interpretarea rigidă a textului, mergînd pe liniile sale clasice, de analiză 

literară; 

* interpretarea exclusiv sociologică a literaturii, diferită de situarea sociologică 

a literaturii (perioada dogmatizării literaturii şi a practicii şcolare). 


3.2. Evaluarea faptului artistic 
Receptarea textului literar în şcoală este legată de evaluarea faptului artistic. 


3.2.1. Experienţa estetică 


Hans Robert Jauss (1982) identifică tipurile de experienţă estetică propuse la 
anumite niveluri ale receptării 

a) Literatura este tratată, în receptare, ca proces dialectic; 

b) Orizontul aşteptării apare într-un sistem intersubiectiv fiind, în acelaşi timp, 
un sistem de referinţe, în care lucrează ipotezele individuale; 

c) Chiar dacă fiecare participant la receptarea textului îşi găseşte o direcție, care 
dă măsura receptării, la un moment dat, acesta poate să-şi suplimenteze ipotezele 
asupra valorii textului, ca diferență a cunoaşterii nelimitate, ca o noţiune a absenței 
care ar permite re-cunoșterea prin re-citirea acestuia. 

La toate acestea, adăugăm alte observaţii: 

d) Interpretarea lecturii în paradigma negativităţii prin receptare (Hans Robert 
Jauss, 1982), ca şi încercarea de provocare prin necunoscut a textului (teoria literară 
germană), înscriu procesul lecturii literare în afara cotidianului şi în afara familiarului. 

e) Hans Robert Jauss (1982) procedează la analiza a trei categorii fundamentale 
care intră în procesul lecturii: (a) poiesis sau experiența estetică productivă; (b) 
aisthesis sau dependenţa receptării, a poiesis-ului, prin care se leagă prezentarea 
evenimentelor de portretizarea şi de relevarea prezentului; (c) catharsis sau experiența 
estetică comunicativă. Statutul cititorului se defineşte în funcţie de modalitatea de 
identificare estetică a acestuia şi de asumarea distanțelor lecturii. Pentru estimarea 

distanțelor, ni se par interesante, pentru didactica lecturii, modelele interacționale ale 
identificării estetice a cititorului cu eroul operei în mai multe moduri: asociativ, admi- 
rativ, simpatetic, cathartic, ironic. 


3.2.2. Probleme didactice ale experienței estetice 


a) Structurile şi imaginile cititorului se păstrează într-o structură dialectică a 
lecturii, mai ales, prin limbaj. În primul rînd, vorbim aici despre limbajul interior al 
lecturii, apoi, despre limbajul de expresie. Rolul lecturii, în această latură a problemei, 
este de a potența şi de a motiva exprimarea corectă scrisă şi orală din școală. 
Implicaţiile didactice asupra cărora, de astfel, vom reveni pe parcursul lucrării noastre, 
sînt legate de transferul operaţiilor de învăţare prin intermediul regulilor gramaticale, 
din interior către exterior: 


„Orice construcție lingvistică, de la fonem pînă la cele mai lungi secvențe 
verbale, conţine în mod necesar o serie de reguli, de norme (opera vorbitorilor, 
nu date ale naturii, fiindcă natura nu are norme, ci legi” 

(Ion Coteanu, 1973, p.18). 


b) Dar receptarea logicii interioare a textului şi a limbajului corespunzător 
depinde şi de modul de situare a cititorului, atît superficial, în forma de prezentare 
(ordonarea materialului iconic, a graficelor, a capitolelor, a caracterelor literare), cît şi 
mai profund, în conținut. Situarea cititorului se realizează prin limbajul autorului care 
induce un set de atitudini şi de valori aparținînd acestuia. Un mod de situare specială a 
cititorului este traducerea care oferă posibilitatea congruenței semnificațiilor mediate 
şi re-mediate a imaginilor textului prin lectură. 

c) Din punctul de vedere al specificării punctelor mai importante pe harta 
lecturii şcolare, propunem următoarele întrebări didactice: 


i) Care dintre poziţiile scriitorului sînt prezente în text? Prezentăm cîteva repere: 
* cine vorbeşte sau controlează narativul; 
* natura experienţelor descrise de scriitor; 
* ritmul, structura, logica pasajelor; 
*.relevarea unor gînduri, idei, sentimente preferate de autor; 
ii) Care este distanța scriitorului faţă de cititor? 
iii) Cine sînt intermediari între scriitor şi cititor? 
iv) Ce reacții putem releva citind două versiuni? două variante ale aceluiaşi text? 
v) În ce situații restrîngem limbajul interior al imaginilor de lectură pentru a utiliza 
limbajul scris sau oral? 
vi) Putem nota cîteva caracteristici ale limbajului interior reperate dintr-un text scris 
sau oral? 


d) Emiterea unor ipoteze individuale în raportul operă literară / text literar / 
lectură: 

Luînd în discuţie problema operei literare din perspectiva teoriei fenome- 
nologice a artei, aceasta include nu numai textul care se oferă lecturii, cu alte cuvinte, 
textul actualizat, ci și, în egală măsură, acţiunile implicite la care răspunde textul. 
Roman Ingarden (1973) confruntă structura textului literar cu direcțiile în care acesta 

poate fi realizat din unghiul cititorului. Textul poate fi privit ca ofertă din mai multe 
puncte de vedere, text pe care cititorul îl poate dirija într-o anumită direcție. Ceea ce 
devine actual în textul literar este acțiunea de concretizare. Dacă această acțiune cade 
sub incidenţa lecturii, atunci opera literară dobîndeşte doi poli: unul artistic şi celălalt 
estetic. Polul artistic se referă la opera creată de autor, cel estetic, la realizarea 
împlinită de cititor. Din situaţia de lectură concret creată, reiese că opera literară nu 
este identică cu textul sau cu realizarea prin lectură a textului, dar, în fapt, trebuie să 
conţină cele două direcții. 

Opera înseamnă mai mult decît textul. Sarcinile de înțelegere a textului, chiar 
independente ca sens de dispoziția individuală a cititorului, devin acte de lectură prin 
transferul diferitelor modele de lectură ale textului. Convergenţa textului şi a receptării 
cititorului aduce opera literară în existență, care este întotdeauna virtuală, nefiind 
niciodată complet surprinsă, neidentificîndu-se complet cu realitatea textului sau cu 
dispoziţia individuală a cititorului. Virtualitatea operei literare reiese din natura sa di- 
namică şi, ca revers, este pre-condiţie pentru efectele pe care opera le reclamă dinainte, 
Pe măsură ce cititorul foloseşte numeroase perspective oferite de text, ca urmare a 
integrării modelelor de lectură și a punctelor de vedere relevate de-a lungul experienței 
de viață sau şcolare, aceste perspective situează opera literară în mişcare. Pe evoluția 
procesului de învățare se bazează lectura școlară, rezultantă a tensiunilor interioare ale 
fiecărui copil în parte. În consecință, lectura devine cauză a operei literare, relevînd 
caracterul său dinamic. Pe lîngă validarea de sens, celălalt aspect al lecturii este 
(re)învestirea operei literare cu sensuri, în care cititorul preia textul literar în ipostaza 
didactică a ofertei de lectură (vezi infra, Capitolul 5, 6, 7). Textul literar este integrat 
astfel într-un proces individual de caracterizare pe două coordonate: una de situare în 
context, cu referințe la gustul public, cealaltă de receptare, cu referințe la gustul artistic 
şi estetic. Aici, opera literară se restituie prin lectură, iar procesul are virtuți generative: 


(Re-lectura, reînvestirea operei cu sensuri) 


a - 
oferta * + 
* opera literară 
[2 * textul literar 
acțiunea de *opera literară 
concretizare (restituirea) 


La lectura ——> * polii de receptare 


* artistic 

* estetic 
gustul gustul artistic 
public gustul estetic 

Punctul de plecare pentru o analiză fenomenologică a textului ar trebui să fie 
direcţia în care secvențele textului acționează una asupra alteia, ca şi importanța 
specială a unor supraelemente afective ale textului care nu corespund anumitor reali- 
tăţi obiective în afara lor înseşi. Lumea prezentată în textele literare este construită în 
afara a ceea ce Roman Ingarden (1973) a numit propoziţii intenţionale corelative. Pro- 
pozițiile, ca propuneri de informaţie sau de trăire, stabilesc aşadar variate perspective 
în text. Vorbim, în acest caz, de dominante textuale (Gerard Vignier, 1979). Dar părţile 
componente rămîn separate în secvenţe de trăire din punctul de vedere al cititorului, 
nefiind suma totală a textului însuşi. Pentru propoziţiile corelative intenţionale, 
conexiunile, individuale în exteriorul lor, la nivelul percepției, devin subtile, 
semnificaţia lor reală se realizează numai în interiorul interacțiunii acestor corelative. 
Cititorul acceptă să preia anumite perspective, dar, inevitabil, cauzează şi interacțiuni 
între segmentele comunicării literare. Propunerea de comunicare a textului citit nu 
constă numai dintr-o simplă enunțare, ca una care expune un lucru existent, ci atinge 
un alt nivel, emoţional, înainte de a se reintegra în experienţa cititorului. Sub acest 
aspect, considerăm riscantă acțiunea din didactica tradițională de a analiza numai gra- 
matical sau numai stilistic textul literar, căruia i se estropiază astfel funcțiile specific 
poetice şi virtuțile emoționale. 

Adevărurile enunțurilor literare sînt percepute ca propuneri pentru cititori, şi 
acest fapt rezidă chiar din interiorul interacțiunii dintre propoziţiile autorului al căror 
scop converg spre varianta ideatică a textului. În forma sa de a expune, de a oferi 
informaţii sau observaţii, textul conţine o structură pre-concepută în conținutul său 
specific, punînd în mişcare o opțiune de lectură în afara căreia emerge conținutul ac- 
tual al textului însuși. Procesul lecturii ia forma unui fel de caleidoscop de perspective, 
de pre-intenţii, de recolectări de idei şi de trăiri. În acest demers, fiecare propunere 
conţine o previziune a următoarei şi formează un fel de direcție de evoluţie, un vector 
de sens, pentru ceea ce ar urma să vină, care, la rîndul său, devine perspectivă a lec- 
turii textului citit deja. Acest întreg proces, în care se succed în mod necesar propuneri 
de idei şi de trăiri, reprezintă împlinirea potențialului, realitatea neexprimată a textului, 
contextul de lectură pentru o mare varietate de sensuri ale fiecărei dimensiuni virtuale 
care poate fi adusă în mijlocul existenței cotidiene determinată sau nu de opțiunea 
cititorului. Procesul de anticipație sau de retrospecție nu se dezvoltă într-o unică 
direcție, ci are şansa, după cum arată Roman Ingarden (1973), realizării unei multitu- 
dini de propuneri. Trăirea secvenţială prin lectură blochează direcția propunerilor şi 
devine tipică pentru a explica aderenţa cititorului la ideea de gust artistic. 

Dacă cineva priveşte propunerea subsecventă ca pe o direcție nouă, aceasta 
înseamnă că anticipația se lărgeşte, emanată chiar de textul literar, dar devine, în 
acelaşi timp, frustrația uneia dintre expectaţiile depășite de trăirea prin lectură. Lectura 
bulimică este un exemplu tipic, în acest sens, în care se anticipează toate direcţiile fără 
să fie vorba neapărat de aprofundare. Mulţi dintre preadolescenți sau adolescenți o 
traversează, în anumite perioade ale evoluției lor. Sau, în ordinea negativă a receptării, 
în cazul unei povești simple, există elementul primar al frustrării, al unei limite, 
percepute ca un blocaj, care generează dilatarea trăirii. Aceste limitări ale textului au 
efecte diferite în procesul de anticipație sau de retrospecție, gestalt-ul unei dimensiuni 
virtuale poate aluneca în direcții diferite. Este cazul efectului literaturii ideologizate. 

Textul schematic, de pildă, nu oferă variaţii de idei, în schimb, lectura şi imaginația 
cititorului pot intra în breșa de trăire creată astfel, lărgind potențialul afectiv dispro- 
porționat faţă de disponibilitățile sau faţă de ofertele artistice ale textului. Copilul, care 
are o minimă experiență de viață, este atras, în primul rînd, spre polul trăirii, pe care o 
dilată exact în spaţiile „aşa-zise simple”, dar, în realitate, adevărate capcane pentru 
formaţia sa intelectuală sau morală. Cu alte cuvinte, prin sloganuri, stereotipuri, clişee 
epice sau schematism, care au rol de breşă, se ating obiective de lectură politizate, şi 
anume, simplificarea gîndirii, coroborată cu trăirea individuală intensivă. 

e) Procesul lecturii este virtual hermeneutic. Textul provoacă anumite expecta- 
ţii, care, la rîndul lor, sînt proiectate în interiorul textului, într-o direcție spre care 
laolaltă cu expectaţiile dezvăluite, extrase din semnificaţia individuală, configurativă. 
Eficacitatea textului literar este conferită şi de o aparentă evocare, ca şi de o negare 
subsidiară a familiarului. Textul şi cititorul nu se confruntă mai mult unul pe altul ca 
obiect şi ca subiect, ci, din contră, divizarea subiectului coexistă cu cititorul însuşi, ca 
întreg ontologic, cu trăirile sale, cunoscute şi necunoscute sieşi. Structura dialectică a 
lecturii se realizează şi prin acest tip de negare a familiarului şi a necunoscutului. 


3.3. Care sînt implicaţiile cititorului în procesul lecturii textului literar? 


3.3.1. Re-crearea textului 


Cititorii re-creează textul, acordîndu-i propria cunoaştere şi experiență în 
interiorul cadrului existenţial prevăzut de autor. În procesul de lectură, putem observa 
cîteva tipuri de activitate mentală: 

a) imagini spontane mentale: 

b) acte de retrospecțţie, de introspecție sau de anticipație a realităţii; 

c) dialog superficial, legat, mai ales, de aspectele textului (întrebări, exclamații, 
completări). 

Cititorul nu este liber complet, este direct legat de scriitor prin limbaj, acesta din 
urmă ghidează interpelările cititorului şi modul de proiectare a imaginilor într-un 
cadru inefabil care este discursul literar. 


3.3.2. Inventar de probleme didactice 


Dăm mai jos un posibil inventar de probleme didactice referitoare la 
conştientizarea lecturii ca act afectiv-intelectual: 

a) Notarea anumitor gînduri, întrebări, idei sau comentarii care trec prin mintea 
cititorului în timpul lecturii; 

b) Compararea reacţiilor cititorilor din grupul de lucru, discutarea variaţiei 
răspunsurilor; 

c) Efectuarea aceluiaşi exercițiu pe baza lecturii altor media (pictură, imagini de 
televiziune, de teatru, conversaţie cotidiană ş.a.); 

d) Compararea direcțiilor experienţei lecturii media cu lectura literară; 

e) Dezbaterea, în grupuri restrînse, a activităților mentale ocurente şi a strate- 
giilor alese pentru a le reproduce. 

3.4. Expectaţia în opera literară 


Opera literară, chiar dacă pare nouă din punct de vedere editorial, nu apare nouă 
într-un vacuum informaţional, dar predispune pe cititorii săi la o definire reală a 
tipului de receptare printr-o strategie textuală nouă, cu semnale deschise sau închise, 
cu unele caracteristici familiare sau cu unele aluzii implicite (Ion Coteanu, 1973). 


3.4.1. Contextul experienței percepției estetice 


În receptarea textului literar este presupusă întotdeauna interpretarea (ID) 
contextului experienţei percepţiei estetice (Albert J. Haris, Edward R. Sipay, 1980; 
Paul Cornea, 1988). Cazurile ideale ale capacităţii obiective ale unor cadre literare de 
referință sînt operele care, folosind standardele artistice ale cititorilor, se organizează 
pe convenții de gen, de stil sau de formă (Maurice Delcroix, Fernand Hallyn, 1987). 
Identificarea mitică a cititorului cu textul, ca și relaţiile cu textul devin familiare 
pentru cititor, pe măsură ce acesta se integrează în necunoscutul lecturii (asemănător 
trăirii mitului privat al liricului). Textul devine liric — se liricizează — prin lectură. 


Apoi, vorbim despre (2) posibilitățile de obiectivare a expectaţiilor care, din 
punctul de vedere al istoriei receptării, sînt mai puțin tranșant delimitate. Pentru o 
receptare specifică, pe care autorul operei literare o poate prelua, de obicei, din 
instanța cititorului-reper, semnalele explicite pot lipsi din următoarele cauze: 

a) prezența unor standarde familiare sau a unei inerente poezii a genului; 

b) relaţia implicită cu operele familiare din contextul literar-istoric; 

c) contrastul dintre ficţiune și realitate, dintre funcția poetică şi cea practică a 
limbajului, pe care cititorul reflexiv o poate totdeauna realiza în timp ce citeşte. 

AL treilea factor include posibilitatea ca cititorul unei opere noi să poată percepe 
nu numai ce este în orizontul narării expectaţiei sale literare, dar şi în (3) orizontul mai 
larg al narării experienţei sale de viaţă. Dacă orizontul expectaţiilor operei este re- 
construit în această direcţie, este posibil să determine chiar natura sa artistică într-un 
grad al efectelor sale asupra unei audiențe date. Relaţiile dintre literatură şi public 
contează mai mult decît faptul că orice operă are specificul său (determinat istoric şi 
sociologic de o audienţă în care fiecare scriitor este dependent de mediul, de punctele 
de vedere şi de ideologia cititorilor săi, ca și de succesele literare pe care o carte, 
aşteptată de un grup social, le-ar reclama (sau chiar o carte în care se prezintă grupul 
cu propriul său portret) (Robert Escarpit, 1980). Determinarea obiectivă a succesului 
literar, bazată pe congruența intenţiei operei şi a expectaţiei grupului social, aşază 
totdeauna sociologia literară într-o poziţie încurcată, de fiecare dată cînd trebuie să 
explice sau să continue efectele. Robert Escarpit (1980) vorbeşte despre „o bază colec- 
tivă în timp şi în spaţiu care dă iluzia continuității scriitorului”. Sub aspectul selecției 
operelor literare pentru manualele şcolare, credem că este bine să existe distanță de 
contemplare, de apreciere a acestora, distanță pe care o apreciem a fi suficient de 
stabilă pentru a intra în conştiinţa cititorilor din generaţia şcolară de referință. 

3.4.3. Reconstrucţia orizontului expectaţiilor 


Reconstrucţia orizontului expectaţiilor, pe baza căruia o operă a fost creată sau 
primită în trecut, ne permite să găsim întrebările unui text literar primar, angajat deja, să 
descoperim cum a văzut şi a înţeles cititorul, dintr-o anumită zi, o anumită operă literară, 
Acest demers corectează, de obicei, valorile necunoscute ale conceptului clasic despre 
artă sau al interpretării care caută să modernizeze cu orice preţ. Ca urmare, se evită 
recursul general la vîrstă, care antrenează un raționament circular. Acest demers: (1) ar 
aduce după sine o diferență hermeneutică dintre trecut şi prezent privind înțelegerea 
operei literare; (2) ar puncta şi ar corecta istoria acestei receptări, combinînd ambele 
sensuri (continuitate în discontinuitate). După opinia noastră, printre parametrii unei 
receptări şcolare echidistante a operei literare ar trebui să existe şi (3) distanțele 
temporale ale receptării (sub forma unor documente de interpretare specifice epocii 
respective), la care se adaugă, apoi, (4) distanţa actuală asumată de cititorul în cauză. 


3.5. Semnificarea operei literare prin lectură 


Cînd vorbim despre post-structuralism, nu ne referim numai la opera prin care 
se recunoaşte o şcoală coerentă sau o mişcare, ci, prin acest termen, înțelegem şi 
dezbaterea extensivă, realizată în afara scrisului, în care se dezvoltă unele figuri-cheie 
ale lecturii ca proces uman de cunoaştere. Sub acest aspect, considerăm că este de 
egală importanță, pentru evoluţia literaturii, dacă aceasta studiază şi actele succesive 
de aducere a literaturii în propria sa poziţie, induse de propria ei existență specială şi 
specifică. In viziunea lui Jacques Derrida (1975), acest aspect complementar se 
realizează în afara criticismului literar. Receptarea nu ar avea nici o semnificație dacă 
nu s-ar emite o presupoziție asupra atracției directe şi necesare dintre semnificant şi 
semnificat. Semnificatul nu este niciodată penetrabil, fie ca prezență acceptată în 
majoritate (şi, aici, vorbim de gustul public, la un moment dat), fie ca sugestie unică 
pentru cititorul dispus să-şi depoziteze propria imagine în lectură. Semnificaţii 
semnificantului nu devin niciodată prezențe de lectură pentru noi, ci alunecă, pur şi 
simplu, în instanțele circulare ale semnificanţilor. Semnificanţii se deschid spre arii 
multiple de sensuri — sensurile avînd girul de acceptare şi de trăire pe scala de lectură a 
cititorului (Northop Frye, 1972). Autorul, ca şi textul, nu determină niciodată un 
singur semnificat, din contră, generează mai mulți semnificaţi, chiar laolaltă şi 
deodată, relativizînd şi destabilizind înțelegerea ca atare a textului. Deşi structu- 
ralismul trimite la metalimbajul explicaţiei, acesta nu poate evita totuşi problemele de 
interpretare şi de semnificare. De pe această poziție, stăpînirea şi explicaţia lumii 
livreşti prin investigația ştiinţifică a sistemelor de semne sînt prea ambiţioase şi pierd 
din vedere exact latura proiectivă, intelectual-modelatoare a textului literar în şcoală. 

Aici, intervine rolul şcolii şi al didacticii lecturii. Teoretic, am putea detecta 
două traiectorii distincte care se dezvoltă în domeniul receptării, în ambele sensuri: (a) 
obiectul investigaţiei, limbajul, şi (b) itinerarul conceptualizat, discursul autorului. 
Primul este privit din unghiul figurilor limbajului în abstracție, celălalt situează 
limbajul textului în contextul folosirii sale de către subiecții lecturii. 

a) Traiectoria limbajului devine evidentă, în primul rînd, ca deconstruire a 
principiilor de ordonare, ca receptare a inefabilului de limbaj, în al doilea rînd, ca 
prezență inefabilă construită în / prin limbajul nostru interior (Francois Richaudeau, 
1991; A. Bentolila, B. Chevalier, D. Vigne-Falcoz, 1991). Aceasta conduce la ideea că 
toate limbajele constituie o țesătură de semnificanți care generează un joc fără sfirşit al 
textualității. Textualitatea devine astfel condiţie suficientă şi necesară a existenței 
semnificanților, în care aceştia se orientează, la nesfirşit, spre alte ocurențe textuale, 
mai degrabă decît spre un pre-text (Paul Cornea, 1988). 

b) Traiectoria discursului preia limbajul într-o expresie intelectuală legată de 
contextul în care acesta apare sau reapare. Deşi semnul este instabil formal în ambele 
traiectorii, acesta, informal, devine constant fixat, nefixat sau refixat prin lectură, 
datorită diferitelor uzanțe sau grupări de uzanțe ale limbajului. În această situație, 
limbajul se leagă direct de contextul sociocultural, în care apare opera literară şi îşi 
exercită puterea sa asupra publicului (Robert Escarpit, 1980). Modul de existență al 
limbajului interior al lecturii devine normă personală în estimarea, evaluarea operei 
literare. Nu este mai puțin adevărat că nu se poate merge, în didactica lecturii, ca, de 
altfel, şi în critica sau în teoria literaturii, numai pe una dintre aceste direcţii (vezi 
implicaţiile în didactică). 


3.6. Producerea semnificației prin lectură 


După cum am văzut, semnificarea textului este un rezultat al interacțiunii dintre 
cititor şi text, un efect care poate fi experimentat, dar nu ca obiect de definit. 
Wolfgang Iser (1974), ca şi Roman Ingarden (1973), de altfel, delimitează trei niveluri 
posibile de explorare a textului literar prin lectură: 

a) Textele alcătuiesc un potențial care permite manipularea unei producții de 
semnificați, avînd o structură cu aspecte schematice. La nivelul şcolar primar şi 
gimnazial, acest fapt poate deveni un criteriu de selecţie al distribuirii textelor literare 
(vezi infra, Subcapitolul 5.5.); 

b) Lectorul, în cazul nostru, orientat de profesor, investighează textul citind: 
imaginile mentale se formează în timp ce se construieşte, consistent şi coeziv, obiectul 
estetic; 

€) În structura comunicativă a textului literar, cititorul examinează şi preia condi- 
ţiile care guvernează interacțiunea dintre el şi text (în cazul nostru, condițiile didactice). 

Cititorul implicat sau supracititorul la Michel Riffaterre (1978), cititorul 
informal la Stanley Fish (1980) încorporează potenţialul de sens al textului şi 
actualizează lectura. În practica şcolară actuală, cerințele didactice sînt formulate 
canonic, cel mai adesea, şi au drept rezultat, formarea unui comportament obedient 
față de schematismul didactic al propunătorului de lectură, inhibînd proiecția prin 
lectură. Ca urmare, putem observa că se lucrează prea puţin la formarea unui 
comportament de cititor independent, autonom, cu decizii de lectură continuă. 

3.7. Reînvestirea textului cu sensuri 


Literatura, pe care Wolfgang Iser (1974) o identifică cu ficțiunea, nu este privită 
ca opoziţia realităţii; totuşi, aceasta înseamnă un anumit sens care ne comunică ceva 
despre realitate. Cititorul poate să descopere un cod inculcat în text, şi, de aici, tentația 
de a da la iveală semnificaţia individuală a textului. 


3.7.1. Combinarea convențiilor verbale pe orizontală 


Actele de vorbire organizează convențiile verbale vertical, de la trecut spre pre- 
zent, pe cînd actele de lectură combină convențiile verbale pe orizontală. Aceste con- 
venţii verbale literare reies din contextele sociale, private de funcţia lor constantă, 
devenind subiecte de aprofundare prin ele însele. Pentru că literatura comunică în or- 
dinea convențiilor sale, devine, pentru cititor, obiect asupra căreia se meditează. Reper- 
toriul literaturii include mai multe elemente decit ceea ce am denumi tradiţional conți- 
nut. Acesta din urmă are nevoie de o formă şi de o structură pe care lectura i-o redă. 
Wolfgang Iser (1974) adoptă termenul de strategie pentru a desemna global funcția sa 
comunicativă, care este funcția defamiliarizării familiarului prin evadarea în propria 
conştiinţă. 

Implicaţiile didactice ale acestei observaţii sînt de două tipuri: 

a) A-l situa pe elev, de la bun început, în funcția comunicativă a textului prin 
crearea unei strategii optime de lectură; 

b) A-l conduce pe elev să aleagă gradul performant de implicare în lectură, cu 
efectele scontate de profesor, mergînd implicit spre exersarea unei învățări conştienti- 
zate, cu virtuţi proiective şi motivante pentru activitatea ulterioară. 


3.7.2. Alternanţa temelor şi a orizonturilor de lectură 


Termenii de temă și de orizont, utilizați de Wolfgang Iser (1974), de Roman 
Ingarden (1973), presupun, din perspectiva autorului, ca şi din cea a cititorului, o 
selecţie. Prin statutul său de receptor cu o experiență de viață diferită, cititorul 
alternează temele şi orizontul lecturii în aşa fel încît referința constantă a textului se 
extinde, devine problematică prin lectură. 

Asimetria dintre text şi cititor constă în două tipuri de deviații: 

a) cititorul este capabil să încerce singur dacă înțelegerea textului este corectă; 

b) nu există un context reglementat care să suprapună intenția textului şi a ci 
torului. Acest context trebuie să fie construit de către cititor, plecînd de la problemele- 
cheie sau de la semnificanţii textului literar. 

Din punct de vedere didactic, asimetria dintre text şi cititor este cultivată sub 
două aspecte. Dacă profesorul constată o ieşire aberantă din spațiul permisiv de semni- 
ficaţi (spaţiu convenţional sau contractual didactic acceptat), acesta poate interveni 
pentru a corecta interpretarea textului literar. Spre deosebire de celelalte media, lectura 
textului literar oferă posibilitatea corectării interpretării, deoarece are avantajul preg- 


crearea unei baze de demonstraţie corectă pentru producerea de sensuri prin textul 

jiterar. Pe de altă parte, elevul este solicitat să citească cu atenţie sau să recitească 
textul înainte de a-şi formula gîndurile, ideile, comentariile referitoare la text. 


3.8. Subiectul lecturii 


Spre deosebire de orientările anterioare, noţiunea de subiect este mai atent re- 
vizuită în post-structuralism, avînd tendința de a evita presupoziția că ființa umană 
evoluează într-o anumită direcție dată sau ar fi formată anterior pentru intrarea sa într-o 
simbolică ordine a limbajului sau a discursului. Nu este mai puțin adevărat că 
termenul generează ambiguităţi: există în opoziția subiect / obiect, se vorbește despre 
subiectul unei acțiuni, despre subiectul unei stări sau despre subiectul în existența 
dialectică a unei colectivități. În toate cazurile, subiectul ar putea fi centrat, dar şi 
descentrat prin integrare în acțiune. Combinația individualităţii şi a esenței umane 
unice coexistă în jurul ideii de suveranitate a eului căruia nucleul esențial al fiinţei îi 
transcede din sine în afara semnelor ambientale şi ale condiţionării sociale (Philip 
Rice, Patricia Waugh, 1989). Sub acest aspect, post-structuralismul promovează 
desprinderea de ideea centrării omului, argumentind că subiectul şi sensul unicei 
subiectivități sînt în limbaj şi în discurs; chiar şi atunci cînd existenţa pare fixată şi 
unificată, subiectul este divizat, instabil sau fragmentat. Spre deosebire de această 
mişcare de idei, ideologia umanistă depinde de asumarea fundamentală a priorității 
autonomiei şi a individualității unificate. Pentru umanism, omul este centrul sensului 
şi al acțiunii, lumea este orientată după individ. După opinia noastră, didactica lecturii 
ar urma să utilizeze ambele direcții, deoarece punctul de întîlnire al cititorului şi al 
textului este un proces uman natural - învățarea. 

Jacques Lacan (1966) identifică un itinerar interesant legat de lectură: un copil 
reface şi recunoaşte imaginea sa prin limbaj şi este propulsat de limbaj spre un proces 
de identificare, creîndu-i, mai întîi o iluzorie experiență a controlului sinelui şi al 
lumii, apoi, o imaginară experiență a sinelui şi a imaginii sale. Întrebarea este dacă 
lectura poate deveni normă a experienţei de viaţă a copilului? Răspunsul poate să tindă 
spre total, şi atunci, se ridică problema instituirii didactice a lecturii ca normă educa- 
tivă, ca parte componentă a programului educativ (vezi Capitolele 4, 5, 6, 7). Dar 
sensul plenitudinii trăirii şi al subiectului unificat prin lectură este contrazis de sensul 
existenţei definite de legea eterogenității culturii umane. Poziţiile de lectură ale su- 
biectului, semnificația acestora, semnificarea poziției sale, ca şi conştiinţa sa, devenite 
valabile prin ordinea simbolică a textului pentru care a optat, depind de limbajul ca 
sistem de diferențe. Toate aceste elemente, luate împreună, substituie o pierdere a unei 
prezenţe pline ce ar părea să caracterizeze universul imaginar al textului literar. Şi 
totuşi, individul doreşte să controleze total semnificarea, dar acest lucru nu este posibil 
din cauza naturii limbajului. Jacques Lacan (1966) arată că nu există o corespondență 
reciprocă între semnificant şi semnificat, semnificanții limbajului nu pot fixa o arie 
arbitrară semnificaţilor — primii alunecă continuu. 

Dar dorinţa lectorului de a stăpîni semnificarea poate deveni continuă prin 
factorii motivării şi, de aici, poate pomi viziunea pedagogică optimistă asupra 
procesului lecturii şcolare. 

4.1. Despre figurile lecturii 

(4) Traseul textului literar: figurile lecturii 

4.2. Itinerar de cunoaştere a textului literar 

(B) Traseul limbajului în discursul literar 

4.3. Pentru o abordare funcţională a noțiunilor de limbă 
4.4. Pentru un demers lingvistic textual 


4.1. Despre figurile lecturii 


4.1.1. Transferul gramaticii textului în lectură 


Gramatica discursului este o gramatică nestereotipă care preia fenomene textua- 
le şi lingvistice relevate de coerenţa şi de coeziunea textului. Fie că este vorba de 
timpuri verbale, de discurs raportat sau de descriere, multe fenomene textuale şi ling- 
vistice nu au sens decît în cadrul enunțiativ mai vast al discursului validat de cititor. 
Ideea este că textul nu este numai o simplă succesiune de fapte literare structurate pe 
factori participanți eterogeni, ci acesta constituie și o unitate lingvistică specifică de 
constrîngeri textuale care validează universul imaginar generat de autor. Sub acest 
aspect, putem vorbi despre lectură ca fiind un proces complex de sincronizare a com- 
petenţelor socioculturale, referențiale, textuale, interlocutive ale autorului şi ale citito- 
rului, a celor lingvistice. Cititorii pot să interpreteze şi să producă enunțurile, depăşind 
atitudinea stimul-răspuns de la nivelul primar al lecturii. Ne referim la enunţul egal cu 
o frază, care nu creează lanţul logico-semantic specific unei lecturi dezvoltate. Venind 
dinspre cititorul care optează pentru universul imaginar al textului, figurile lecturii se 
dezvoltă din gramatica textului, preluînd şi metamorfozînd fenomenele sale textuale şi 
lingvistice specifice. 

Transferul din gramatica textului în lectură îl vedem realizat în doi timpi: 

* în prima etapă, se alege un demers de diagnosticare, prin care se operează 

distincții în tipologia textelor; 

e în a doua etapă, se alege un parcurs de decupare a textului pe baza anumitor 

fenomene, tipice şi atipice. 


4.1.2. Integrare lineară şi progresie tematică 


Dacă sensul tipologic al coerenței constrînge organizarea textuală la nivel 
macro-structural, sistemul subiacent de reguli reglează coerenţa la nivel micro-textual. 
De fiecare dată, cadrele de referință se schimbă o dată cu expectaţiile şi presupoziţiile 
dintre autor — public — cititori. 

Jean Michel Adam (1985) desemnează un număr de sectoare de activitate 
discursivă care orientează comportamentul pe care lectorul îl poate avea față de text: 
literar, publicitar, jurnalistic. Genurile de discurs specifică şi tipurile de text orientate 
de aşteptările publicului. Traversînd diverse tipuri de text şi genuri de discurs apare 
evidentă eterogenitatea modului de înlănțuire a secvenţelor de discurs: narațiune, 
argumentaţie, descriere, conversaţie. La acestea, am adăuga expunerea şi instrucția 
(Gerard Vigner, 1979). Mecanismele de articulare a textelor sînt de inserție și de 
reprezentativitate textuală — ruptură şi dominanță discursivă. De fiecare dată, lectura 
textului literar ridică atît probleme de tranziție de la o secvență la alta, cît şi de 
menținere, pe acelaşi vector, a unor secvenţe prin conectorii textuali specifici. 

Dar textul nu este numai o ierarhie de constituenți, ci are şi o anumită dispoziţie 
materială. Decupajul în paragrafe contrabalansează caracterul linear al textului, 
suprapunînd succesiunii cuvintelor şi a frazelor, o ierarhie. O secvență este alcătuită 
dintr-o serie de propoziţii, ca şi unităţile sale superioare, dintre care, cea mai generală, 
este ansamblul unui text, compoziția sa. De exemplu, o secvență descriptiv-instrucțio- 
nală permite analiza într-o serie de etape, iar la capătul acesteia se construieşte 
conspectul, pe baza demonstraţiei ideilor. 

Conectorii de integrare literal lineară ai textului pot avea următoarele funcții în 
lectură: 

* o funcție cronologică, ca termeni de parcurs ai lecturii; 

* o funcţie psihologică, ca termeni proiectivi ai sinelui; 

e o funcţie recapitulativă, în care cititorul se înscrie în ipostaza de comentator 

al propriei sale enunțări sau al eventualelor reacții ale publicului. 


Progresia tematică 
Din punctul de vedere al receptării, organizarea textuală se bazează şi pe con- 
stringeri locale care se exprimă prin opoziții conceptuale între coerenţa globală și 
coeziunea locală. Continuitatea textului rezultă dintr-un echilibru variabil dintre două 
exigenţe fundamentale: una de progresie şi alta de repetiție. Înțelegerea dinamicii tex- 
tuale implică integrarea cititorului în echilibrul textului, preluarea enunțării în limbaj 
interior prin imaginile de lectură. Din perspectiva lecturii funcționale, aceasta înseam- 
nă că o frază se analizează nu numai ca o structură simbolico-semantică, dar şi ca o 
structură de informație în interiorul unei anumite dinamici textuale. În procesul 
lecturii, vorbim de două planuri de evoluţie: unul sintactic, celălalt tematic, în care sînt 
incluse tema (grup posesor de informaţie deja achiziționată) şi rema (grup purtător de 
informaţie nouă). 
În literatura de specialitate, din punctul de vedere al receptării se vorbeşte 
despre trei tipuri de progresie tematică: 
e o progresie lineară, în care rema frazei anterioare devine rema frazei care 
urmează; 
* o progresie cu temă constantă, în care este reluat acelaşi element în poziție 
tematică; 
e o progresie cu temă imprevizibilă, în care diversele teme sînt derivate dintr-o 
hipertemă inițială, datorită unei relaţii de incluziune referenţială. 

Dominique Maingueneau (1990) semnalează, la nivelul receptării textului, 
ansamblurile de evoluție pe baza fenomenelor anaforice: 

a) receptarea aceluiași grup nominal; 

b) pronominalizarea şi reluarea unei unități lexicale (anafora fidelă) cu o 
schimbare de determinant; 

c) substituirea lexicală (anafora infidelă). 

La acestea, adăugăm reiterarea unor nume proprii, co-referenţii care desem- 
nează acelaşi obiect. 

Pentru lectura textului literar, un rol important îl are debutul relatării, în care 
naratorul aşază ficţiunea, determină intrarea unor anumite elemente în orizontul 
lecturii. Separarea între funcția de desemnare şi dimensiunea interlocutivă a propunerii 
de text este artificială. Cele două intră împreună sub incidenţa lecturii, ca parametri 
fundamentali de supra-enunțare, utilizaţi sincronic de către cititor. La acestea, se 
adaugă dubla temporalitate a ipotezei de lectură a cititorului, simetrică faţă de 
enunțarea din discursul autorului, prezentul existențial şi prezentul ficţiunii. 


4.1.3. Topica figurilor lecturii 


În lectură, intuiţia variază considerabil de la un subiect competent la altul, şi 
chiar pentru acelaşi subiect nu este valabilă aceeaşi judecată de la o situaţie de 
comunicare la alta. Aproape fiecare fenomen sintactic sau semantic are o zonă de 
umbră sau chiar judecățile locutorilor sînt puţin neclare. În contexte cu ocurențe 
diferite, frazele pot fi incluse sau excluse din cîmpul de investigaţie a lecturii, în 
funcţie de instanţa creată de cititor. Aici, textul interiorizat prin lectură este o achiziție 
îndelungată a unor multiple interacțiuni comunicative cu cititorul şi rezultat al unui 
proces de tratare a informaţiilor şi de verificare a ipotezelor de lectură. Aceasta 
conduce la ideea că lectura reglează și dezvoltă mecanismele de înțelegere a textului, 
dar este, în acelaşi timp, disponibilitate şi achiziție anterioară. Pe de altă parte, lectura 
are un caracter individualizat, dar şi colectiv. Individualizată, are la bază idiolectul, 
ansamblurile de variante (fonetice şi lexicale, mai ales, dar şi morfosintactice) proprii 
unui subiect; colectivă, prezintă caracteristici comune ansamblului de subiecți care o 
folosesc (Henri Besse, Remy Porquier, 1984). Imaginile sau figurile lecturii 
circumscriu interior, la nivelul procesului de învăţare, perceptual şi analitic, detaliat, 
imagini anterioare sau anticipate. 

Validate ca prezență presupusă de o pedagogie şi de o teorie a lecturii, figurile 
lecturii se combină cu strategiile. Acestea din urmă permit cunoaşterea şi 
transformarea obiectului de studiu într-o practică socială. 


4.1.4. Dezvoltarea limbajului prin lectura literară 


Charles Bally (ad Maurice Delcroix et al., 1987) diferenţiază între limba vorbită şi 
folosirea voluntară şi conştientă orientată spre estetică care formează stilul scriitorului. 
În lucrarea Srilistica funcțională a limbii române, lon Coteanu (1973) defineşte stilistica 
în sensul larg al cuvîntului, ca fiind „studiul limbii în acțiune”. Pe parcursul selectiv al 
diferitelor forme de didactică, inclusiv pentru didactica lecturii, stilistica devine şi 
domeniul configurat în jurul unei matrice lingvistice funcţionale: „Raportul dintre 

totalitatea de deprinderi lingvistice şi necesitatea unei exprimări particulare formează 
funcţia stilistică fundamentală a oricărei limbi” (lon Coteanu, 1973). 

Deviaţia stilistică este expresia unei schimbări în paradigma culturală, în care 
scriitorul este iniţiator şi operator pe anumite sensuri cărora le conferă personalitate 
lingvistică. Ca urmare, textul devine un sens major în curs de dezvoltare, pe care nu îl 
putem sintetiza decît urmărind dinamismul propriu acestuia (Ion Coteanu, 1973; 
Maurice Delcroix et al., 1987). Dacă subiectivitatea cititorului condiționează capaci- 
tatea sa de lectură, atunci comunicarea este posibilă pentru că literatura există, forma 
şi sensul funcționează împreună. Prin lectură, unitatea textuală devine context de 
intuiţie a inefabilului, degajat de la nivelul latenţei stilistice a cuvîntului pînă la 
întregul estetic (şi invers), de deducție a sensurilor plurale, proces în care ambiguitățile 
se estompează. La Pierre Guiraud apare chiar ideea cuantificării fenomenelor lingvisti- 
ce, relevate probabilistic, pe baza unui determinism aleatoriu: conceptele de „cîmp 
stilistic” (după modelul de cîmp lexical), de „cuvint-temă”, de „cuvînt-cheie”, prelua- 
te, în parte, şi de didactica lecturii. Degajînd teoretic stilul de text, Michael Riffaterre 
(1978) consideră că reliefarea stilului impune atenţiei cititorului anumite elemente ale 
secvenţei verbale. După opinia noastră, din perspectiva lecturii, stilul devine o modali- 
tate prin care autorul mesajului controlează decodarea acestuia, menţinind atenția 
cititorului prin efecte imprevizibile. În acest caz, putem vorbi despre procedeul stilistic 
ca efect de surpriză în lectură. Fără a se confunda însă cu stilul, procedeul este mani- 
festarea punctuală a stilului, valorizat în lectura textului. Vecinătatea „microtextului” 
(context co-producător de procedee stilistice) şi a „macrotextului” (analiza exterioară, 
şi chiar anterioară, a procedeelor artistice) generează multiple surprize de lectură fără 
să compromită coerenţa generală a textului. Dar, în procesul de receptare, distincția 
dintre „microtext” şi „macrotext” amorsează relația detaliu — ansamblu, cititorul 
reconsiderînd textul ca un tot cu efect stilistic general. După Michael Riffaterre 
(1978), stilistica trebuie să fie formală şi structurală, situînd specificitatea textului de 
la autor spre coerenţa și autonomia textului, destinat cititorului. 

În planul didacticii lecturii, aceasta înseamnă dezvoltarea procesului de recepta- 
re de la operaţiile de analiză spre cele de evaluare şi de judecată valorică. Întrebarea fi- 
rească care se naşte este: mai este posibilă restituirea stilistică integrală a textului? Un 
posibil răspuns la această întrebare oferă Ion Coteanu (1973) în lucrarea citată ante- 
rior: „Reacţia destinatarului la mesajul recepționat intră în vederile tuturor acelora care 
condiționează stilul de intenții şi efecte, de scopul şi eficacitatea enunțurilor” (p. 83). 

În planul de referință didactică, considerăm utilă şi pertinentă axioma potrivit 
căreia „cantitatea de conotaţie admisă de un mesaj nu poate să fie niciodată egală cu 
numărul total de semne minus 1” (Ion Coteanu, 1973, p. 85). Aceasta situează lectura 
ca receptare într-o viziune pedagogică deschisă şi problematizantă, abordînd problema 
restituirii în inefabil a textului literar prin sens, global sau detaliat. Așa cum am arătat 
mai sus, demersurile didactice de decodare a textului literar sînt de la inductiv către 
deductiv. Aceasta permite motivarea puternică a cititorului atît pentru o lectură recrea- 
tivă, cît şi pentru o lectură funcțională, instrumentală. Etimonul spiritual este legat de 
o atitudine psihologică colectivă ca şi individuală, pe care Ion Coteanu (1973) îl vede 
şi latent, în cuvînt, dar şi dedus, atunci „cînd rezultă din context, inclusiv din 
contextele situaționale”, alături de intenţia cititorului tradusă de inerența, de aderenţa 
sau de contextualizarea expresivităţii. 


60 


Didactica lecturii 


Premisa noastră de lucru se întemeiază pe observaţiile expuse anterior. Dacă 
textul este obiectul lecturii, atunci dezvoltarea şi restituirea poeticității textului, ca şi a 
expresivităţii sale se realizează prin aproprierea limbajului sintetizat în figuri de 
lectură. Cu alte cuvinte, descoperirea textului prin lectură, la nivel perceptual ca şi 
interpretativ, validează expresivitatea evidentă a textului şi conduce la deducerea 
expresivității latente în contexte situaționale. 

Această premisă de lucru va orienta propunerile noastre privind configurația 
traseelor de cunoaștere a textului literar: al discursului şi al limbajului. 


(A) Traseul textului literar: figurile lecturii 


4.2. Itinerar de cunoaştere a textului literar 


4.2.1. O propunere de metodă a textului 


Patrick Charaudeau (1983) porneşte de la premisa că, pe parcursul cunoaşterii 
textului, cititorii au atitudini diferite față de limbajul acestuia, determinate de: (a) 
obiectul (aici, textul), transparent sau nontransparent (în funcție de un anumit context 
socio-istoric);, (b) metodele ca activitate de abstractizare sau de elucidare; (c) 
cunoaşterea teoriilor şi a limbajului. 

Aceste atitudini variază între două tendințe: fie este vorba despre o interpretare 
bazată exclusiv pe limbaj, și atunci, vorbim despre transparența limbajului (Cititorul 
lasă să vorbească limbajul cărţii), fie este vorba despre limbajul nontransparent, 
rezultat al metodei de deducție care ne orientează spre modul cum ne vorbeşte 
limbajul. Aşa cum am arătat anterior, a determina un cîmp de investigaţie a lecturii 
presupune atît discordanță, cît şi concordanță, pentru că subiectul care vorbeşte, 
autorul, este, concomitent, subiect individual şi colectiv. Actele de vorbire aparținînd 
acestuia nu pot fi concepute altfel decît într-o viziune unitară asupra unui sistem 
coerent de acte semnificative, care dezvăluie un univers transmis cititorului în instanța 
lecturii. Demersul de restituire de la cititor spre autor este invers, cititorul reînvesteşte 
textul literar cu sensurile sale. 


4.2.2. Demersul de restituire a textului 


Ca atare, o propunere de metodă poate fi cea de analiză semio-lingvistică a 
textului, în sensul orientării sale spre obiect, re-constituit global prin lectura ca inter- 
text, care depinde de subiectul limbajului. Căutînd să degajeze posibilii semnificatori, 
semio-lingvistica alege ca instrument de lucru lingvistica pentru a interpela textul, 
văzut ca un edificiu de conceptualizări structurale ale unor fapte de limbă. 

Învestiţia semnului se realizează pe două planuri: (a) fenomenul lingvistic, în 
dubla sa dimensiune, explicită și implicită; (b) condiţiile de interpretare şi de 
producere a actelor de limbaj în circumstanţele discursului. Interacțiunea dintre 
explicit şi implicit este mărturie a relaţiei conflictuale dintre autor, text, cititor. Pentru 

cititor, interpretarea presupune ipoteze asupra cunoştinţelor subiectului care enunță, ca 
şi asupra punctelor de vedere ale acestuia, în raport cu propunerile lingvistice şi cu 
sine însuşi. Pe de altă parte, circumstanţele de receptare și de producere a discursului, 
ca ansamblu de cunoştinţe şi de operaţii mentale, care se vehiculează între subiecții 
limbajului, relevă: ipotezele de lectură ale cititorilor (ce aşteaptă, ce descoperă, ce 
rețin); practicile sociale care pot fi tot atitea filtre în construirea sensului. Aici, 
contextul lingvistic, ca şi cel extralingvistic, constituie suportul didactic al decodării şi 
al re-codării mesajului. Contractul de limbaj, ca ansamblu de cunoștințe și de trăiri 
împărtăşite, care comandă mediul şi nu invers, precedă şi validează contractul 
didactic despre care am vorbit într-un capitol anterior (vezi infra, Capitolul 1). Ceea 
ce înseamnă că semnificaţia actelor de limbaj este o totalitate nonautonomă, pentru că 
depinde de filtrele cunoaşterii care o construiesc, ca şi de viziunea autorului şi a 
cititorului, de circumstanţele discursului, după cum reiese din schema de mai jos: 


Semnificația actului de limbaj din lectură 
(după Patrick Charaudeau, 1983) 


rcumstanţele discursulu 


Contractul de limbaj 


Activitatea serială 
(intertextualitatea, lectura) 
Enunţiativ / Retoric 


Activitatea serială 


„„Tu” destinatar 
„„Tu” interpretativ 


„Eu” comunicativ 
„Eu” enunţiativ 


Narativ 
-  Argumentativ 


Competența lingvistică 


Competența discursivă 


Competența situaţională 

Semnul lingvistic se prezintă, din punctul de vedere al conținutului său de sens, 
sub dubla existență a unei calificări referenţiale şi a unei funcționalități. Calificarea 
referenţială reiese din valoarea de de-semnare a semnului care semantizează o anumită 
secvență a existenței (mai ales, zona cuvintelor abstracte), pe cînd funcționalitatea ține 
de domeniul experienţei. Constantele sensului se construiesc datorită utilizării sale în 
contexte analoge sau în contexte diferite, rezultînd din acestea o matrice metaculturală 
care integrează semnele într-o taxonomie generală. Matricea metaculturală cu marcă 
lingvistică se oferă ca propunere de sens pentru lectură şi funcționează în virtutea unui 
contract social ce fixează statutul semantic al semnificantului. Montarea semnului, 
semnificarea sa pentru lectură, prin reprezentarea, prin calificarea sa referenţială și prin 
funcționalitatea sa, aparține experienţei umane raționale, corespunde acțiunii seriale de 
simbolizare referențială, în care actul de vorbire este purtător al unei dimensiuni 
simbolice implicite. Cititorul contribuie astfel la producerea unei anumite specificități de 
sens, înțeleasă, în procesul lecturii, ca manifestare lingvistică care combină semnele, în 
funcție de o intertextualitate individuală, în relație de dependență cu circumstanțele 
particulare ale discursurilor literare. Miza discursivă specifică unui text se bazează pe 
anumite acte de vorbire. Conceptele de „denotaţie” și de „conotaţie”, de „semnificant” şi 
de „semnificat”, de „marcă lingvistică”, de „referent extralingvistic” intră în domeniul 
competenţei de lectură. Cunoştinţele lingvistice se constituie pe măsură ce cititorul 
traversează o serie de acte discursive, purtătoare de tot atitea mize discursive, în care 
fiecare act este rezultanta activității lingvistice de simbolizare referenţială şi de semnifi- 
care. Acest fapt are drept consecință situarea cunoaşterii în centrul unei duble construcții 
semio-lingvistice (Patrick Charaudeau, 1983): 

a) construcţia unei intertextualități discursive (mişcarea este exocentrică): marca 
lingvistică este purtătoare de sens specific — semnificarea; 

b) construcția unei rețele structurale (mişcarea este endocentrică), în care, 
datorită relaţiilor de contrast (sintagmatice) şi a celor de opoziții (paradigmatice), se 
produce decantarea, ca expresie a unei cunoașteri metaculturale bazate pe mărci, şi 
incantarea — ca trăire individuală. 


4.2.3. Exerciţiul de lectură semiotică 


O propunere pentru un exerciţiu de lectură semiotică are în vedere un proiect de 
construire şi de descriere a construcției de sens, pe care îl putem realiza prin lectură şi 
prin compunere. Acest proiect continuă cu o prezentare metodică și cu sugestii 
didactice referitoare la strategiile de lectură (vezi infra, Capitolul 6). Pe parcursul lec- 
turii, relaţiile dintre text şi cititorii săi pot oferi observaţii interesante. Lectura inițială 
încearcă să preia formele semnificante prin ele însele şi să descrie ceea ce reglează, pe 
Subsidiar, evidența şi coerenţa lor fragilă. Căutind proximitatea în semnificația 
textuală, cititorul intenționează să circumscrie locul lecturii, în care se produce această 
înțelegere a sensului, ghidat de o ipoteză. Pe măsură ce sînt degajate rețelele de 
referință internă, care dau caracteristica centrală a textelor literare, definind specificul 
acestora, se asigură autonomia relativă a lecturii, în care descrierea procesului ca atare 
ar trebui să permită precizarea raţiunilor unei bogății de sensuri intuitiv percepute. 
Este evident că acest tip de explorare a textului își propune să utilizeze constructiv 
aşa-zisa „lectură recreativă”. Lumea textului devine astfel transparentă. Percepția 

globală a textului presupune detaşarea impresiilor referențiale pe care le lasă lectura, 
fixînd o evidență simplă, cu scopul degajării interne a sensului, care, în textură, produ- 
ce o imagine a lumii. 

Apoi, urmează analiza în spirală care înseamnă trecerea succesivă şi sensibilă 
prin diferite straturi ale textului, integrînd, după o schemă didactică progresivă, 
elementele care alcătuiesc textul într-o formă proprie, inefabilă în proiectarea lecturii, 
Aici, putem pleca de la evidenţa verbală lineară (vezi infra, Subcapitolul 4.2.4.), mai 
accesibilă observaţiei imediate, după care, se izolează fragmentul de analizat. Acesta 
poate fi studiat în trei timpi: (a) un paragraf figurativ; (b) o prezentare mai abstractă a 
narativului; (c) o analiză conceptualizată, de la care se aşteaptă o formă de restituire a 
poeticității textului. 


4.2.4. Prima lectură 


a) Operaţiile tradiționale de segmentare se sprijină pe repere legate de dispoziția 
materială a datelor discursive. S-ar putea extrage observaţii interesante privind 
organizarea şi schema relațională a textului, dar, după cum vom vedea, schema 
relaţională nu se limitează numai la recunoașterea empirică a unei segmentări superfi- 
ciale. Dacă vom căuta să desfacem textul în unități de analiză, se observă, încă de la 
început, că se instalează un tip de ierarhie: linearitate şi evenimente mărunte decupate 
în fluxul discursului. Acestea din urmă sînt legate de enunțarea însăși, instituind 
variațiile de persoană, de timp şi de spaţiu. Enunţarea pentru cititor constă într-o 
proiectare, dincolo de sine, a persoanei, eventual, reangajate în text, sub forma vizibilă 
a lui „eu”, a naratorului, şi a interlocutorului său, cititorul. 

b) O opoziţie frapantă se instalează între cele două niveluri: primul este guver- 
nat de schimbarea persoanei, determinată de poziţia locutorului pe subsidiar, formînd 
unitățile de discurs, dialogul şi comentariul; al doilea este cel care instituie narațiunea 
(aici, se instalează un prag enunțiativ, intern discursului enunțat şi absent pînă în acest 
punct, care determină apariția persoanei naratorului). Acest contrast se poate observa 
cu ajutorul instrumentelor lingvistice şi joacă un rol esențial în trecerea de la dialog la 
comentariu. Din acest proiect de tratare superficial secvențială, se pot trage concluzii 
provizorii asupra evoluţiei textului (la prima lectură). 


4.2.5. Re-lectura 


a) De la parafiază la prezentarea narativă 

Re-lectura textului permite utilizarea pe etape a unor instrumente de analiză din 
ce în ce mai abstracte. Primul instrument de analiză este parafraza figurativă care 
conduce la ideea de rezumat. Acesta constă în condensarea secvenţelor care se înlănțu- 
ie, fără ca cititorul să se detaşeze de universul referențial specific textului. În mod 
natural, parafraza figurativă se ajustează pe evenimente mărunte, relevate încă de la 
începutul lecturii de suprafață. Condensarea epurează textul, îl reduce la o suită de 
propoziții simple, care generează o imagine a realității reflectate în lectură. Parafraza 
figurativă, cu prag minim de acceptare, se bazează pe selectarea intuitivă a figurilor de 
lectură care acționează prin izotopiile dominante, întotdeauna superioare celor ante- 
rioare. Ca urmare, în didactica lecturii, procesul de semnificare trebuie luat ca ierarhie 
de conţinuturi secvențiale (vezi Anexa 1). 

b) Re-parcurgerea textului are drept obiectiv reprezentarea narativă, etapă mai 
abstractă, care se detaşează de universul referenţial şi permite producerea unei matrice 
(A. Greimas, 1972). Secvenţele poartă denominaţii diferite (de exemplu, în Dan, 
căpitan de plai, de Vasile Alecsandri: situația inițială; evenimentul perturbator; 
degradarea situaţiei; lupta; situaţia finală). Din confruntarea unor universuri narative 
variate, reiese construcția metalimbajului, care relevă caracterul canonic al textului. 
petaşat de specificitatea textului, metalimbajul constituie un instrument de observaţie 
şi de analiză, care poate apărea şi în alte texte sau, mai mult, poate servi drept matrice 
pentru producerea altor texte. Avem în vedere, aici, strategiile de transfer, practicate în 
şcoală, dintre lectură şi compoziţie. Pentru variație didactică, este indicat chiar să se 
modifice obiceiul figurativ, păstrînd, în acelaşi timp, înlănțuirea funcțională a 
situațiilor (vezi infra, Capitolul 6). Este cazul parodiei sau al memorării parodiate. 

c) Totuşi, metalimbajul prezentării rămîne referenţial, structurat pe etapele 
enumerate anterior. O matrice morfologică conduce la o teorie a acțiunii didactice, de 
exemplu, reconstrucția, compunerea textului, dar aceasta nu facilitează accesul nici la 
structurile discursului, nici la reperarea caracterului propriu al textului, nici la 
investigaţie! Reconstrucţia textului prezintă chiar tendința de îndepărtare față de text 
(simptomul comentariilor gata făcute este generat de această disponibilitate). Dar, în 
același timp, putem vorbi despre înclinația copiilor spre o „lectură a realităţii”, în care 
aceştia se regăsesc cel mai confortabil (vezi infra, Capitolul 2). Urmarea firească este 
asumarea transparenţei textului, cu atît mai mult cu cît relatarea este mai canonică, mai 
conformată stereotipurilor transculturale ale narațiunii (de exemplu, literatura de 
aventuri, S.F. etc.). 


4.2.6. Lectura reversibilă 


a) Elemente de analiză conceptuală 

Spre deosebire de etapele anterioare, finalizate prin parafraze sau prin matrice, 
analiza conceptuală se finalizează prin modele. Utilizînd instrumentele analitice ca 
resorturi interne ale textului, acestea devin obiectiv perceptibile. Dacă prima lectură, 
referenţială, vizează stratul figurativ, a doua lectură este condiţionată de experiența 
pragmatică a cititorului căreia ar urma să-i definim caracterul operator. Secvenţele 
narative ale textului intră într-o altă etapă de formulare, mai abstractă: (1) starea; (2) 
transformarea; (3) intensificarea; (4) transformarea; (5) starea. 

b) Simetria răsturnării de conţinuturi narative nu corespunde mai puţin unui 
nivel de articulare autonomă a semnificației: 


Starea inițială 

În această secvență, nu este vorba de o situație, ci, mai degrabă, este vorba 
despre o stare, pentru că aceasta redă impresia de situație sub efectul utilizării predica- 
telor. În interiorul paradigmei, figurile de stil pun în evidență un anumit mod de 
existență a valorilor semantice, adică a dinamicii textului. Relaţiile paradigmatice nu 
evidenţiază, cum am fi tentaţi să credem, numai o taxonomie evidentă, simplistă, ci 
angajează o dezvoltare narativă specifică, care proiectează dimensiunea sintagmatică a 
textului (Roman Jakobson, 1963). Considerăm că sensul actualizării domeniului 

semantic poate fi prejudiciat de starea de receptare a lectorului. Starea de receptare a 
cititorului şcolar este generată atît de factori exteriori (sociali, culturali, instituţionali), 
cît şi de factori interiori (de natură cognitivă, afectivă şi chiar psiho-motorie). 


Prima metamorfoză Ş i Ş 
Propunerile intenționale sînt dominate de verbe de acțiune. La o analiză tehnică, 


s-ar putea recunoaşte o suită de programe narative ierarhizate, transformări sau 
schimbări de stări, legate unele de altele prin instituiri cauzale (Eveline Martin, 1992), 
Transformarea acestei stări inițiale se prezintă nu numai la nivel abstract ca un lanț de 
presupoziţii, dar şi la nivel figurativ ca parcurs de lectură mitic al cititorului. 


Intensificarea 

Similare sau diferite în structura lor, reiterarea programelor narative produce un 
efect de intensificare graduală, de dramatizare a textului. Este vorba despre repartiţia, 
care focalizează parcursul de negare a subiectului (a învesti, a prolifera, a (se) 
apropria), apoi itinerarul obiectelor, culturale şi materiale. Conținuturile semantice și 
formal sintactice sînt corelate pentru a provoca intensificarea sau rarefierea ritmului de 
dezvoltare. Intensificarea ritmului se poate urmări în două planuri sincronice: pe de o 
parte, în planul conținutului, pe măsură ce lectorul se specializează în receptarea 
figurativului, a obiectelor inventariate; pe de altă parte, în planul expresiei (pe măsură 
ce evoluează structurile verbale, cititorul descoperă similitudini sintactice, redundanţe 
fonice). Din punctul de vedere al cititorului, cele două planuri ale limbajului sînt 
purtătoare, împreună, de acelaşi efect de sens, intensificarea. Acest tip de fenomen 
semio-simbolic se poate defini printr-o fuziune parțială dintre semnificant şi semni- 
ficat. În anumite secvențe ale textului, categoriile semantice întîlnite sînt similare în 
fiecare plan al receptării (autor — cititor). Ca urmare, este vorba despre o motivare 
reciprocă între semnificant şi semnificat, realizată pe baza relațiilor interne, instituite 
în interiorul obiectului semiotic (aici, textul literar). Fără a fi privilegiul exclusiv al 
poeziei, fenomenul semio-simbolic este producător al efectului de poeticitate. 


A doua metamorfoză. Degajarea modelului 

O altă serie a parcursului subiectului se sprijină pe ocurenţa programelor narati- 
ve temporale. Corespunzînd enunțurilor schemei narative canonice, A. J. Greimas 
(1972) propune modele ipotetice de structurare a parcursurilor narative: 

e manipularea, în care se pun în relație actantul, destinatarul, sursa de valori 
(cititorului i se propune un „contract”, explicit sau implicit); 

* acţiunea, în care subiectul este confruntat cu anti-subiectul; 

e sancţiunea, care este secvență de închidere, atunci cînd subiectul implicat 
primeşte (sau nu) de la destinatar confirmarea acțiunii (ne)împlinite. Tradu- 
cerea semiotică a microfinalului este aproape tautologică: formează o unitate 
narativă relativ autonomă, în care universul referenţial nu este altceva decît 
relatarea încadrantă (este vorba despre o nouă manifestare a referentului 
intern al textului). 

Textualitatea este un echilibru delicat între o continuitate-repetiţie, pe de o 

parte, şi o progresie a informaţiei (Jean-Michel Adam, 1988). Pentru ca un text să fie 

interpretat ca atare, ar trebui să apară nu numai ca o secvență de unităţi legate între ele, 
dar şi ca o evoluţie care progresează spre un sfîrşit (Oswald Ducrot, 1984). Textul 
ficțional exprimă un nivel de acomodare la această tensiune constitutivă, specifică 
oricărei textualități, continuitate - repetiție şi / vs progresie. Imaginea de lectură este 
amplificată continuu pentru cititor, pentru că aceasta este generată, în primul rînd, de 
apetitul său pentru experiența sa de viață. Sau, versus, cititorul reține despre ce este 
vorba în textul parcurs, fără a avea însă totdeauna capacitatea de dezvoltare a 
conţinutului interior al lecturii. 


Starea finală 

Nu este de mirare că într-un text, în care trăsătura sa canonică se manifestă la 
diferite niveluri de analiză, cititorul poate să înscrie natural capacitatea sa de dezvol- 
tare globală în structura de bază a textului, relevînd astfel o raționalitate suficientă 
sieşi (vezi infra, Capitolul 3). Compromisul între valorile opuse este reprezentat 
figurativ în secvențe distincte, iar apariția unui conector denotativ este însemnul de 
deplasare a paradigmei textului (de exemplu, conjuncțiile narativ — adversative din 
balada Miorița). 


Concluzii parțiale 

Relevanța caracterului operativ al instrumentelor conceptuale din semiotică, 
raportată la lizibilitatea textului şi la elementele de teorie a limbajului poate fi tratată 
didactic. Din punctul de vedere al analizei literare, se desprind o serie de idei din ceea 
ce am numi referința internă a textului: raporturi paradigmatice, înlănțuiri şi reiterări 
de situaţii, informarea / formarea cititorului, procesul de decodare / codare semio- 
lingvistică, în care expresia sensibilă, presupusă, se îmbină cu dinamica conținuturilor 
(modelarea). Toate aceste elemente demonstrează că textul produce propriile sale 
resurse referenţiale, iar universul pe care îl reprezintă își alcătuieşte densitatea de 
imagini din reţeaua de relaţii care îl promovează în existența cititorului. 


(B) Traseul limbajului în discursul literar 


4.3. Pentru o abordare funcțională a noțiunilor de limbă 


4.3.1. O definire preliminară a funcţiilor şi a noțiunilor 


a) În relaţie cu un subiect particular, orice act de vorbire este funcțional organi- 
zat într-o situaţie individuală (aceasta înseamnă că se așteaptă totdeauna să dirijăm 
discuția într-un anumit sens). Limbajul pe care îl folosim se schimbă atunci cînd 
elementele comunicării (Situaţie, subiect) se modifică, pentru că învăţăm să ajustăm 
limbajul în funcţie de condiţiile comunicării. La nivelul învățării şcolare, un demers 
lingvistic funcţional trebuie să releve scopurile comunicării. Acestea din urmă 
grupează sensurile mesajului pe ceea ce cititorul ar vrea să trăiască sau pe ceea ce ar 

dori să îndeplinească prin limbaj. Dacă cititorul ar vrea să intre în interacțiune cu 
autorul pe temeiul parcurgerii unei opere literare? În mod obişnuit, există exemple de 
funcții simple ale limbajului, prin care toate ființele umane doresc să-şi exprime 
potenţialul afectiv şi intelectual; cu alte cuvinte, a aduce pe alții să cunoască scopurile 
sau obiectivele unor acţiuni. Sophie Moirand (1990) consideră că cele două funcții 
raţionale ale limbajului, de reprezentare şi de comunicare, sînt montate serial într-un 
text, prin operaţii de (1) referință (de de-semnare — lexicul), de (2) caracterizare şi de 
predicație (sintaxa), de (3) enunțare. Ca urmare, cititorul emite o ipoteză de sens se- 
mantic şi una de sens comunicativ, potrivit cărora cele trei operații înseriate de mai sus 
lasă urme în text: referințe la existența rațională şi la intenţiile de comunicare. Limba- 
jul mesajului permite nu numai de-semnarea, dar şi categorisirea, caracterizarea 
existenţei, antrenînd concomitent operaţii cognitive generale şi lingvistice. Schimburi- 
le interactive dintre locutori (situaţiile de viaţă, lectură şi compoziție) se produc nu 
numai pe baza unui lexic, dar şi a unor categorii abstracte, cu funcție implicită, care 
permit reprezentarea lumii (categorii noționale, semantice şi semantice-gramaticale). 
Re-iterarea, re-ciclarea limbajului prin lectură permite operația de co-referință la su- 
portul oral sau scris oferit de text (semnul lingvistic — referent — referință; anaforă — 
cataforă — diaforă). 

Echilibrul dintre progresie şi coeziune, tradus în limbajul lecturii, conferă un 
caracter dinamic comunicării. După cum ştim, suportul informaţiei, tema, propusă la 
început, este validată de un agent uman printr-o informaţie nouă, rema, care, la rîndul 
său devine progresie de temă lineară sau evolutivă, progresie de teme derivate (vezi 
infra, Capitolul 5). Pe de altă parte, rețelele de co-referenţiale (anafora şi catafora, 
lexicală sau gramaticală) trimit la existența reală şi fictivă, pe baza operaţiilor discursi- 
ve a unor organizatori temporali (timpurile verbale), a conectorilor cu sens lexical sau 
sintactic (conectorii retorici au rol demonstrativ sau argumentativ explicit). 

b) Dar esențialul punct de clarificat rămîne totuşi faptul că limbajul funcțional al 
lecturii trebuie, de asemenea, să încorporeze noțiuni specifice; aceasta vrea să însemne, 
vorbind în itemi de vocabular, că cititorul poate răspunde complet la întrebările de tipul 
cine? / unde? / cînd? / de ce?. Alte noțiuni detaliate, pe care le putem examina ca fiind 
diferite ca funcţie, completează sistemul referențial noţional al cititorului: cît timp? /cît 
de departe? /cum? etc. 

Este mai simplu, aşadar, să încercăm să clarificăm conceptul de noțiune specifi- 
că, ştiind că acele cuvinte care urmează unei expresii funcționale ar putea fi, în 
general, considerate alte noțiuni. Noţiunile specifice sînt acele elemente prin care 
putem exprima un univers de imagini şi de idei cărora le potențăm semnificaţiile din 
experienţa cititului cu semnificaţii secundare de nume, pronume, verbe, prepoziții, 
conjuncții, adjective sau adverbe. În timp ce funcțiile de bază, subiacente expresiilor 
specifice, depind de sensul specific al comunicării conferit de text, noțiunile specifice 
depind de trei factori majori: 

i) funcţiile acestora; 

ii) celelalte elemente din situaţia de comunicare; 

iii) subiectul despre care se discută. 

Dar noțiunile specifice pot fi substituite de alte cuvinte, apropiate ca sens, 
depinzînd de subiectul în discuţie, de situația şi de persoana implicată în actul 

comunicării. Scopurile comunicării prin lectură, dependente de o funcție, pot fi 
reluate pe două căi principale: formule, expresii, comune cu lumea cititorului, sau 
expresii comunicative pentru cititor, în plan informal / formal. Într-un context diferit 
de lectură, anumite expresii comunicative ale textului pot fi modificate, în funcție de 
scopurile de comunicare ale cititorului. 
c) O situaţie de comunicare prin lectură include: 


e Funcţia + situația + subiectul 


Acesta din urmă conferă specificul funcțiilor completindu-le. Luate împreună, 
componentele comunicării se manifestă prin exponenții actului expresiei. 


e Funcţia apare în expresii comunicative şi / sau în formule. 


Exponenţii, în general, sînt expresii ale limbajului sau expuneri care deviază de 
la funcție, de la situaţie sau de la subiectul comunicării. În textul literar, exponenții 
sînt forme ale limbajului, pe care autorul îi foloseşte să se exprime (să realizeze un 
mesaj sau să completeze); să indice o obişnuință a elementelor într-o situație de 
comunicare (rolurile sociale ale personajelor, care vor influența formalismul sau 
informalismul comunicării); să menţină subiectul comunicării, atunci cînd acesta este 
important pentru evoluția textului. Exponenţii pe care autorul îi selectează în vorbirea 
personajelor sale, ca şi cititorul în limbajul său interior, depind nu numai de 
elementele situaționale menţionate anterior, dar şi de personalitatea emițătorului şi a 
receptorului sau de nivelul competenţei lingvistice. 


e Situaţia de comunicare precizează persoana, locul, timpul, subiectul prin: 

- Noţiunile specifice care sînt vehiculate de: nume, verbe, adjective, adverbe, 
structuri frazeologice. La acestea, pot fi adăugate variațiile de limbaj, rezultate 
din zona dialectală a autorului / a cititorului, din formalismul sau din 
informalismul pe care aceştia ar dori să-l mențină într-o situație particulară de 
comunicare, din modul de receptare a textului literar, oral sau scris. 

- Noţiunile universale care au statutul de noțiuni de expresie general umană. 

d) Abordarea unui demers funcțional comunicativ constă în faptul că elevii şi 

scopurile comunicative sînt nucleul programului de învăţare. Nevoile actuale sau înde- 
părtate ale elevilor (sociale, vocaţionale sau academice) sînt, sub toate aspectele, 
acelea care aparțin unui program de învățare realizat prin interiorizarea unui conținut 
cultural. În timp ce atenția cuvenită este oferită anumitor aspecte de selectare sau de 
gradare a conținuturilor cultural-lingvistice, o altă latură a problemei este funcția pe 
care o dobîndeşte programul cultural şi lingvistic. Actul lecturii, chiar la niveluri ele- 
mentare, va putea fi intrinsec motivat simplu, deoarece exprimă funcţiile de comunica- 
re ale limbajului, de bază şi universale. Reprezentările grafice sau auditive ale 
cititorului pot fi folosite drept suport pentru noțiuni, în sens apropriat, menite să com- 
pleteze funcția specifică conferită de autorul textului într-un anumit context sociocul- 
tural. Demersul funcțional comunicativ presupune o reflecţie curriculară (reprezentat 
grafic printr-o spirală expandabilă), realizat atît prin componentele lingvistice, cît şi 
prin descrierea poziţiei virtual sociale a cititorului într-un anumit context cultural. 
Suportul didactic, într-un asemenea program specific, este textul literar, ficțional sau 
nonficțional, racordat la un proces longitudinal de învăţare prin lectură. 

Evoluţia temelor socioculturale 


Țara natală 


Comunitatea mai largă 
(Sat, oraş, tîrg etc.) 


Comunitatea şcolii şi a 


Casa şi familia 
Clasa şi şcoala 


Individualitatea 
elevului 


Universul planetar 


4.3.2. Premise teoretice în lectură 


Aşa cum am arătat anterior, limbajul de predare reflectă principiile pe care 
propunătorii demersului funcțional le consideră valide în interiorul teoriilor cultural- 
lingvistice, psihologice, sociologice şi educaţionale. Transferul valorilor culturale într- 
un demers didactic funcţional se realizează prin combinarea umanismului şi a 
cognitivismului (vezi infra, Capitolul 3). 

a) Consideraţii sociolingvistice 

În timp ce comportamentul comunicativ este întotdeauna situațional, condiționat 
şi predispus la infinite variaţii, am putea aprecia că trei factori se regăsesc şi în actele 
de lectură: 

i) funcţiile, de care limbajul se serveşte în viaţa cotidiană; 

ii) variațiile de limbaj, probabilităţi în interiorul fiecăreia dintre aceste funcții; 

iii) aluziile socioculturale împărtăşite — pe care specialiştii le numesc presupozi- 

ţii —, utile nu numai în cazul înțelegerii complete a unor mesaje specifice 
unor comunități lingvistice, dar şi determinării acceptabilităţii și aproprierii 
lor (Mary Finocchiaro et al., 1983). 

După opinia noastră, limbajul interior al cititorului, ca şi imaginile de lectură, 
sînt orientate de limbajul de expresie al cărții, întemeiat pe funcţiile majore ale 
comunicării în societate (vezi infra, Capitolul 2). 

Examinînd variabilele sistemului socio-lingvistic, D. A. Wilkins (1977) găsește 
că funcţiile majore de expresie ale limbajului sînt: 

* modalitatea (a exprima gradele de certitudine şi de necesitate, ca şi 

convingerea, voința, obligația sau toleranța); 

e disciplina morală sau evaluarea (judecata, aprobarea, dezaprobarea); 

* persuasiunea (persuasiune, recomandări, predicții); 

e argumentul (legat de schimbul de informaţii sau de opinii: informaţie 

asertivă sau căutată, acordul, dezacordul, negația, concesia); 

e cererea sau expunerea raţională (notele de autor, subcategoriile la o 

argumentație sau la o evaluare critică); 

e emoțiile personale (pozitive sau negative); 

e. relațiile emoționale (felicitări, ostilitate); 

relaţiile interpersonale (politețe, poziția formală / informală a emițătorului). 

Profesorul ar trebui să aibă în vedere toate secvențele demersului funcțional 
comunicativ. 


Modelul funcțional comunicativ al lui de Jan A. EK. Van (1980) se compune din: 

e informaţii factuale, imparţiale și preluate (a identifica, a reporta, a corecta, a 
întreba etc.); 

* atitudini intelectuale, exprimate și percepute din exterior (a exprima şi a se 
întreba despre acordul sau dezacordul interlocutorului, a accepta o ofertă sau 
o invitaţie etc.); 

* atitudini emoționale, exprimate și percepute din exterior (plăcerea sau 
neplăcerea, surpriza, speranţa, intenţia etc.); 

e atitudini morale, exprimate şi percepute din exterior (a se scuza, a exprima 
aprobarea sau dezaprobarea etc.); 

a sugera (a sugera un curs al acțiunii, a aviza, a avertiza); 

* a socializa (a întîlni sau a se despărți de anumite persoane, a propune un 
toast etc.). 

Demersul funcțional comunicativ propus de Jan A. EK. Van (1980) este dominat 

de următoarele funcții: 

i) Funcţia personală care se referă la abilitatea autorului sau a cititorului de a-și 
clarifica gîndurile, de a le aranja sau de a le clasifica, de a-şi exprima revela- 
țiile, ca şi gama emoțiilor pe care fiecare ființă umană le are; 

ii) Funcţia interpersonală permite stabilirea sau menţinerea unor relaţii sociale 
dezirabile; 

iii) Limbajul folosit într-o funcție directivă permite emiterea unor cereri sau a 
unor sugestii, argumentarea sau inducerea unor idei; 

iv) Funcţia referenţială a limbajului presupune raportarea la trecut, la prezent 
sau la viitor, la împrejurările imediate, ca și la limbajul însuși (funcția meta- 
lingvistică); 

v) Funcţia imaginativă se referă la limbajul creativ, la abilitatea de a compune 
texte cu rimă, poezii, eseuri, povestiri sau jocuri (în cazul nostru, jocuri 
didactice, orale sau scrise). 

e  Varietățile limbajului 

Bazele generale pentru folosirea funcţiilor par simple totuşi, dar varietățile lim- 
bajului utilizat de cititor sînt, în general, condiționate de trei factori principali: 

i) geografici (de exemplu, dialectele); 

ii) sociali (care depind nu numai de rolurile sociale, dar şi de relaţiile între 

clasele sociale, de statutul comunității, ca şi de potenţialul educativ acesteia; 

iii) alți factori, subsumaţi elementelor conținute în termenul de registru, 
Registrul limbajului este, în general, definit ca variație a limbajului care 
depinde de formalismul sau informalismul situației, de subiectul în discuție, 
de modul de evoluţie a discursului, oral sau scris. 

Limbajul din viaţa de zi cu zi poate fi: adaptat situației de comunicare, colocvial 
sau familiar, consultativ, formal, protocolar. Fiecare cititor utilizează, în decodarea 
textului, un anumit limbaj activ, un cod comutator („„code-switching”), corelat al 
noțiunii de idiolect, care se referă la persoana individuală care utilizează limbajul sau 
dialectul respectiv. O ilustrare didactică a utilizării codului comutator este, de pildă, 
sesizarea umorului la nivelul anumitor enunțuri (vezi Anexele 7, 8). Sau ironia, 
polisemantismul în relații culturale diverse. 

b) Aluzia culturală 

Anumite părți din mesajul oral sau scris al comunicării sînt prost înțelese sau 
sînt preluate sub aspectul ierarhizării false a valorilor, din cauza factorilor 
socioculturali ai experienței pe care cititorul nu îi are activați. Un program realist de 
lectură, bazat pe program funcțional, are în vedere uzul creativ al limbajului. În 
materie de aluzie culturală, trăsăturile paralingvistice ale limbajului, ca şi caracterele 
kinezice sînt componente care intră într-un proiect de învăţare sociocultural, pe care 
cititorul îl preia în limbajul său interior de lectură. 

c) Aspecte psiholingvistice 

Proiectul ia în calcul și nevoile principale de comunicare ale ființelor umane. 
Parametrii de lucru ai proiectantului didactic sînt: 

* funcția de comunicare: personală, interpersonală, directivă, referenţială, ima- 

ginativă; 

* situația de comunicare interpersonală: (vîrstă, atitudine, rol, statut, persona- 
litate, distanțe, presupoziţii); 

* noțiunile specifice: nume, verbe, adjective, structură sintactică, cuvinte, cu- 
vinte idiomatice, expresii etc.; 

e codul activ, codul de transfer; 

e exponenții situației de comunicare. 

Programul de lectură este automotivant, deşi prevede etape diferite de achizi- 
ție, în funcţie de ritmul lecturii realizat de către fiecare cititor. 

d) Probleme lingvistice 
Un demers funcţional comunicativ presupune, în primul rînd, formarea unei 
baze de cunoaştere a subsistemului fonetic, gramatical, lexical, ca și abilitare în recepta- 
rea şi în exprimarea scrisă şi orală (colocvială, literară, academică). Semnificaţia unei 
anumite receptări sau exprimări este dată de combinaţia sunetului, de combinația 
maticală şi lexicală, ca şi de sistemul cultural reflectat în aceste structuri 
lingvistice. La nivelul exprimării orale şi scrise, se regăsesc anumite componente ale 
comunicării care aparțin sistemului cultural: aproprierea limbajului, în funcţie de 
situația socială, gesturile, distanțele menținute, semnificația sunetelor nearticulate, 
semnele, valorile, moravurile, tabieturile, ritualurile, obiceiurile, formele de artă, insti- 
tuţiile sociale etc. O cunoaştere conştientă a acestor subsisteme este necesară pentru 
cultivarea deprinderilor de ascultare şi de înțelegere; de vorbire şi de lectură apropria- 
tă, fluentă şi corectă; de lectură şi de interpretare; de lectură recreativă şi de redactare. 
Atunci, instituirea didactică a procesului de codare (a /a-și / a se exprima, oral sau 
scris, gîndurile în cuvinte sau în enunțuri, în ecuaţii lingvistice exponenţiale la toate 
nivelurile de formalism sau de informalism), ca și de decodare (a înțelege ceea ce se 
aude sau se citeşte), necesită cunoașterea şi înțelegerea elementelor amintite anterior. 


e A coda înseamnă a contextualiza, pe subsidiar, deprinderile obişnuite, dar şi 
speciale, pentru a crea o situație de comunicare: controlul asupra perceptua- 
lului (Jacques Lacan, 1966), deprinderea de ordonare a gîndurilor într-o 
secvenţă de informaţie corectă, cu un aspect comprehensibil. 

* A decoda presupune: 

- a discrimina intonaţia, accentul cuvintelor, al propoziţiilor şi al frazelor, 
relaţiile dintre sunete sau dintre sunetele-simbol, acolo unde este cazul; 

- a distinge ordinea cuvintelor şi diferenţele lor structurale; 

- a recunoaşte trăsăturile redundante ale limbajului; 

- a integra cunoştinţele noi în cunoştinţele anterioare, de fond; 

- areţine prima parte a mesajului, în timp ce continuă lectura; 

- a deduce imediat, plecînd de la cuvintele cunoscute şi stocate în memorie, 
sensurile altora noi, într-un context de expresie a unui mesaj particular; 

- a deduce înțelesul noilor cuvinte din aceste contexte. 

e A decoda un mesaj este, în general, mai dificil decît a coda: a transfera 
enunțuri în imagini de lectură, apoi, într-o secvenţă logică, apropriată, cere o 
atenţie activă şi o implicare conceptuală a cititorului sau a ascultătorului. 

După opinia noastră, noţiunile specifice din limbajul lecturii necesită o 

clasificare, fiind situate deasupra problemelor descriptive din lingvistică. Aceste 
noțiuni, privite din perspectiva demersului didactic funcțional, sînt utilizate adeseori 
sub două aspecte (D. A. Wilkins, 1977): 

* un aspect general, cu referire la fenomenele lingvistice universale (cate- 
goriile semantico-gramaticale): timpul, spațiul, cantitatea, moţiunea, materia 
/ subiectul, cazul, deixis-ul; 

* un aspect specific, cu referire la itemii structurali şi de vocabular, pe care îi 
putem găsi în interiorul categoriilor gramaticale generale (la rîndul lor, acestea 
ar trebui completate şi clarificate de sensul, de funcţia expresiei de limbaj). 

ca şi utilizarea deicticelor pentru realizarea imaginilor interioare de lectură, ni se par 
importante. 

i) agentivul / agentul (persoana care provoacă la acțiune); 

ii) obiectivul (entitate rezultată din obiectivarea verbului); 

iii) dativul (persoană afectată de verb); 

iv) instrumentalul (inanimatul care are corespondență într-o acțiune realizată din 

exteriorul verbului); 

v) locativul (locaţia unui eveniment); 

vi) factitivul (obiectul sau rezultatul obținut dintr-o acțiune a verbului); 

vii) benefactivul (o persoană care beneficiază de o acțiune). 

Deixis-urile, care se referă la anumite categorii gramaticale, precum pronumele, 
adjectivele sau pronumele demonstrative, posesive sau articolele şi adverbele, leagă 
împreună părți diferite ale aceloraşi oportunități sau diferite oportunități de 
comunicare (Emile Benveniste, 1966) (vezi infra, Subcapitolul 4.4). 

Dacă am considera că există relaţii între funcţii, noțiuni şi gramatică, atunci este 
normal să ne întrebăm în ce măsură gramatica formală, cu structurile sale, demons- 
trează funcțiile limbajului? În realizarea unui demers funcţional, pornim de la premisa 
de operare a selecției didactice potrivit căreia uzul limbajului determină structura 
demersului şi nu invers (Ion Coteanu, 1990). Pe de altă parte, tentativa de determinare 
a unor parcursuri, prin care structura limbajului reflectă traseele de gîndire ale 
subiectului-autor, care se foloseşte de limbaj, este limpede că aparţine şi subiectului de 
investigaţie, cititorului. Acest silogism de lectură inspiră demersul didactic care se 
bazează pe practica funcțională a limbii. Prin cele două trasee de cunoaştere, a limba- 
jului şi a discursului, lectura şcolară se regăseşte în aria social stabilă a programei de 
învățămînt. Desigur, o programă de învăţămînt poate să expună o listă de itemi 
gramaticali şi să separe funcțiile de comunicare sau noțiunile. Dar este bine să arătăm, 
de fiecare dată, că anumite forme pot fi exemplificate de anumite funcții sau pot exem- 
plifica anumite funcţii ale comunicării, după cum poate fi valabil şi invers, anumite 
funcţii ale limbajului ar putea determina exprimarea cititorului. Un element ni se pare 
important în această prezentare, şi anume, faptul că nu există o relație necesară şi 
suficientă între forme şi relaţii. O anumită funcție gramaticală poate fi utilizată pentru 
a exprima o anumită funcție comunicativă, după cum anumite categorii abstracte ale 
lingvisticii nu pot fi folosite în anumite instanțe pedagogice în uz şi, atunci, limbajul 
profesorului poartă responsabilitatea probării unui sistem coerent lingvistic în fața 
elevilor, ca şi responsabilitatea de a oferi oportunitățile de limbaj apropriat. 


4.3.3. Premise psihologice 


Aşa cum s-a arătat anterior, o analiză prealabilă a nevoilor de comunicare ale 
societății contemporane este necesară, ca şi analiza, în acest context, a nevoilor 
imediate sau îndepărtate ale elevilor. Determinarea tipurilor de motivații ale elevilor, 
integrative sau instrumentale, este de primă importanță. Prin motivaţie de tip integrativ 
înțelegem dorința unor elevi de a fi acceptați prin şi pentru a intra în comunitatea 
orientată cultural, pe cînd motivaţia instrumentală presupune dorința unor elevi de a-şi 

însuşi corect norme și forme expresive ale limbii, într-o anumită ordine, aparținînd 
unui sistem instrumental dinamic. Învăţarea devine eficientă dacă itemii de limbă 
semnifică atît situații din viața reală, cît şi din viața simbolic reală (de exemplu, 
pregătirea teoretică pentru o anumită profesie). Asociaţiile făcute între expresiile 
comunicative, noțiunile şi situaţiile variate de comunicare conferă acțiunilor didactice 
un statut verosimil. De aici, asimilarea imediată şi plăcută a unor secvențe de învățare 
care se bazează pe experiența de viață a elevilor. Aceştia îşi afirmă intenția de a deveni 
participanți la procesul de învățare, dacă pot transfera lesne limbajul textului în limbaj 
interior de lectură, pe baza unei experienţe anterioare de viaţă şi de învăţare. Ca 
urmare, selectînd structurile discursului didactic, profesorul ar trebui să aibă în vedere 
nu numai nivelurile de învăţare ale elevilor, ci şi grupele de stiluri cognitive ale clasei. 


4.3.4. Aspecte didactice 


Nu întotdeauna transferul în învățare este automat. Dar profesorul poate da 
elevilor săi o abilitate potențială și o motivaţie pentru a generaliza sau a-și continua 
studiul în domeniu, plecînd de la interpretarea textului, de la regulile de lectură, de la 
noţiunile relevate de situația didactică propusă. În acest caz, un demers spiralat sau 
ciclic este recomandat, pentru că aceeași temă socioculturală, aceeași categorie 
structurală, ca şi aceeaşi funcție de limbaj permite preluarea logică a unor secvențe pe 
trepte ascendente şi succesive de învățare. 

Punctele de început sînt funcția comunicativă şi situaţia socioculturală, în peri- 
metrul cărora cititorul caută posibilități de adaptare la expresia textului. Problemele de 
vocabular şi itemii lexicali sînt concentrați în jurul uneia sau mai multor funcții sau în 
jurul mai multor subiecte oferite de textele literare, dezvoltînd astfel comunicarea. 
Selecţia şi gradarea itemilor de limbaj sau a noţiunilor lexico-gramaticale în interiorul 
funcțiilor comunicative, configurate prin lectura școlară, sînt mai flexibile pentru 
textele cunoscute deja, mai rigide, dacă se referă la textele literare noi. Ca urmare, în 
selectarea itemilor de limbaj este bine să se aibă în vedere funcţiile şi noţiunile de care 
vor avea nevoie ulterior elevii, ca şi posibilitatea realizării unei baze didactice de 
exersare prin repetiţie. La acestea, se mai adaugă cunoştinţele lingvistice asimilate 
deja, complexitatea structurii gramaticale în jurul căreia se organizează învățarea, 
amplitudinea mesajului oral sau scris. Este bine ca receptarea perceptuală a textului să 
alterneze cu interpretarea (Paul Cornea, 1988). 

e Premise în utilizarea elementelor funcțional noționale 

Într-un demers didactic optim de lectură, structura gramaticală și funcția nu 
trebuie să depăşească contextul de referință al sistemului funcțional noțional. Funcţia 
poate fi exprimată direct sau indirect, folosind un număr de structuri lexico-gramati- 
cale diferite, dar, în acelaşi timp, aceeaşi structură poate fi utilizată pentru a exprima 
mai multe funcții de limbaj. 

4.4. Pentru un demers lingvistic textual 


4.4.1. Enunţare şi enunțător 


a) Situaţia de enunțare 

După cum știm, orice enunț aparținînd limbii naturale este rezultatul unei instanțe 
particulare de comunicare, a unei situații de enunțare, în care intră emițătorul, destinata- 
rul, momentul, locul. Enunţarea devine astfel „punerea în funcţiune a limbii printr-un act 
individual de utilizare” (Emile Benveniste, 1966). Atunci, ansamblul de factori implicaţi 
în producerea unui enunț pot fi luați în calcul a priori pentru a explica evenimentul 
enunțiativ. 

Pledînd pentru o abordare ştiinţifică a lecturii în şcoală, un demers lingvistic tex- 
tual ar trebui să aibă în vedere conştientizarea procesului de enunțare particulară în fie- 
care instanță a comunicării şi a schemei generale a discursului (reguli, acte convertite). 

Limba posedă un element, articularea enunțării, a cărui funcție este de a permite 
preluarea enunțării de către subiecţii individuali. Elementul viabil al comunicării 
generează o clasă de elemente, a căror funcţie este exact aceea de a articula enunţul 
într-o situație de enunțare (Roman Jakobson, 1960). Cititorul îşi adaptează circular şi 
reflexiv experiența anterioară la instanța lecturii, prin intermediul elementelor de 
articulare, prin mobilitatea indicatorilor spaţiali şi temporali din interiorul textului, 
realizînd o distincţie dintre enunţul-tip şi enunțul-ocurență. 

b) Identificarea narativă în lectură, în special, se produce discriminînd între 
persoanele dialogului („eu” şi „tu”) şi pro-numele („el”) (Emile Benveniste, 1966). 
După opinia noastră, în procesul lecturii, „eu” / „tu” trimit la ideea de „roluri”, locutor şi 
alocutor / ilocutor / perlocutor, idee pe care didactica de totdeauna a exploatat-o („„lectu- 
ra cu voce tare”, „citirea pe roluri”, mai nou, „jocul de rol”). Într-un capitol ulterior, ne 
propunem să dezvoltăm problematica şi tipologia strategiilor de lectură. Dihotomia 
persoană / nonpersoană nu are numai o dimensiune referenţială, ci este implicată, de 
asemenea, şi în modalitatea enunțării în relaţia care se stabileşte între subiectul din 
enunțare şi enunţul său. Prezentul este interpretat din punctul acesta de vedere, ca 
indicînd ceea ce cititorul, co-enunțătorul, ar urma să facă sau ceea ce enunțarea ar sugera 
pentru acesta într-o proiecție imaginară, declanșată de actul lecturii. Din acest decalaj, 
rezultă valoarea injonctivă a enunțării în procesul lecturii. Enunţarea literară exclude 
astfel caracterul imediat şi simetric al interlocuțiunii prin lectură. 

c) Enunţarea ad hoc, specifică lecturii, afectează, în mod special, situaţia de 
enunțare în cele trei dimensiuni ale sale, personală, spațială şi temporală: 

Dativul etic, manifestarea unui exces de enunțare reflectat în sintaxă, este 
interpretat ca martor al co-enunțătorului în lectură. Deoarece chiar co-enunțătorul se 
regăseşte în poziția de actor al enunțării, dativul etic este şters la nivelul intuitiv al 
lecturii. Capătă însă relevanţă la nivelul deducerii expresivităţii textului literar. 

Dativul posesiv (benefactivul) indică beneficiarul, iar excesul sintactic prin care 
se realizează subliniază, după părerea noastră, existența unei situaţii închise de 
enunţare, în care cititorul se identifică cu enunțarea. 

Categoria lexico-gramaticală a politeţii are proprietatea de a schimba cadrul 
obişnuit de dialog, pe care cititorul îl acceptă sau nu, pe lingă preluarea unui cod 
prestabilit al ierarhizării sociale. 

Deicticele demonstraţiei pot însoţi un gest al enunțătorului, pe cînd cele adverbiale 
se distribuie în diverse sisteme de opoziții semantice, nu funcționează numai în dimensiu- 
nea spaţială, ci pot valoriza sau devaloriza anumite segmente ale enunțării. Cititorul îşi 
aproprie diferențiat anumite tipuri de deictice ale textului care intră în diferite cîmpuri de 
conexiuni, atît în memoria imediată, cît şi în memoria de lungă durată. 

Deicticele spaţiale operează o localizare fie relativă sau absolută, fie co-textua- 
1ă, sprijinindu-se pe un element al contextului lingvistic. Într-un monolog interior, de 
exemplu, nu există distincție între narator şi personaj, pentru că totul se desfăşoară în 
conştiinţa subiectului. Alinierea naratorului, a personajului şi a cititorului în această 
structură textuală întăreşte, în schimb, sistemul argumentativ al enunțării, fapt care 
poate fi explorat în lectura şcolară (vezi Anexa 2). 

Deicticele temporale au drept origine momentul care corespunde prezentului 
lingvistic, ca urmare, numai paradigmele indicativului pot avea valoare deictică. Sub 
aspectul lecturii, vom observa că, de la textul impersonal pînă la monologul interior, 
textele nu se pot abstrage unei situații de enunțare sau unei enunțări ad hoc, şi deci sînt 
suspecte de deictice temporale. După cum arăta Emile Benveniste (1966), locutorii au 
la dispoziţie două sisteme de timpuri: unul aparținînd discursului, celălalt relatării în 
sine. Primul presupune prezența elementelor de articulare, celălalt absența acestora. În 
planul receptării, deicticele temporale evoluează pe două niveluri: unul scenografic şi 
regizoral, am zice, descriptiv, celălalt dialectic şi activ, dar marcat pedagogic. 

Categoria aspectului (iterativ, perfectiv, concluziv, finit) se constituie într-un 
sistem de opoziții care vizează informaţiile despre derularea unui proces. Aspectul se 
detaşează la nivelul unor situații concrete de enunțare și sînt integrate, ca valori 
semantice, în narativitatea textului. Cititorul receptează implicit categoriile aspectului, 
mai ales, incluse în planul de evoluţie a acțiunii. 

Dacă perfectul compus este, în general, timpul discursului, perfectul simplu 
rămîne timpul de bază al textului şi face parte implicit dintr-un lanț cauzal. Diferența 
dintre cele două timpuri verbale este confuză la nivelul decodării textului, dar poate 
deveni pertinentă la nivelul transferului în limbajul de expresie al lecturii. În schimb, 
timpul de bază al discursului suprapus autor-cititor este prezentul, în jurul căruia 
evoluează trecutul şi viitorul, în funcție de momentul enunțării. Distribuţia elementelor 
de reprezentare în planul dinamic şi în cel static al lecturii, respectiv, cel al discursului 
şi al relatării apare astfel: 


Planul dinamic Planul static 
Discurs Relatare 
| Perfect compus / Imperfect Perfect simplu / Imperfect 
Prezent Viitor simplu / Viitor perifrastic (prospectiv) 
Oral şi scris Scris 
Utilizare nespecifică, inedită Utilizare narativă 
Modalizare Modalizare O (aserţie) 
Enunţuri-tip şi enunțuri-ocurență Enunţuri-tip, în special 

Din perspectivă lingvistico-stilistică, discursul ca şi relatarea, sînt concepte 
lingvistice eterogene care permit analiza enunțurilor, şi nu a ansamblurilor de texte, 
Includerea, ca şi intersectarea secvenţială a acestor două structuri enunțiative, nu se 
produc firesc, schimbarea în paradigma textuală creează elementul de semnificanță 
lesne decelabil la nivelul lecturii. De altfel, chiar şi la nivelul receptării textului 
nonficțioanal care evoluează, mai ales, în planul static, evidențele discursive ale 
enunțării sînt percepute ca funcții ale dialogului dintre cititor și autor (referențiale, de 
contact sau de menținere a atenţiei etc.). 

Din perspectiva lecturii, prezentul istoric (aoristic) este învestit funcțional cu 
organizarea textuală, orientind cel mai fidel lectorul spre esența şi spre imaginarul 
textului. De altfel, identitatea cititorului în text, tradusă în limbaj interior sau în 
reprezentări de lectură, se sprijină pe prezentul aoristic. 

Complementaritatea aspectuală care există între imperfect şi timpurile 
perfective explică prezența imperfectului atit în discurs, cît şi în relatare. Atunci, 
incipit-ul unui text nu exprimă un proces cronologic, ci numai un reper pentru timpul 
relatării în sine. Dacă vorbim de naraţiune, avem două niveluri: 

e evenimentele care determină progresia unei acțiuni, reprezentate prin 

formele la perfect simplu; 

* la imperfect, nivelul de procese luat în consideraţie, care este în exteriorul 

dinamismului narativ, accentuează deschiderea procesului. 


4.4.2. Rolul descrierii în lectură 


Semnalăm, de asemenea, mecanismul lingvistic de economie în receptarea 
naraţiunii, printre care evidențierea este importantă, fiind strîns legată de fenomenele 
de descriere. Se vorbeşte, în general, de descriere pe secvenţe care suspendă, la un 
moment dat, derularea relatării pentru a efectua analiza unui termen de ecuație narati- 
vă. Problemele care se pun sînt de ordinul organizării perspectivei descrierii, şi deci de 
utilizare a deicticelor spaţiale şi temporale, ca şi acelea legate de lexicul descrierii care 
se organizează în taxonomii tematice. Descrierea, dintr-un anumit punct de vedere, 
poate fi concepută ca o ordonare a unui ansamblu de denominaţii în jurul unei teme- 
titlu a textului literar. Dar o descriere nu este numai o listă de denominaţii. Acestea se 
organizează în serii de cîmpuri lexicale: 

a) fie în ansambluri de termeni, în care asocierea se bazează pe contiguitatea 
acestora, în unitatea materială a unui referent sau a unui obiect; 

b) fie în serii care scot în evidență subtemele temei-titlu, cîmpuri semantice 
conceptuale, frecvent utilizate în analiza structuralistă (vezi Anexe). 

Dacă domeniul lexical se extinde în spaţiul cultural larg (de pildă, vocabularul 
prin care se numesc obiceiurile, stilurile domestice etc), atunci se pot compara unităţile 
care aparțin aceleiaşi categorii sintactice (cel mai adesea, ale grupului nominal), în care 
semnificaţii se delimitează între ei, în sens saussaurian (vezi Anexe). Descrierea se spi 
nă pe mai multe rețele de sensuri, orizontale sau verticale. Echivalenţa globală dintre 
tema-titlu şi seriile lexicale, care intersectează planul narativ, presupun, din partea citito- 
rului, o lectură disimulată, repliată pe mai multe sensuri, în progresie (un rol deosebit îl 
au, aici, conectorii de enumeraţie). Prin descriere, textul narativ este reintrodus în 

memoria funcțională a cititorului, și anume, în punctul în care narativul ar părea că se 
autoexclude, prin identificare afectivă cu acesta. 

Pentru didactica lecturii, este bine de ştiut că receptarea unui text nonficțional 
are la bază, cu prioritate, o schemă conceptuală descriptivă, ceea ce permite cititorului 
stocarea şi, apoi, transferul informațiilor în memoria operațională, de lungă durată. 
Dacă descriptivul este receptat pe subsidiar în textul ficțional, în schimb, în textul non- 
ficțional, acesta este reținut în conexiuni, într-o schemă de demonstraţie sau de argu- 
mentaţie a ideilor. Integrarea descrierii în progresia narativă are drept efect convertirea 
imaginarului în univers natural, de referință comună cu cititorul. Descrierea de la 
începutul unui text are rostul „focalizării interne” a intrigii din planul narativ, după 
cum şi deicticele spaţiale şi temporale, care aparțin secvenței descriptive, înscriu o 
prezență de lectură. 


4.4.3. Polifonia 


Fenomenul ficțional al polifoniei conduce spre o problematică specifică pentru 
cititor, pentru că se referă la identitatea subiectului enunțător. Dominique Maingueneau 
(1990/a) consideră că enunțătorul este prezent în text în trei ipostaze coincidente: 

e a producătorului fizic al enunțului; 

e a enunțătorului care mobilizează un întreg sistem de limbaj, situîndu-se la 

originea reperelor de articulare; 

e a responsabilului de acte ilocutorii. 

Enunţarea împlineşte un act care modifică relaţiile dintre interlocutori (aserţie, 
promisiune, ordin). Ca urmare, putem vorbi despre acte de discurs, transferate, media- 
te prin lectură, în reprezentări interioare specifice unui proces rațional. Actele de lec- 
tură exprimă un tip de comunicare ireductibil la schimburile elementare ale limbajului. 

Cititorul devine responsabil de actele de vorbire prin intermediul discursului 
(Oswald Ducrot, 1984). Dacă fenomenul reluării din dialogul obișnuit oferă posibilita- 
tea disocierii mesajului dintre subiectul vorbitor şi interlocutor, autorul devine un 
corelat al enunțării textuale. Acesta din urmă are existență prin enunțare, şi atunci, 
după părerea noastră, cititorul devine conceptorul secund al situației de enunțare. 
Poziţia cititorului într-un dispozitiv de lectură este marcată de caracteristicile sale de 
personalitate, diferite de cele ale publicului de lectură (Robert Escarpit, 1980; 
Dominique Maingueneau, 1990/b). În naraţiuni, personajele enunță în discurs direct, 
cu delegare de responsabilitate din partea autorului. Sub acest aspect, personajul- 
locutor poate să readucă enunțurile unui personaj, ca instanțe ale propriei sale prezențe 
verbale (de exemplu, literatura picarescă) sau să substituie poziţia autorului pentru 
genul dramatic, devenind astfel responsabil de toate enunţurile textului. 

Or, aşa cum am arătat într-un capitol anterior, cititorul poate valida disponibili- 
tăţile textului, ceea ce atrage după sine ideea realizării unei poziții simetrice polifonice 
a acestuia față de text. Altfel nu ar fi posibilă lectura de identificare, proiectivă, prin 
care cititorul este motivat. Sau, mai mult: vorbim adeseori despre lecturi de 
interpretare care depăşesc sau se situează sub intenționalitatea autorului. Aceste tipuri 
de lecturi constituie temeiul didactic al metodelor practice de identificare a textului, cu 
potențial ridicat de motivare pentru elevi: jocul de rol, simularea, dramatizarea. În 
teatru, se poate distinge un mod de enunțare special, în sensul că situațiile de enunțare 

se înlănţuie în interiorul unui ansamblu, în care relaţia dintre text şi cititor este globală. 
Aceasta este alcătuită din indicații regizorale şi se bazează pe relația dintre autor şi 
cititor, ca şi pe multitudinea de situații de enunţare (Dominique Maingueneau, 
1990/a). În cazul cititorului, putem vorbi despre „teatrul său interior”, referindu-ne la 
un subiect al enunțării care joacă rolul a mai mulți locutori — vocea care inventează și 
contraface rolurile. Acest procedeu de transfer aminteşte de discursul preluat în stil 
indirect, care reprezintă situația unui alt locutor, diferită de reproducerea efectivă, 
fidelă a cuvintelor exprimate inițial. Distincția aceasta poate părea un bizantinism, 
deoarece relevă fenomene importante, cum ar fi interjecția sau ethos-ul locutorului. 
Interjecţia provine din spațiul desemnat de interlocutor, presupune „0 teatralizare a 
propriului său corp de enunțare” (Oswald Ducrot, 1984). Dincolo de structura ideatică 
a argumentației sau a demonstraţiei, un locutor inspiră încredere prin prudență, virtute 
şi bunăvoință. Utilizată încă din antichitate, noțiunea de „ethos” nu este independentă 
de discurs, ci este atașată locutorului primar A, apoi, logosului primar A'. Dar cum 
operele literare adoptă, cel mai adesea, ethos-ul inclus deja în genurile literare, ethos- 
urile generice, imaginea povestitorului este diferită de aceea a autorului care descrie 
(P. Hamon, 1981). Cititorul poate reface aceste corelate exterioare ale discursului prin 
noua sa identitate din lectură. 

Distincția dintre enunțător şi locutor este echivalentă cu relația dintre narator şi 
cadrul de referință narativă prin care se generează tehnicile discursului indirect. Este 
cazul ironiei sau al umorului, văzute ca mențiuni ale cititorului care se sprijină pe 
noţiunea de sens literal (Dominique Maingueneau, 1990/b). Fie că este vorba despre 
umor sau ironie, despre metaforă sau alegorie, s-ar putea vorbi despre conotaţii antoni- 
mice, menite să puncteze situația apărută între mențiune şi uzul limbii. Originea umo- 
rului sau a ironiei este distanța variabilă dintre enunțător şi cititor, realizată, de pildă, 
prin intonaţie, mimică, formule (stereotipe), în contrast cu o altă situație. Putem vorbi 
despre receptarea umorului, a ambiguităţii într-o situație congruentă, a enunțătorului şi 
a cititorului. Acesta din urmă poate aprecia şi gusta mărcile distanțelor dintre mențiu- 
nile enunțării şi uzul limbii (vezi Anexele 7, 8). 


4.4.4. Funcţii de lectură în discursul direct / indirect / indirect liber 


Interpelările cititorului în instanţa lecturii sînt divergente, în funcţie şi de gradul 
de asumare a textului. Asumarea textului pentru cititor poate fi simetrică față de 
poziţia autorului: directă, indirectă sau indirect liberă. Prezenţa enunțătorului este 
evidentă la nivelul rezistenţei la convertire în discurs indirect a unor elemente afective: 
onomatopee, interjecţii, vocative, exclamaţii, propuneri neterminate. 

Specificul discursului direct este acela că, în fapt, chiar subiectul vorbitor se 
prezintă ca fiind locutor al enunțării şi delegă responsabilitatea propunerii raportate 
celui de-al doilea locutor. Estimarea acestei distanțe, după părerea noastră, aparține 
cititorului. Ca urmare, prin asumarea receptării distanțelor din procesul decodării 
textului rezidă temeiul specific instanței didactice a lecturii. Textul literar poate crea 
oportunități continue de învățare, spre deosebire de alte obiecte ale lecturii care se lasă 
descifrate în ipostaze discontinue. Cititorul „pune în scenă”, în limbajul său propriu, 
un segment coerent cu sens faptic, de în-semnare; acesta este reținut, apoi, în memoria 
de scurtă durată, de durată medie sau de lungă durată, în funcţie de disponibilitatea şi 

de interesul său intelectual sau afectiv. Citarea unui discurs direct presupune repetiţia, 
care poate fi perturbată de intonaţia, debitul, decupajul propriu fiecărui cititor. Ca 
urmare, se produce disocierea între cele două situații de enunțare: una aparține enunță- 
sorului primar, cealaltă cititorului care se proiectează pe sine în jocul lecturii. Planurile 
actelor lecturii se comportă ca două sisteme autonome care îşi conservă propriile 
mărci ale subiectivității (deicticele, ghilimele, liniile de pauză, construcțiile incidente). 
Elementele de articulare a enunțului primar nu sînt singurele prezențe în limbajul 
Jecturii cititorului. Debitul, intonaţia, accentul, mimica, exclamațiile cititorului preiau 
libertatea enunțătorului primar, conformîndu-se sensului textului. Fidelitatea față de 
discursul direct devine astfel un tip de convenţie a lecturii între cititor şi text pentru a 
interioriza un anume sens (vezi Anexe). 

În schimb, demersul discursului indirect este readus dinspre sensul său primar 
către cititor. Responsabilitatea enunțării este asumată de un enunțător secund enunța- 
rea fiind transferată cititorului ca singura posibilă. În discursul indirect, dispar 
exclamaţiile, interogațiile, imperativele, iar modalitatea globală de tratare a informaţiei 
este asertivă. Pronumele, deicticele sînt sub influența unei enunțări secundare care 
aduce echivalența unei enunțări primare. Aceasta nu înseamnă că este obligatoriu să 
fie redat semnificatul în întregime. De multe ori, semnificantul apare fluent integrat la 
acest nivel de enunțare. Procesul enunțării indirecte, pe care îl poate crea şi cititorul, 
este aleatoriu, intervin, aici, factori şi cunoştinţe intra- și extra-lingvistice. Conştienti- 
zarea în didactică a acestor elemente de transfer atrage după sine formularea de strate- 
şii pentru un demers argumentativ (vezi Anexe). La acestea, ar trebui adăugat că există 
o divergență semnificativă între strategiile discursului preluat și fragmentul citat. 
Discursul indirect restrînge aria verbelor de folosinţă printre informaţiile vehiculate. 
Este vorba despre verbe cu valoare descriptivă sau despre verbe care presupun 
emiterea unei judecăţi de valoare: 


Informaţii raportate Felul informaţiilor 
descriptive e  evaluative 
e judecată atribuită enunțătorului discursului 
e (bună /rea) 
* judecată atribuită raportorului citat 
*__ (bună /rea) 
(adevărate / false) 


(după C. Kerbrat-Orecchioni, 1980/a) 


Alegerea de către autor a unuia sau a altuia dintre verbe are consecințe asupra 
cititorului care interpretează enunțarea, orientîndu-i judecata de valoare asupra evolu- 
ției acțiunii. Sau posibilitatea de a utiliza anumite forme verbale, preluate din discursul 
direct conduce la flexibilizarea delimitării dintre discursul direct şi indirect. 

Discursul indirect liber apare ca o tentativă de recuperare, în aceeaşi situaţie de 
enunțare, a celor două demersuri enunțiative directe şi indirecte. Disjuncţia dintre 
actele de enunţare, caracteristice strategiei directe, ca şi pierderea autonomiei elemen- 
telor de articulare, caracteristice discursului citat, se traduc faptic prin: 

e subordonarea propoziţiilor şi excluderea exclamativelor; 

e structurarea polifonică a enunţurilor. 

În procesul receptării unui asemenea discurs, cititorul devine dual, în sensul că re- 
prezentarea de lectură, ca rezultat al preluării enunțării sentențioase, alterează cu poziția 
de trăire a textului, co-enunțarea. Discursul indirect liber îl orientează pe cititor prin: 

e discordanţa în enunțare, preluată chiar de la nivelul perceptual al lecturii; 

* dimensiunile variabile ale enunțării textuale. 

Imaginile de lectură ale cititorului au un corelat, vocea autorului, relevantă la 
nivelul înlănțuirilor sintactice. Cititorul este orientat astfel să opereze distincții de 
emitere / receptare în ansamblul transfrastic, pe care le asociază, apoi, în unități 
enunţiative coerente și relevante pentru rolurile asumate fie de autor, fie de cititor, 
Funcţiile discursului indirect liber permit atit restituirea subiectivității lingvistice, 
integrînd cuvintele citate în demersul narativ, cît şi a obiecti i lingvistice prin 
utilizarea, de pildă, a imperfectului şi a nonpersoanei din descrieri. 

Spre deosebire de discursul indirect liber, monologul interior nu este dominat 
aparent de autorul-conceptor. Sub aspectul enunțării, acesta are libertate totală, şi deci 
propria sa evoluţie, în ceea ce priveşte sintaxa şi sistemul de referinţe al ideilor. Pentru 
didactica lecturii, considerăm eficientă analiza monologului interior, urmată de 
exerciţii de sintaxă sau de construire argumentativă a ideilor, atît sub indicii 
emoţionali, cît şi raționali (vezi Anexa 2). 


4.4.5. Categoria calificării 


Categoria adjectivală exprimă înscrierea privilegiată a subiectivităţii prin 
propria sa semnificație. Antepunerea sau postpunerea acestuia generează posibilități 
interesante de interpretare a sensului enunțului, evidențiind proprietatea semantică a 
calificării, a numelui şi a determinantului. 

C. Kerbrat-Orecchioni (1980/a) propune o tipologie interesantă a adjectivelor, 
întemeiată pe raportarea calificării la poziția enunțătorului sau a co-enunțătorului în 
situația de comunicare: 


Adjectivele | 
obiective subiective 
afective —— e d ] 
nonaxiologice axiologice 
* original * drăguţ * lung * frumos 
* bun 
* adevărat 

Definit în raport cu enunțarea, caracterul obiectiv al unui adjectiv conduce la 
ideea că proprietățile acestuia sînt independent definibile de orice enunțare particulară, 
ca urmare, permit o delimitare în clase. Din contră, în contexte sintactice apropriate, 
adjectivele subiective nu se interpretează decît în interiorul enunțării singulare în care 
figurează, nu pre-există actului enunțării. Această distincţie dintre pre-existent şi 
inclus este menită să compenseze faptul că adjectivul nu are semnificat bine precizat. 
Cînd adjectivul nu permite să se opereze interpretări variate, înseamnă că este legat de 
actul de enunţare singulară în care se înscrie. 

Grupul de adjective evaluative (de exemplu, „sărac”, „nefericit”) reprezintă, în 
materie de nonclasificare, un caz asemănător cu cel al numelui, determinate de 
articolul hotărît sau nehotărit, reprezentînd calitatea în contexte bine precizate. Acest 
tip de determinare creează raporturi privilegiate în discursul literar. De semnalat, de 
asemenea, utilizarea antepusă a adjectivelor sau în inciză negativă. Acestea ilustrează 
sensul adjectivului, asociat inseparabil unei entități, într-un anumit context, de conţi- 
nutul enunțării. Ca urmare, grupul nominal în inciză nu numeşte, ci se comunică 
direct, deoarece nu are autonomie referențială. Sub aspectul receptării textului, autono- 
mia şi dependența referenţială generează două demersuri opuse: primul cultivă lectura 
plurală, cu reprezentări polifonice, fiind un demers problematizant; al doilea trimite 
direct la reprezentări univoce de lectură. 

Problemele semantice ridicate de situarea adjectivului fac constant apel la consi- 
deraţii de ordin stilistic: antepuse au valoare intensivă, creează, în reprezentarea de 
lectură a cititorului, ideea de opoziţie calificare / noncalificare. Antepunerea aduce o 
informație nouă numelui, fapt stilistic care poate fi interesant pentru cititor. În schimb, 
informaţia periferică adusă de adjectivul nonclasificator, semantizarea sa vagă, nu 
opreşte atenția cititorului. În concluzie, ca urmare a faptului că poziţiile adjectivului 
sînt învestite cu posibilități de recategorisire semantică, proprii discursului literar, 
credem că cititorul are posibilitatea să le interiorizeze variabil în imaginile sale de 
lectură (vezi Anexe). 


e Premise în demersurile de lectură 

În relaţia dintre cultură şi discursul literar, prin intermediul lecturii, transferul 
referințelor delimitabile spre informaţiile nonstereotipe intră în firescul evoluţiei 
spirituale. Codate prin cultură, informativităţile cuvîntului sedimentează un anumit 
număr de valori specifice, pe care, la celălalt capăt, al receptării, cititorul cultivat le 
preia ca obiect al educaţiei, pe baza unei anumite strategii școlare. Aproprierea 
limbajului textului prin lectură deschide oportunități didactice de dezvoltare, de 
expresivitate şi de restituire a poeticității discursului literar. 

Regula de informativitate a textului permite efecte de natură stilistică, receptate 
diferit de către cititori: 

Orice enunț A, dacă este prezent ca sursă de informaţie, induce subînțelesul, 
prin care destinatarul îl ignoră pe A sau chiar ne-am aştepta mai degrabă la o poziție 
(desemnată prin lectură — n. n.) a lui non A. 

(Oswald Ducrot, 1980, p.68). 

5. PARAMETRII UNUI PROGRAM 
DE LECTURĂ 


5.1. Obiectivele programului de lectură 
5.2. A proiecta un program de lectură 
5.3. Comportamente de lectură 

5.4. Despre modelele de lectură 

5.5. Gruparea tematică a textelor şcolare 
5.6. Modelarea în didactica lecturii 


Pe baza elementelor teoretice relevate în capitolele anterioare, propunem mai 
jos schița unui program de lectură, la care se vor adăuga, într-un capitol ulterior, pro- 
puneri de strategii didactice. 


5.1. Obiectivele programului de lectură 


Obiectivele programului de lectură se detașează dintr-un sistem de competențe 
şi de activități de învățămînt care se referă la: 


teoriile învăţării; 

programele de educaţie; 
obiectivele de bază ale instrucției; 
abilitățile monitoriale de sistem; 
criteriile de referință la sistem; 
criteriile de evaluare 


Din programele de educaţie se preiau: 


lista de obiective comportamentale pentru ariile de competențe specifice dis- 
ciplinei, care intră şi sub incidența lecturii (de exemplu, competenţa referen- 
ţială, textuală, interlocutivă, lingvistică); 

criteriile de selectare a textelor literare; 

inventare de exerciţii necesare instruirii, metode propuse; 

sugestii de optimizare a procesului de învățare. 


să utilizeze experiența anterioară, interesele şi motivațiile elevilor; 

să selecteze, să repartizeze şi să utilizeze instrumentele de evaluare; 

să extragă concluziile fiecărei etape; 

să distribuie sarcinile de lectură, pe grupe sau individual, după disponibili- 
tăţile şi nevoile elevilor; 

să organizeze şi să păstreze direcţiile majore de sens ale documentelor şcolare; 
să dezvolte motivaţia elevilor pentru lectură; 

e să urmărească şi să adapteze posibilităţile reale ale elevilor la nivelurile de 
performanță propuse; 

e să identifice lanţul de reuşite şcolare din programul de lectură; 

e să opereze transferul din lectură în exprimarea orală şi scrisă, printr-un 
sistem de norme integrativ funcţionale aparținînd comunicării socioculturale, 


Programul de lectură are o structură longitudinală şi se structurează pe urmă- 
toarele obiective terminale: 

* să se lege direct de finalităţile specifice racordate la banca de informații a 
sistemului școlar şi ale societi 

. să se lege activitățile de lectură cu alte scopuri pentru dezvoltarea personală 
şi profesională; 

* să se integreze lectura în alte sisteme socioculturale ale societății; 

e să se lărgească baza de lectură şcolară, printr-o acțiune didactică fie extensi- 
vă, fie intensivă; 
să se utilizeze un program cu cerinţe variate şi flexibile adaptate cititorilor; 
să se ofere, la fiecare nivel de progres, o direcție adecvată de lectură, sub 
toate aspectele variate ale programului de instrucție: 

-  instrucția de bază în lectură: ciclul primar; 

- lectura pe arii de conţinut: ciclul gimnazial, liceal; 

- lectura recreativă: toate secvențele paradigmei şcolare şi societate; 

- lectura funcțională: toate secvențele paradigmei şcolare şi societate. 

* să se ofere un set de acțiuni suplimentare care să lărgească sfera nevoilor de 
lectură (inclusiv în cazurile - limită, dislexiile sau lectorii sîrguincioşi); 

e să se promoveze lectura pe căi convenţionale şi nonconvenţionale; 

e să se probeze, în instanțe şcolare şi sociale, rezultatele programului de lectu- 
ră: teste de evaluare, asigurarea reușitei şcolare, urmărirea integrării sociale. 


5.2. A proiecta un program de lectură 


5.2.1. Constrîngeri în structurarea programului de lectură 


Un program funcțional de lectură începe nu de la întrebarea „Ce este lectura?”, 
ci de la setul de întrebări „Pentru ce au nevoie elevii să citească?”; „De care dintre 
tipurile de semnificați desprinşi din lectură au nevoie elevii pentru ca să se exprime 
apropriat în diferite situaţii de viaţă?”. 

Propunerile pentru un program de lectură, ca și pentru strategiile didactice, le 
întemeiem pe următoarele premise de lucru: 

a) Îşi vor putea concentra elevii interesul asupra ascultării, lecturii şi conver- 
saţiei sau asupra lecturii şi scrierii? 

b) Cu ce fel de situaţii se vor confrunta elevii în viață (formale sau informale; 
profesionale, prietenești sau întimplătoare)? 

c) Cite astfel de situaţii, pe care le vor întâlni, vor fi cu adevărat predictibile? 

d) Cunoaşterea convențiilor didactice (de înţelegere şi de interpretare) pot fi 
nepredictibile, libere sau neprevăzute? În ce proporţie? 

e) Cu care dintre subiectele („topics”) principale sau ariile tematice se întîlnesc 
frecvent în situațiile de comunicare sociale? 

f) Care dintre funcţiile de comunicare ar trebui să fie conţinute în practica 
şcolară a lecturii? 

8) În ce împrejurări au nevoie elevii să folosească competențele de lectură? 

Totuşi, premisele de dezvoltat nu urmează să probeze numai un program de 
predare sau o listă de probleme de proiectare. Transferarea acestor premise de lucru 
într-o bază efectivă de învăţare prin lectură presupune efectuarea a două demersuri 
anterioare: 

a) A gîndi un program realist de lectură, care să includă nu numai modele ale 
învățării, dar şi condiţiile fizice şi administrative ale dezvoltării învățării prin lectură, 
pe baza cărora se va opera ulterior. Astfel, se vor avea în vedere: 

i) Pentru ce tip de program optăm? Este intensiv sau eşalonat pe o lungă 
perioadă mai lungă de timp? Ce virstă au cititorii? Care este nivelul de 
limbaj? Care este nivelul de învățare? 

ii) Au nevoie de lectură pentru uzul imediat sau îndepărtat? în şcoală şi / sau în 
afara şcolii? în societate? 

iii) Există factori particulari sociali, politici, religioşi sau economici care 
afectează relaţiile dintre elevi / studenți şi profesori, dintre editori şi cititori? 

iv) Sînt resurse în şcoală / în sistemul de învățămînt / în sistemele sociale care 
ar putea favoriza asimilarea programului? 

v) Ce experiență profesională vor avea profesorii / promotorii de lectură în 
acest domeniu? 

vi) Cît vor munci în plus pentru aceasta? 

b) A adapta programul în așa fel încît acesta să devină consistent, coeziv, 
eficient, înseamnă să se țină seama de următoarele interpelări ale sistemului educativ 
şi social: 

i) Include o expunere ordonată a sistemelor de bază ale educaţiei, în aşa fel încît 

cititorii să fie obişnuiţi să construiască şi singuri modele ale lecturii, să-și 

dezvolte critic propriile itinerare existenţiale şi de carieră? 

ii) Sugerează suficiente oportunități didactice pentru ca toți cititorii să efectueze 

experiența corectă a lecturii? 

iii) Este organizat în aşa fel încît să-i motiveze pe cititori să exploateze optim 

resursele oportunităţilor didactice (punctele i şi ii)? 

Totuşi, trebuie să avem în vedere că cititorii, ca şi profesorii sau bibliotecarii, au 
motivații diferite, trăsături de personalitate, nevoi şi aspirații diferite. Dar, pentru că se 
ridică problema generală a învăţării în şcoală, şi nu individual, pentru că lectura are 
semnificanți operanți în interiorul unui larg grup social instituţionalizat, programul 
propus se poate baza pe generalități în jurul procesului de învățare şi de utilizare a 
cărții (vezi infra, Capitolele 1, 2). 


5.2.2. Ce ar trebui să conţină programul de lectură? 


Propunerile pentru programul de lectură au în vedere, de asemenea, următoarele 
componente: 

a) O analiză a finalităților generale ale programului (cu alte cuvinte, com- 
portamentele terminale pe care le vor avea elevii la sfirşitul activității) (vezi infra, 
Capitolele 2, 7); 

b) O progresie a unităţilor care ghidează profesorul / promotorul, indicînd ce 
aspecte ale lecturii vor fi concentrate la un anumit stadiu dat (vezi infra, Capitolul 6); 

c) O listă a itemilor (noţionali, funcționali) sau a unor reprezentări culturale 
(vezi infra, Capitolul 4); 

d) O descriere a situaţiilor, a sarcinilor şi a activităţilor prin care itemii și de- 
prinderile de limbaj ale lecturii vor fi introduse şi practicate (vezi infra, Capitolele 1, 6); 

€) Sugestii pentru evaluarea progresului cititorilor (vezi Capitolele 6, 7); 

£) Surse de referinţă pentru profesori şi propuneri de texte pentru copii. 

g) Programul de lectură va specifica cunoştinţele, deprinderile şi competențele 
care se aşteaptă să fie achiziţionate de către cititori într-o serie de sarcini de şcoală sau 
în afara şcolii (vezi infra, Capitolul 6). Aceste activități sînt menite să încurajeze 
învăţarea. Se vor specifica nivelurile de performanță pe care cititorii le vor demonstra 
în variate grade, orale şi scrise. Un syllabus este o listă de conținuturi pe care ar urma 
să le înveţe elevii, dar nu sugerează metode, activități sau măsuri pentru evaluare. De 
aceea, trebuie ca, într-un demers de lectură, să se creeze posibilitatea utilizării mai 
multor tipuri de modele care depăşesc stadiul pur descriptiv al unui document 
educațional: extensive, intensive, studiu individual („self-study”). 


5.2.3. Factori de proiectare a unui program şcolar 


Participanții din procesul de predare / învăţare / redare (Cine? Cum?) sînt: 


* Elevii 


inita-ri : : Intersectări cu Relevarea în 
Posibile orientări referitoare la: în IP pebepsteiai 
alte domenii: situaţii existenţiale: 


* Atitudini înclinate spre: 

- scopurile lecturii * Psihologia * Interviuri 

- semenii lor * Psiholingvistica * Chestionare 

- sistemul de informaţii * Sociolingvistica * Observaţia 

- a învăța * Sociologia * Teste de lectură 

* Morivaţii: . * Teoria lecturii * Atitudini sau scală valorică 

- intrinseci (integrative) * Teoria receptării * Analiza profesională 
| - extrinseci (instrumentale) * Teoria literaturii e Convorbire în viața 
ee: * Istoria etc. socială etc. 

- nu sînt predictibile în societate 

- de lungă durată, într-o nouă situație 

* Experienţa anterioară de lectură: 

- cu limba naţională 

- cu alte limbi 

* Progresul: 

- strategii, stiluri de învăţare şi de 

achiziție a cunoştinţelor 

reprezentarea didactică: 

- nivelul de predare 

- nivelul de expresie pro- 
fesională 

e Competența lingvistică: 

- cunoaşterea conştientă a 
sistemului limbii 

- experiența 

- progresul / rata de pro- 
gres în profesie 

e Competența 
pentru: 

- reprezentare 

- mediere 

- transpunere 

- membru într-o asociaţie 
profesională 


didactică 


* Instituţii 


Posibile orientări referitoare 
| la: 


* Sociologia 

* Teoria lecturii 

* Teoria receptării 

e Teoria literaturii 

* Sociologia literaturii 
* Hermeneutica 

* Semiotica etc. 


Intersectările cu 
alte domenii: 


f Posibile orient Intersectări cu Relevarea în 
| referitoare la: alte domenii: situaţii existenţiale: 
* Atitudini înclinate spre: * Educația * Interviuri 
- profesia de predare * Lingvistica * Chestionare 
- alte grupuri sociale * Psiholingvistica * Observaţia în clasă 
« Experienţa / * Sociolingvistica * Teste de limbaj 


* Atitudini sau scale de valori 
* Teste în metodologie şi în învă- 
țarea/predarea teoretică 


* Publicaţii: articole, reviste, 


unități, module 


* Participarea la conferințe 

* Observaţii cu privire la raportu- 
rile cu colegii, părinţii, elevii 
etc. 


Relevarea în situaţii existențiale: 


* Constrîngeri 
politice 

* Probleme publice, private 

* Resurse utilizabile 

* Obiective ale programului 

| * Politica educaţiei (spre ce 

| se îndreaptă?) 

* Atitudinea față de grupu- 

| rile sociale 

* Acţiuni promoţionale şi 
de evidenţiere a persona- 
lului didactic 

* Proceduri de evaluare 


sociale şi 


* Educaţia 

* Psihologia 

* Filosofia 

* Sociologia 

e Management 
* Monitorizarea 
sistemului etc. 


* Studiul asupra constituirii statu- 
telor, ordinelor 

Starea financiară 

* Alte programe, curriculum 

* Dezbateri cu cititorii, părinții, 
profesorii, administratorii, agen- 
ţia comunitară (primării), în 
media etc. 

5.3. Comportamente de lectură 


În general, vorbim despre comportamente şcolare de lectură atunci cînd acestea 
corespund nivelurilor procesului şcolar de lectură (Albert J. Harris şi Edward R. 
Sipay, 1980; Gerard Vigner, 1979; Lionel Bellenger, 1978). 


5.3.1. Lectura de dezvoltare 


Considerăm necesară operația de inventariere a problemelor specifice fiecărei 
etape, deoarece, în funcţie de acestea, urmează să propunem gruparea tematică a 
textelor şi strategiile de lectură. 

a) În domeniul competenţelor de bază: 


a avea un vocabular larg; 

a folosi flexibil o varietate de competenţe pentru recunoaşterea și decodarea 
cuvintelor; 

a citi în gînd, fluent şi cu viteză; 

a coordona evaluarea cu înțelegerea; 

a citi cu voce tare, segmentind corect enunţul din punctul de vedere al 
expresiei, al înălțimii, al volumului şi al modului de enunţare; 


b) Lectura-înţelegere: 
i) Din punctul de vedere al vocabularului, cititorul urmează: 


să aibă un vocabular extensiv şi exact; 

să utilizeze contextul efectiv pentru a determina sensul unor cuvinte 
nefamiliare, pentru a-şi apropria semnificația acestor cuvinte; 

să interpreteze figurativ şi limbajul non literal; 


ii) Din punctul de vedere al înțelegerii literale, cititorul ar urma: 


să surprindă semnificaţiile şi intercondiționarea dintre acestea, pe măsură ce 
urmăreşte unități de sens mai larg, paragrafe sau unități de selecție în 
întregime: 

să înțeleagă şi să fixeze ideile principale; 

să noteze şi să fixeze ideile secundare; 

să recunoască şi să fixeze o serie de evenimente într-o secvență corect decupată; 
să noteze şi să explice relația cauză / efect, cauză / rezultat, cauză / consecință; 
să găsească răspunsuri adecvate la întrebări specifice nivelului de lectură 
abordat; 

să urmărească exact indicaţiile de tipărire; 

să tindă spre o exprimare totală a ceea ce a citit; 


iii) Din punctul de vedere al înțelegerii deductive, cititorul ar trebui: 

să înțeleagă şi să rețină ideile principale deduse; 

să noteze şi să recunoască şi să reţină anumite serii deduse din evenimente, 
în secvenţe corect delimitate; 

să noteze şi să explice relația dedusă: cauză — consecință, cauză — rezultat, 
cauză — efect etc. (vezi infra, Subcapitolul 5.5); 

să rețină detaliile semnificative deduse; 

să anticipeze şi să prezică rezultatele faptice. 

Aceasta înseamnă că cititorul poate fi confruntat cu situația de /ecrură 
anticipativă ceea ce înseamnă: 

- să surprindă planul şi intenţiile autorului; 

- să identifice tehnicile folosite de autor pentru a crea efectele dorite. 

iv) Lectura critică este tipul de activitate în care cititorul evaluează ceea ce a citit. 

v) Lectura creativă este tipul de activitate în care cititorul extrapolează, caută 


noi idei sau concluzii. 


5.3.2. Lectura funcţională 


a) Avînd un material de lectură, cititorul ar trebui: 


să folosească indexurile și tablele de materie; 
să utilizeze dicționarele şi enciclopediile; 

să exploateze alte surse bibliografice; 

să culeagă informaţiile necesare; 


b) Înţelegînd materialul de informaţie, cititorul ar trebui: 


să înțeleagă vocabularul tehnic şi ştiinţific; 

să-şi exploateze, în acest domeniu, competențele generale de înțelegere 
amintite anterior; 

să-şi exploateze subcompetenţele specifice solicitate de diferite subiecte, teme: 
să înțeleagă conţinutul problemelor de matematică, de fizică, de chimie sau 
al studiilor de caz la biologie; 

să citească hărți, grafice; 

să dezvolte, mental şi practic, un experiment descris, pornind de la indicaţiile 
tipărite; 

să interpreteze capitole, subcapitole, note marginale şi alte studii auxiliare; 
să citească independent aceste materiale de informaţie; 


c) Să selecteze materialul necesar scopului propus; 
d) Să evalueze şi să organizeze ceea ce a citit: 


să ia notițe; 

să alcătuiască sumarul; 

să conspecteze; 

să esențializeze conținutul; 

să contureze subiectul conţinutului; 


e) Să-şi exploateze eficient competențele şi deprinderile de studiu. 


5.3.3. Lectura recreativă 


a) Exploatînd interesele pentru lectură, cititorul ar urma: 


să aibă plăcerea lecturii în afara activităţii şcolare; 
să selecteze lectura convenabilă; 
să-şi satisfacă interesele, nevoile afective şi spirituale prin lectură; 


b) Perfecționînd şi rafinînd lectura, cititorul ar urma: 


să citească diferite tipuri de materiale cu o mare varietate de subiecte; 
să manifeste interese stabile pentru literatura de calitate; 
să-şi dezvolte personalitatea prin lectură; 

c) Rafinînd judecata literară şi gustul, cititorul ar urma: 

- să-şi amintească diferite criterii referitoare la forme literare variate; 

- să aprecieze stilul şi frumusețea limbajului; 

- să aprofundeze mesajele simbolice. 

Pentru obiectivele de evaluare, structurate pe un complex de intenții didactice, 
se selectează, mai ales, cele din vecinătatea receptării şi a judecății critice (vezi infia, 
Capitolul 7). 


5.4. Modele de lectură 


Competența de lectură este o problemă majoră a şcolii şi merge de la determina- 
rea unui minim nivel al competenţei pînă la cultivarea letrismului funcțional. După 
cum letrismul poate acoperi un domeniu larg, de la lectura unei pancarde pînă la înțe- 
legerea unui text științific, iletrismul nu înseamnă neapărat o lipsă totală a competenţei 
de lectură. 

Cele mai multe modele de lectură pot fi repartizate pe trei niveluri de evoluție 
(Albert J. Harris, Edward R. Sipay, 1980; Lionel Bellenger, 1978): 


5.4.1. Modelele de bază 


Modelele de bază („bottom-up models”) propun un proces de lectură complex 
care constă în transferul simbolic, traducerea, procesul de decodare-codare (Lionel 
Bellanger, 1978). 

Cititorul este implicat în: 

a) recunoaşterea literelor sau a unităților mai largi, anticiparea, transferarea lec- 
turii în limbajul interior; 

b) înţelegerea textului care este determinată de automatizarea lecturii; 

c) transferul simbolurilor grafice într-un limbaj oral; 

d) utilizarea scrisului drept suport al limbajului oral. 


5.4.2. Modelele intermediare („top-down models”) 


În modelele acestea, cunoaşterea cititorului şi competența lingvistică joacă 
rolul-cheie în construcția sensului plecînd de la textul scris. Cele mai multe modele 
din această categorie se bazează pe teoria psiholingvistică, interacțiunea dintre gîndire 
şi limbaj (vezi infra, Capitolul 4). 

Constantele acestor modele: 

a) înţelegerea este obținută prin folosirea informaţiei necesare, plecînd punctual 
de la sistemul grafic sintactic şi semantic; 

b) în contrast cu modelele de lectură prin translație, aceste modele intermediare 
cultivă competenţe de lectură, mergînd direct de la tipăritură la înțeles, fără să treacă 
prin exprimarea orală. 

5.4.3. Modele interactive 


Modelele interactive (G. Rumelhart, 1986) presupun ocurența simultană a celor 
două procese aparținînd modelelor enunțate anterior. Înțelegerea depinde de ambele 
procese ale informării grafice şi ale memoriei de lectură a cititorului. Înțelegerea poate 
fi obstrucționată de lipsa unei judecăți valorice sau a unei modalități de interpretare. 
Strategiile didactice de lectură propuse în capitolul următor se bazează pe aceste 
modele interactive şi, totodată, țin seama de limitele aplicării acestuia. 


5.5. Gruparea tematică a textelor şcolare 


Eveline Martin (1992) subliniază rolul unui sistem de recunoaștere a contextelor 
tematice într-o acțiune de explorare a unor texte variate. Autoarea construieşte lista de 
subiecte prezente în baza comunicării, care, într-un discurs, participă la dezvoltarea 
unor teme. Pe baza cîmpurilor tematice, propunem alcătuirea unor seturi de pre-texte 
pentru lectura şcolară, în jurul cărora se poate organiza o construcție referențială esen- 
ţială, exprimată prin sintagme ca unități semantice de conținut ale textelor propuse. 
Acestea corespund unor constante conceptuale, ca şi unor coerențe extralingvistice a 
realului sau a imaginarului. 

Propunerea noastră de tematizare a lecturii şcolare are în vedere reperele 
ierarhizate ale culturii generale şi integrative, în funcție de particularitățile vîrstei, de 
interesele sociale, de motivațiile şi de nevoile elevilor. 

a) Prezentăm mai jos o machetă de axe tematice pentru lectura literară școlară: 


Activităţi 
Actanţi 
. comportamente 
animate neanimate „situaţii 
+ tipuri umane . vegetale . condiţii 


e» figuri cunoscute . obiecte 
. animale 


Univers referențial 


sensibil-natural 
afectiv 
ludic 
spaţial: 
- situri 
- cadre existențiale 
- topografie 
. temporal: 
-  istoric-evenimențial 
- relativ la vârstele vieţii 
e profesional 
*  moral-filosofic 


.... 


e estetic-cultural 

b) Pe baza formulării acestui conținut general de axe tematice, propunem up 
ansamblu de concepte existenţiale, considerînd că întimpinăm anumite interese, nevoi 


şi motivații de lectură ale cititorilor, mai ales, din şcoală. 


(4) Texte literare de sensibilizare afectivă 
(A) Texte literare de sensibilizare afectivă 


Impresii de stabilitate Impresii de bucurie 


Impresii de armonie 


is . prietenia 
armonia familială Ș ic igaaă * umorul 
+ armonia naturii Și Pai * bucuria, râsul 
* armonia muzicală, 2. isecuitilieă, * perioade fericite 
a culorii ete. ei . aniversări 
echilibrul etc. e feci 
.  dragosteaetc. 


Jocuri de imaginaţie Impresii triste 


frica de necunoscut 


. visele 
. aventura, SF. a copilului 
* jocurile distractive e. teama de animale 
e jocurile de .  plecările 
imaginaţie e. absenţele 
feeria etc. e  basmeletriste etc. 


9% 


B) Texte literare de sensibilizare senzorială 
(B) Texte literare de sensibilizare senzorială 


motele vieţii Privire asupra lumi 


+ arbori, flori 
* case, locuri 

- apa 

- astre 

* păsări, reflectări 
* viziuni etc. 


„al maşinilor, al naturii 


al păsărilor 
Jă, vocală, muzica sferelor 


Participare la dinamismul lumii 


* imobilitate 
* mişcările oamenilor, ale plantelor, ale obiectelor 
* mişcările apei, ale vîntului 

* călătoria umană 

* călătoria personajelor supranaturale 

* viziuni etc. 


Pluralitatea impresiilor, a senzațiilor 


olfavtive Senzații tactile Senzaţii gustati 
* cald şi frig * gustul 
* contactul cu apa * dulce 

dinilor, ale live- * fineţea. asprimea etc. * amar 

“lor naturale * acru etc. 

(C) Texte literare de sensibilizare literară şi lingvistică 


Universul metaforic Cercul anecdotic 


referitor la: 


* istorii de familie 


* oameni * istorii despre animale 
+ animale şi plante 

- vegetale - fabule 

* construcții * istorii alegorice etc. 

* maşini 


+ civilizația actuală 
* mişcarea naturii, astrale etc. 


Universul fanteziei literare și 
lingvistice 


* fantezii despre oameni, copii, 
personaje supranaturale 
spirate din natură 
ingvistice (limbaj preţios, 
abundența verbală, nume ciudate) 
jocuri de cuvinte etc. 


c) De asemenea, propunem mai jos posibile tipuri de relaţii de stabilit între 
cîmpurile tematice care trebuie să intre în procesul de receptare: 
i) de echivalență (de exemplu, seamănă cu ..., este comparabil cu ..., este sino- 
nim cu... etc.); 
ii) de antonimie (de exemplu, este opusul ...); 
iii) de incluziune şi de apartenență (de exemplu, inclus în ...): 
* sinecdoca (de exemplu, aparținînd de ...); 
iv) de compunere: 
* cu referire la materie sau la elementele numărabile (de exemplu, este făurit 
din ..., este o parte din ... etc.); 
v) locale, spaţiale: 
* metonimia (de exemplu, are drept cadru ..., se produce în ... etc.); 
vi) temporale (de exemplu, are loc a ..., este la data de ...); 
vii) de punere în cauză: 
* punere în cauză (de exemplu, acționează asupra ...); 
acțiune — contra-acțiune (de exemplu, în pofida ...); 
cauză - efect (de exemplu, are un rol în ...); 
efect - cauză (refăcut pentru că ...); 
rezultat - cauză (de exemplu, produs de ...). 


.... 

5.6. Modelarea în didactica lecturii 


5.6.1. Atitudine şi operaţii intelectuale în lectură 


Tot ceea ce este întemeiat pe cunoaşterea umană poate deveni model, pre-text 
pentru modelare — activitate didactică cu nenumărate resurse de învăţare şi de motivare. 

Manualele, materialele-suport şcolare, pe care le foloseşte elevul, impun 
anumite puncte de vedere, un mod de a descrie sau de a interpreta textele literare. Dar 
textul literar există ca atare, este model indiscutabil. Ceea ce dispare din acesta este 
caracterul ipotetic al construcţiilor elaborate pentru a prezice sau a explica, ca şi 
idealizarea „descrierilor factuale” care ar putea înlesni explicația teoretică. Atunci, 
problema este una de căutare a celor mai bune sugestii de decodare a textelor, deci de 
producere a unor „modele didactice” (A. Giordan, G. De Vecchi, 1987) sau a unor 
„analogii modelizante” (S. Joshua, 1989). Este vorba de a căuta mijloacele de 
transformare a conținuturilor şi a activităţilor de educaţie şi de învăţare pentru a 
devine, în acest context, atitudine şi demers intelectual, în care se folosesc anumite 
instrumente de lucru (vezi Anexele). 

Propunerile şi analizele dezvoltate în procesul de modelare se situează pe trei 
planuri: 

a) în plan epistemologic, construcția detaliată şi argumentată a elementelor 
modelului tematic pe baza relevării caracteristicilor semnificative ale demersului de 
modelare (vezi Subcapitolul 5.6.2., Capitolul 6, 7); 

b) în plan psihologic, observarea conduitelor elevilor şi a evoluţiei lor, interpre- 
tarea operațiilor intelectuale, clarificarea solicitărilor pertinente (vezi infra, Capitolul 7); 

c) în plan pedagogic, alegerea situaţiilor, a întrebărilor şi a elementelor-suport 
pentru învăţare, elaborarea dispozitivelor de evaluare (vezi infra, Capitolul 7). 

Sprijinindu-ne pe literatura de specialitate, găsim că sînt necesare repere, care să 
cumuleze şi să genereze principalele întrebări ale didacticii lecturii. Reluînd cunoscuta 
distincţie saussuriană semnificat /semnificanţi/ referent şi perspectiva piagetiană 
referitoare la realitate / acțiuni / operaţii mentale şi sisteme simbolice, G. Vergnaud 
(1978, 1985) propune o schemă parametrică de lectură, pe care noi am adaptat-o, 
adăugînd elemente de transfer din sociologia lecturii (Robert Escarpit, 1980). Schema 
atrage atenția asupra invariantelor operatorii, asupra calculului relațional al pluralității 
sistemelor simbolice care au funcţii proprii. În această schemă, sînt localizate anumite 
întrebări din didactica lecturii care intră în proiectul de lucru al profesorului: 

i) Ce se întîmplă cu fiecare dintre elementele schemei într-o situație pregătită 

sau studiată? 

ii) Cum se realizează echivalenţa dintre real şi reprezentare? 

iii) Cum se realizează intervenţia activă a subiectului în alcătuirea invariantelor 

sale? 

